Viral | ഓഫീസിലെത്താൻ ഏഴര മണിക്കൂ‍ർ വൈകി; കാരണം ഞെട്ടിക്കുന്നത്! ട്വീറ്റ് വൈറൽ| Man Comes to Office almost 8 hours Late Because he Slept in and Twitter Understands – News18 Malayalam\nViral | ഓഫീസിലെത്താൻ ഏഴര മണിക്കൂ‍ർ വൈകി; കാരണം ഞെട്ടിക്കുന്നത്! ട്വീറ്റ് വൈറൽ\nഏഴര മണിക്കൂർ വൈകിയെന്നത് നിങ്ങൾക്ക് വിചിത്രമായി തോന്നുണ്ടാവും. അതിന് പിന്നിലെ കാരണമാണ് അതിലും രസകരം.\nLast Updated : May 05, 2022, 13:48 IST\nജോലിക്ക് വൈകിയെത്തുന്നത് അത്ര അസാധാരണമായ കാര്യമൊന്നുമല്ല. പലരും പല കാരണത്താൽ ഓഫീസിൽ വൈകിയെത്തുന്നുണ്ടാകാം. അത് ചിലപ്പോൾ റോഡിലെ വാഹനങ്ങളുടെ തിരക്ക് കൊണ്ടാവാം. ബസ്സോ ട്രെയിനോ വൈകിയത് കൊണ്ടാവാം. അപ്രതീക്ഷിതമായി പെയ്ത മഴ കൊണ്ടാവാം. അങ്ങനെ പല കാരണങ്ങളുണ്ടാവും. സാധാരണ ഗതിയിൽ നിങ്ങൾ എത്ര സമയം വൈകാറുണ്ട്? അഞ്ച് മിനിറ്റ് മുതൽ അര മണിക്കൂർ വരെയൊക്കെ വളരെ സ്വാഭാവികം. അതിനും മുകളിലാണെങ്കിൽ നേരത്തെ ഓഫീസിൽ അറിയിക്കാനും സാധ്യതയുണ്ട്. എന്നാൽ ഒരാൾ ഓഫീസിലെത്താൻ 7.5 മണിക്കൂർ വൈകിയാൽ എങ്ങനെയിരിക്കും?\nഏഴര മണിക്കൂർ വൈകിയെന്നത് നിങ്ങൾക്ക് വിചിത്രമായി തോന്നുണ്ടാവും. അതിന് പിന്നിലെ കാരണമാണ് അതിലും രസകരം. ഉറങ്ങിപ്പോയത് കൊണ്ടാണ് ഏഴരമണിക്കൂർ വൈകി ഓഫീസിലെത്തിയത്! ഒരു ട്വിറ്റർ (Twitter) യൂസറാണ് തൻെറ സഹപ്രവർത്തകയായ യുവതി ഓഫീസിൽ വൈകിയെത്തിയതിന്റെ രസകരമായ കഥ ട്വീറ്റ് ചെയ്തത്. "എൻെറ ഒപ്പം ജോലി ചെയ്യുന്ന യുവതി ഏഴര മണിക്കൂർ വൈകിയാണ് ഓഫീസിലെത്തിയത്. എത്തിയ ഉടനെ സോറി ഞാൻ ഉറങ്ങിപ്പോയി എന്നാണ് പറഞ്ഞത്," Deannooo എന്ന ട്വിറ്റർ പ്രൊഫൈലിലുള്ളയാളുടെ ട്വീറ്റ് ഇങ്ങനെയാണ്.\nഅധികം വൈകാതെ തന്നെ ട്വീറ്റ് വൈറലായിക്കഴിഞ്ഞു. 16000ത്തിലധികം ലൈക്കുകൾ ലഭിച്ച പോസ്റ്റിന് താഴെ നൂറുകണക്കിന് കമന്റുകളാണ് വരുന്നത്. ഉറക്കമാണ് കാരണമെന്നതറിഞ്ഞതോടെ ചിരി നിർത്താനാവുന്നില്ലെന്ന് ചിലർ കമന്റ് ചെയ്യുന്നു. ഇത്ര വൈകിയാണെങ്കിലും ഓഫീസിൽ പോവാൻ കാണിച്ച ആ മനസ്സിന് കയ്യടിക്കണമെന്നാണ് ഒരാളുടെ കമന്റ്. ഏഴര മണിക്കൂർ കഴിഞ്ഞെങ്കിലും എത്തിയല്ലോ എന്നാൽ ഉറക്കം കാരണം ഒരിക്കൽ ഓഫീസിൽ പോവാൻ തന്നെ മറന്നു പോയിട്ടുണ്ടെന്ന് ഒരാൾ പറയുന്നു.\nMe everyday https://t.co/AEHiHJ3Oru\n— Nikki (@nikkidewitt34) August 4, 2021\nതലേന്ന് ഫാൻസി ഡ്രസ്സിൽ പങ്കെടുത്ത ചെന്നായയുടെ ആകൃതിയിലുള്ള ഉടുപ്പുമായി തൻെറ ഒരു സുഹൃത്ത് ഓഫീസിലേക്ക് രണ്ട് മണിക്കൂർ വൈകിയെത്തിയത് ഓർത്തെടുക്കുകയാണ് മറ്റൊരാൾ. എന്താ ഈ വേഷത്തിലെന്ന് ചോദിച്ചപ്പോൾ, ഇതിനെന്താ കുഴപ്പം എന്നായിരുന്നു ആ സുഹൃത്തിന്റെ മറുപടിയെന്നും അദ്ദേഹം ഓർത്തെടുക്കുന്നു. ആ സമയത്തെ ബോസിന്റെ പ്രതികരണം മറക്കാൻ സാധിക്കില്ലെന്നും അദ്ദേഹം കൂട്ടിച്ചേർത്തു.\nAlso Read- അകത്താക്കിയത് ലോകത്തിലെ ഏറ്റവും എരിവുള്ള ചിക്കൻ വിഭവം; എരിഞ്ഞ് കണ്ണുനിറഞ്ഞ് ഫുഡ് വ്ലോഗർ\nതലേന്ന് രാത്രിയിലെ പാർട്ടി കൊണ്ട് മാത്രമല്ല, വീട്ടിലെ അലാറത്തിന് ശബ്ദം കുറവായത് കൊണ്ട് ഓഫീസിലെത്താൻ വൈകിയവരുമുണ്ട്. വൈകിയെത്താൻ കാരണമായി ഒരാൾ പറഞ്ഞത് അലാറത്തിന് ശബ്ദം കുറവാണെന്നാണ്. നല്ല ശബ്ദമുള്ള ഒന്ന് വാങ്ങാൻ പോവുകയാണെന്നും അദ്ദേഹം പറഞ്ഞുവത്രേ! അലാറം ശബ്ദത്തിൽ അടിച്ചില്ലെങ്കിൽ കൃത്യസമയത്ത് ഓഫീസിലെത്താൻ പറ്റില്ലെന്നാണ് മറ്റൊരാളുടെ വാദം.\nഇത്തരത്തിൽ രസകരമായ നിരവധി അനുഭവങ്ങളാണ് ട്വിറ്റർ ലോകം പങ്കുവെക്കുന്നത്. ഇവയിൽ മിക്കതും യഥാർഥത്തിൽ സംഭവിച്ചത് തന്നെയാണ്. ചിലർക്ക് ഇത് തങ്ങൾ തന്നെയാണെന്ന് തോന്നുന്നുണ്ട്. ഉറക്കം കാരണം എന്നും ഓഫീസിൽ വൈകിയെത്തുന്നവരും ഇക്കൂട്ടത്തിലുണ്ട്. എല്ലാ ദിവസവും എന്റെ അവസ്ഥ ഇതാണ് എന്ന ക്യാപ്ഷനുമായാണ് ഒരാൾ ഈ പോസ്റ്റ് റീ ട്വീറ്റ് ചെയ്തിരിക്കുന്നത്.\nFirst published: May 05, 2022, 13:48 IST


കായംകുളത്ത് അഞ്ച് നഗരസഭാ കൗണ്‍സിലര്‍മാര് സി.പി.എം. ജില്ലാ നേതൃത്വത്തിന് രാജിക്കത്ത് നല്‍കി | cpm\nകായംകുളത്ത് അഞ്ച് നഗരസഭാ കൗണ്‍സിലര്‍മാര് സി.പി.എം. ജില്ലാ നേതൃത്വത്തിന് രാജിക്കത്ത് നല്‍കി\nJun 6, 2020, 10:19 AM IST\nകായംകുളം: അച്ചടക്ക നടപടിക്ക് വിധേയരായ അഞ്ച് നഗരസഭാ കൗണ്‍സിലര്‍മാര് സി.പി.എം. ജില്ലാ നേതൃത്വത്തിന് രാജിക്കത്ത് നല്‍കി. ലോക്കല് കമ്മിറ്റി അംഗം എ.അബ്ദുല് ജലീല്, ബ്രാഞ്ച് സെക്രട്ടറി കൂടിയായ അബ്ദുല് മനാഫ്, റജില നാസര്, അനിത ഷാജി, സുഷമ അജയന് എന്നിവരാണ് ജില്ലാ സെക്രട്ടറി ആര്.നാസറിന് രാജിക്കത്ത് കൈമാറിയത്.\nനേതൃത്വത്തിന്റെ അനുമതി ലഭിച്ചാല് നഗരസഭാ സെക്രട്ടറിക്ക് രാജിക്കത്ത് നല്‍കും. നഗരസഭാ ഭരണത്തിലെ അഴിമതികള് ചൂണ്ടിക്കാട്ടിയാണ് ഇവര് കത്ത് നല്‍കിയിരിക്കുന്നത്. ഐ.ടി.ഐ.യ്ക്ക് ഏറ്റെടുക്കാനിരുന്ന സ്ഥലത്ത് സ്വകാര്യ വ്യക്തിക്ക് കെട്ടിടനിര്‍മാണ അനുമതി നല്‍കിയത്, സ്വകാര്യ ബസ് സ്റ്റാന്‍ഡ് സ്ഥലം മാസ്റ്റര്‍പ്ലാനില്‍നിന്ന് ഒഴിവാക്കിയത്, ഗോകുലം ഗ്രൗണ്ട് ടൂറിസം സോണില്‍നിന്ന് ഒഴിവാക്കിയത് തുടങ്ങിയ വിഷയങ്ങളില് നടന്ന അഴിമതി ചൂണ്ടിക്കാട്ടിയതിനാണ് തങ്ങള്‍ക്കെതിരേ നടപടിയെന്നാണ് ഇവര് പറയുന്നത്.\nലോക്കല് കമ്മിറ്റി അംഗമായ അബ്ദുള് ജലീലിനെ പുറത്താക്കാനും മറ്റുള്ളവരെ താക്കീത് ചെയ്യാനുമാണ് തീരുമാനം. ഏരിയ കമ്മിറ്റി അംഗവും പാര്‍ലമെന്ററി പാര്‍ട്ടി ലീഡറുമായ എസ്.കേശുനാഥിനെ ഒരുവര്‍ഷത്തേക്ക് സസ്‌പെന്‍ഡ് ചെയ്യാനും ഏരിയ കമ്മിറ്റി തീരുമാനിച്ചിരുന്നു. എന്നാല്, കേശുനാഥ് രാജിക്കത്ത് നല്‍കിയിട്ടില്ല.\nആറ് അംഗങ്ങളുടെ പിന്തുണയില്ലാതെ നഗരസഭാ ഭരണം എല്.ഡി.എഫിന് തുടരാനാകില്ല. ഭൂരിപക്ഷമില്ലാത്ത കൗണ്‍സിലില് പ്രതിപക്ഷമായ യു.ഡി.എഫ്., ബി.ജെ.പി. കക്ഷികളുടെ നിലപാടുകളിലെ ഭിന്നത മൂലമാണ് എല്.ഡി.എഫ്. ഭരണം മുന്നോട്ടുകൊണ്ടുപോയിരുന്നത്.\nസി.പി.എം. ജില്ലാ കമ്മിറ്റി അംഗം കൂടിയായ നഗരസഭാ ചെയര്‍മാന് എന്.ശിവദാസന്റെ നിലപാടുകളെ എതിര്‍ത്തതാണ് ആറുപേരുടെ പേരില് നടപടിക്ക് കാരണമായത്.\nപോപ്പുലർ ഫിനാൻസ് : ഹരിപ്പാട്ടും നങ്ങ്യാർകുളങ്ങരയിലും കബളിപ്പിക്കപ്പെട്ടത് ഇരുനൂറോളംപേർ\nനടന്നത് കോടികളുടെ തട്ടിപ്പ് ഹരിപ്പാട് : പോപ്പുലർ ഫിനാൻസ് ഹരിപ്പാട്, നങ്ങ്യാർകുളങ്ങര ..\nസി.പി.എം.നേതാവിന്റെ സ്മാരകം ബ്രാഞ്ചുസെക്രട്ടറിയായ മകൻ പൊളിച്ചുനീക്കി\nആലപ്പുഴ സെപ്റ്റംബര് 19 ചിത്രങ്ങളിലൂടെ\nമലങ്കര കത്തോലിക്കാസഭ പുനരൈക്യ നവതിയാഘോഷം തുടങ്ങി\nമെഡിക്കൽ സ്റ്റോറിൽ തിരിമറി; താത്കാലിക ജീവനക്കാരനെ പുറത്താക്കി\nമുന്നാധാരത്തിന്റെ അസൽ ചോദിച്ച് വായ്പ നിഷേധിക്കരുത്- മനുഷ്യാവകാശ കമ്മിഷൻ


Two police officers rescued twin brother who were trapped inaroom | കളിക്കിടെ വാതിൽ ലോക്ക് ആയി മുറിയിൽ കുടുങ്ങി ഇരട്ടക്കുട്ടികൾ, രക്ഷകരായി പോലീസ് - Malayalam Oneindia\n16 min ago മുസ്ലിം ഉപമുഖ്യമന്ത്രി; എസ്പിയുമായുള്ള സഖ്യ വാര്‍ത്തകള് തള്ളി എംഐഎം, പാര്‍ട്ടി പറഞ്ഞത് ഇതാണ്\n22 min ago ഒരു പഞ്ചായത്തില് മാത്രം 700 കുറഞ്ഞു;രാജയെ തോല്‍പ്പിക്കാന് ശ്രമം, എസ് രാജേന്ദ്രനെതിരെ അന്വേഷണം\n31 min ago ആര്‍ക്കും സംശയം തോന്നാത്ത ബന്ധം; നഷ്ടമാകുമെന്ന് തോന്നിയപ്പോള് ക്രൂരകൊലപാതകം; പ്രതി അറസ്റ്റില്\nPublished: June 18 2021, 21:45 [IST]\nപാലക്കാട്: കളിക്കുന്നതിനിടയിൽ വീട്ടിനുളളിൽ മണിക്കൂറുകളോളം കുടുങ്ങിയ ഇരട്ടക്കുട്ടികൾക്ക് രക്ഷകരായി പോലീസ്. വാതിൽ ലോക്ക് ആയതോടെയാണ് കുട്ടികൾ മുറിക്കുള്ളിൽ കുടുങ്ങിയത്. കുട്ടികളുടെ നിലവിളി കേട്ട് പ്രദേശത്ത് കൊവിഡ് ഡ്യൂട്ടിയിൽ ഉണ്ടായിരുന്ന രണ്ട് പോലീസുകാരാണ് എത്തി രക്ഷപ്പെടുത്തിയത്.\nകേരള പോലീസ് പങ്കുവെച്ച കുറിപ്പ് വായിക്കാം: 'മുറിയിൽ കുടുങ്ങി ഇരട്ടക്കുട്ടികൾ തുണയായി കാക്കിയുടെ കരുതൽ. ഇരട്ടകളായ സഹോദരങ്ങൾ കാക്കിയുടെ കരുതലിൽ ഭീതിയുടെ മണിക്കൂറുകൾ അതിജീവിച്ച് പുതുജീവിതത്തിലേക്ക് കടന്നു. കളിക്കുന്നതിനിടെ വീട്ടിലെ വാതിൽ ലോക്ക് ആയി മുറിക്കുള്ളിൽ കുടുങ്ങിപ്പോയ രണ്ടുവയസ്സുള്ള ആൺകുട്ടികളെ രക്ഷിച്ചത് ഫ്ലാറ്റിനു പുറത്തെ റോഡിൽ കോവിഡ് ഡ്യൂട്ടിയിലുണ്ടായിരുന്ന പോലീസ് ഉദ്യോഗസ്ഥരുടെ സാഹസിക ഇടപെടൽ. പാലക്കാട്, പിരായിരി ചുങ്കത്ത് ഇന്നലെ രാവിലെ പത്തരയോടെയാണ് സംഭവം.\nPeople helping overturned car back to it's wheel\nകളിക്കുന്നതിനിടെ വാതിൽ ശക്തമായി അടഞ്ഞു ലോക്ക് പൊട്ടി ഇരുവരും മുറിക്കുള്ളിൽ കുടുങ്ങുകയായിരുന്നു. ജനലുകൾ പൂട്ടിയിട്ടതിനാലും മുറിയിൽ ഇരുട്ടായതിനാലും കുട്ടികൾ പേടിച്ചു നിലവിളിച്ചു. പുറത്തുണ്ടായിരുന്ന കുട്ടികളുടെ അമ്മയും മുത്തശ്ശിയും ഒട്ടേറെ തവണ ശ്രമിച്ചെങ്കിലും വാതിൽ തുറക്കാൻ ആയില്ല ഇതിനിടെ ശ്വാസം കിട്ടുന്നില്ല എന്ന് കുട്ടികൾ പറഞ്ഞതോടെ ഇവർ കൂടുതൽ ഭീതിയിൽ ആയി ഇവരുടെ ശബ്ദം കേട്ടാണ് താഴെ റോഡിൽ ഡ്യൂട്ടിയിലുണ്ടായിരുന്ന നോർത്ത് സ്റ്റേഷൻ സിവിൽ പോലീസ് ഓഫീസർ എൻ. സായൂജ്, ട്രാഫിക് സ്റ്റേഷനിലെ സിവിൽ പോലീസ് ഓഫീസർ കെ. ഹക്കീം എന്നിവർ ഫ്ലാറ്റിൽ എത്തിയത്. ആദ്യം പൈപ്പ് വഴി കയറി ജനൽ തുറക്കാൻ നോക്കിയെങ്കിലും ഫലം കണ്ടില്ല. പിന്നീട് വാളുപയോഗിച്ച് പൊളിച്ചാണ് അകത്തുകയറാൻ ആയത്. ഈ സമയം കുട്ടികൾ തളർന്ന അവസ്ഥയിലായിരുന്നു ഉടൻ ഇവർക്കാവശ്യമായ പ്രഥമ ശുശ്രൂഷയും പോലീസ് ഉദ്യോഗസ്ഥർ തന്നെ നൽകി.\nമണ്ണാര്‍ക്കാട് യുവാവ് വെടിയേറ്റ് മരിച്ച നിലയില്; ഒപ്പമുണ്ടായിരുന്ന സുഹൃത്ത് ആത്മഹത്യയ്ക്ക് ശ്രമിച്ചു\npalakkad പാലക്കാട് പോലീസ് kerala police police positive news\nTwo police officers rescued twin brother who were trapped inaroom


ഇന്ത്യയുടെ സൈനിക സന്നാഹം പിന്‍വലിക്കണമെന്ന് മാലദ്വീപ്; സ്വാധീനം വർധിപ്പിച്ച് ചൈന • Suprabhaatham\nഇന്ത്യയുടെ സൈനിക സന്നാഹം പിന്‍വലിക്കണമെന്ന് മാലദ്വീപ്; സ്വാധീനം വർധിപ്പിച്ച് ചൈന\nAugust 10, 2018 | 6:13 pm IST\nമാലെ: ഇന്ത്യയുടെ ഹെലികോപ്റ്ററുകളും സൈനികരെയും പിന്‍വലിക്കണമെന്ന് മാലദ്വീപ്. ഇരു രാജ്യങ്ങളും തമ്മിലുള്ള കരാര് ജൂണില് അവസാനിച്ചതിനെ തുടര്‍ന്നാണ് ഇന്ത്യക്ക് പ്രഹരമേല്‍പ്പിച്ചുള്ള മാലദ്വീപിന്റെ നടപടി.\nഇന്ത്യ ചികിത്സാ ആവശ്യങ്ങള്‍ക്കായി നല്‍കിയ ഹെലികോപ്റ്ററുകള് ഉള്‍പ്പെടെയുള്ളവ തങ്ങള്‍ക്ക് ആവശ്യമില്ലെന്ന് ചൈനയുടെ പിന്തുണയുള്ള മാലദ്വീപിലെ അബ്ദുല്ല യമീന് സര്‍ക്കാര് അറിയിച്ചു. പൈലറ്റുമാര്, എന്‍ജിന് തൊഴിലാളികള് ഉള്‍പ്പെടെ അമ്പതോളം സൈനികരെയും ഇന്ത്യ നല്‍കിയിരുന്നു. ദ്വീപിന് സ്വയം പര്യാപ്തതയുണ്ടെന്ന് ഇന്ത്യയിലെ മാലദ്വീപ് അംബാസഡര് അഹമ്മദ് മുഹമ്മദ് പറഞ്ഞു.\nമാലദ്വീപിലെ ജനാധിപത്യ വിരുദ്ധ പ്രവര്‍ത്തനങ്ങളെ ഇന്ത്യ എതിര്‍ത്തിരുന്നു. മാലദ്വീപിലെ അടിയന്തരാവസ്ഥ കാലത്ത് ഇന്ത്യന് സൈന്യം ഇടപെടണമെന്ന് ചില പ്രതിപക്ഷ പാര്‍ട്ടികള് ആവശ്യപ്പെട്ടിരുന്നു. യമീന്റെ എതിരാളിയും മുന് പ്രസിഡന്റുമായ അബ്ദുല് ഖയ്യൂമിനെയും സുപ്രിംകോടതി ജഡ്ജിമാരെയും തടവില് നിന്ന് മോചിപ്പിക്കണമെന്ന് ഇന്ത്യ പറഞ്ഞിരുന്നു. ഈ നടപടികളായിരിക്കും മാലദ്വീപ് സര്‍ക്കാര് ഇന്ത്യക്കെതിരേ തിരിയാന് കാരണമായത്. ചൈനയുടെ സഹായത്തോടെ അത്യാധുനിക റോഡുകളും പാലങ്ങളും വിമാനത്താവളങ്ങളും മാലദ്വീപ് നിര്‍മിച്ചിരുന്നു.


കഥ പറയുന്ന അക്ഷരങ്ങളും ചിത്രങ്ങളും | Catholic Church News Malayalam\nHome Articles കഥ പറയുന്ന അക്ഷരങ്ങളും ചിത്രങ്ങളും\nകഥ പറയുന്ന അക്ഷരങ്ങളും ചിത്രങ്ങളും\nഭിത്തിയിൽ ഒട്ടിച്ചുവച്ച ദൈവവചനങ്ങളും ചിത്രങ്ങളും സൂക്തങ്ങളുമായിരുന്നു ആ വൈദികന്റെ മുറിയുടെ പ്രത്യേകത. കൗതുകത്തോടെ ചോദിച്ചു: “ഈ മുറി ഒരു മ്യൂസിയമാണല്ലോ?”\nഅച്ചൻ ചിരിച്ചു: “ശരിയാണച്ചാ. ഇതൊരു മ്യൂസിയമാണ്. ആ കാണുന്ന ചിത്രങ്ങൾ എന്റെ മാതാപിതാക്കളുടേതാണ്. അതിനടിയിൽ എഴുതിയിരിക്കുന്നത് ശ്രദ്ധിച്ചോ? ‘നീ പുരോഹിതനായിരിക്കുന്നതിൽ ഞങ്ങൾ അഭിമാനിക്കുന്നില്ല. മറിച്ച് വിശുദ്ധിയും വിശ്വസ്തതയുമുള്ള പുരോഹിതനായിരിക്കുന്നതിലാണ് ഞങ്ങളുടെ അഭിമാനം!’ അപ്പനും അമ്മയും എന്റെ തിരുപ്പട്ടത്തിന് എഴുതിത്തന്ന കുറിപ്പാണിത്. ഒരുപാട് അവസരങ്ങളിൽ ഈ വാക്കുകൾ എന്നെ സഹായിച്ചിട്ടുണ്ട്.\nഅതുപോലെ ആ കാണുന്നത് ഒരു 19 വയസുകാരിയുടെ ചിത്രമാണ്. ക്യാൻസറായിരുന്നു. അവസാനമായി കുമ്പസാരിപ്പിച്ച് കുർബാന കൊടുത്തപ്പോൾ കരങ്ങൾ കൂപ്പി അവൾ പറഞ്ഞു: ‘അച്ചാ, നമുക്ക് സ്വർഗത്തിൽ കാണാം…’\nഇങ്ങനെ ഈ മുറിയിലുള്ള ഓരോ അക്ഷരങ്ങൾക്കും ചിത്രങ്ങൾക്കും പിറകിലും സ്നേഹത്തിന്റെയും കരുതലിന്റെയും സഹനത്തിന്റെയുമെല്ലാം ഒരുപാട് ഓർമ്മകൾ ഉണ്ട്. ചില അവസരങ്ങളിൽ എന്റെ ഏകാന്തതകളിൽ നിന്നും കരകയറാൻ ദിവ്യകാരുണ്യം പോലെ ഇവയെല്ലാം സഹായകമായിട്ടുണ്ട്. ഈ അടയാളങ്ങളും ഓർമ്മകളുമില്ലായിരുന്നെങ്കിൽ ഒരുപക്ഷേ എനിക്കെന്റെ പൗരോഹിത്യം പോലും നഷ്ടപ്പെടുമായിരുന്നു.”\nഅന്നത്തെ കൂടിക്കാഴ്ചയ്ക്കു ശേഷം മനസിൽ സൂക്ഷിക്കേണ്ട ഓർമ്മകളും അടയാളങ്ങളും ഏതെല്ലാമാണെന്ന് ഞാൻ ഒന്ന് പരതിനോക്കി. ഒന്നല്ല, ഒരുപാടുണ്ട്. ഒരിക്കലും മറക്കാനാകാത്ത ഓർമ്മകൾ.\nഉത്ഥിതൻ ശിഷ്യർക്ക് പ്രത്യക്ഷപ്പെട്ടപ്പോൾ അവർ തന്നെ തിരിച്ചറിയാൻ കാണിക്കുന്ന അടയാളങ്ങളിലൊന്ന് തന്റെ കൈകളും കാലുകളുമാണ് (Ref: ലൂക്കാ 24:39). ആണിപ്പഴുതുകളുള്ള ആ കൈകാലുകൾ നോക്കിയപ്പോൾ അവരുടെ ഓർമ്മകൾ കാൽവരിയിലേക്കും കുരിശുമരണത്തിലേക്കും എത്തിയിട്ടുണ്ടാകും. ജീവിതത്തിൽ തിരിച്ചുവരവുകൾ നഷ്ടമാകുന്നത് നമ്മൾ മടങ്ങിവരണമെന്ന് ആഗ്രഹിക്കുന്നവർ ഇല്ലാതാകുമ്പോഴാണ്. നമ്മുടെ നന്മയും തിരിച്ചുവരവും ആഗ്രഹിക്കുന്ന ഒരാളെയെങ്കിലും ജീവിതയാത്രയിൽ കണ്ടെത്താനായാൽ പിന്നീടൊരിക്കലും മിഴികൾ ഈറനണിയില്ല.


സിബിഐയിലെ ആഭ്യന്തര പ്രശ്‌നങ്ങള് അന്വേഷിക്കണം; അലോക് വര്‍മ്മയുടെ ഹര്‍ജിയിലെ സുപ്രീംകോടതി ഉത്തരവ് - BIGNEWSLIVE | Latest Malayalam News\nചീഫ് ജസ്റ്റിസ് രഞ്ജന് ഗൊഗോയി, ജസ്റ്റിസ് എസ്‌കെ കൗള്, ജസ്റ്റിസ് കെഎം ജോസഫ് എന്നിവരാണ് ബെഞ്ചാണ് ഹര്‍ജി പരിഗണിച്ചത്\nന്യൂഡല്‍ഹി: സിബിഐയിലെ ആഭ്യന്തരപ്രശ്നങ്ങള് അന്വേഷിക്കണമെന്ന് സുപ്രീംകോടതി ഉത്തരവ്. സിബിഐ ഡയറക്ടര് സ്ഥാനത്തു നിന്ന് തന്നെ മാറ്റിയതിനെതിരെ അലോക് വര്‍മ്മ നല്‍കിയ ഹര്‍ജിയിലാണ് ഉത്തരവ്. ചീഫ് ജസ്റ്റിസ് രഞ്ജന് ഗൊഗോയി, ജസ്റ്റിസ് എസ്‌കെ കൗള്, ജസ്റ്റിസ് കെഎം ജോസഫ് എന്നിവരാണ് ബെഞ്ചാണ് ഹര്‍ജി പരിഗണിച്ചത്.\nകേന്ദ്ര വിജിലന്‍സ് കമ്മീഷന് ഇത് അന്വേഷിക്കണമെന്നും 10 ദിവസത്തിനുള്ളില് അന്വേഷണം പൂര്‍ത്തിയാക്കണമെന്നും കോടതി ഉത്തരവില് പറയുന്നു. അതോടൊപ്പം സിബിഐ മേധാവിയായ ചുമതലയേറ്റ നാഗേശ്വര് റാവുവിന് നിര്‍ണ്ണായക തീരുമാനങ്ങള് എടുക്കുന്നതില് നിന്നും കോടതി വിലക്കി.\nTags: alok vermacbi issueSupreme courtsupreme court chief justice\nഅംബാനിയെ തൊട്ടാല് ബിജെപിക്ക് പൊള്ളും! അതാണ് ചരിത്രം; അന്ന് വാജ്‌പേയി സര്‍ക്കാര് സിബിഐ ഡയറക്ടറെ മാറ്റിയത് അംബാനിക്കെതിരെ നടപടിയെടുത്തതിന്; ഇന്നു മോഡിയും!\nദോഹ- തിരുവനന്തപുരം സര്‍വ്വീസ് ഇന്‍ഡിഗോ അവസാനിപ്പിക്കുന്നു\nഅതിര്‍ത്തി കടന്നെത്തിയ പാകിസ്താന് ഡ്രോണ് ഇന്ത്യന് സേന വെടിവെച്ചിട്ടു


ഭീഷണി വേണ്ട, കെ സുരേന്ദ്രന് മുഖ്യമന്ത്രി മറുപടി നല്‍കണം; എം ടി രമേശ് - Express Kerala\nഭീഷണി വേണ്ട, കെ സുരേന്ദ്രന് മുഖ്യമന്ത്രി മറുപടി നല്‍കണം; എം ടി രമേശ്\nകോഴിക്കോട്: ബി.ജെ.പി. സംസ്ഥാന അധ്യക്ഷന് കെ. സുരേന്ദ്രന് വാര്‍ത്താ സമ്മേളനത്തിലൂടെയല്ല മറുപടി നല്‍കേണ്ടതെന്ന് മുഖ്യമന്ത്രി പറഞ്ഞതില് ദുരൂഹതയുണ്ടെന്ന് ബി.ജെ.പി. സംസ്ഥാന ജനറല് സെക്രട്ടറി എം.ടി. രമേശ്. എങ്ങനെയാണ് മറുപടി കൊടുക്കുകയെന്ന് വ്യക്തമാക്കണം. ഇങ്ങനെ പലര്‍ക്കും മുമ്പ് മറുപടി കൊടുത്തതിന്റെ ചരിത്രം പിണറായിക്കുണ്ട്. വെല്ലുവിളിയാണെങ്കില് ഏറ്റെടുക്കാന് ബി.ജെ.പി തയ്യാറാണെന്നും എം. ടി രമേശ് പറഞ്ഞു.\nസുരേന്ദ്രനെ ഒറ്റ തിരിഞ്ഞ് അക്രമിക്കാന് അനുവദിക്കില്ല. മുഖ്യമന്ത്രി ഇന്നലെ സംസാരിച്ചത് ഭീഷണിയുടെ രൂപത്തിലാണ്. ബി.ജെ.പി പ്രസിഡന്റിനെക്കുറിച്ച് ഞങ്ങള് അന്വേഷിച്ചോളാം. സുരേന്ദ്രന് ഉന്നയിച്ചത് ബി.ജെ.പി ചോദിക്കുന്ന കാര്യങ്ങളാണ്. അതിന് മറുപടി പറയുകയാണ് മുഖ്യമന്ത്രി ചെയ്യേണ്ടതെന്നും പകരം ഭീഷണി വേണ്ടെന്നും എം ടി രമേശ് തുറന്നടിച്ചു.\nഇങ്ങനെ ഒരാളെ മുഖ്യമന്ത്രി സ്ഥാനത്ത് ഇരുത്തണമോയെന്ന് സി.പി.എം ചിന്തിക്കണം. കെ സുരേന്ദ്രന്റെ മാനസിക നിലയെക്കുറിച്ച് മുഖ്യമന്ത്രി വേവലാതിപ്പെടേണ്ട . സ്വന്തം മാനസികാവസ്ഥയെക്കുറിച്ച് വേവലാതി പെടുകയാണ് വേണ്ടത്. കെ സുരേന്ദ്രനെതിരെ മുഖ്യമന്ത്രി നടത്തിയ പ്രസ്താവന പ്രതിഷേധാര്‍ഹമാണെന്നും എം.ടി രമേശ് കൂട്ടിച്ചേര്‍ത്തു.


പിറന്നാൾ മധുരം കൊച്ചുണ്ണിക്ക്; 'കായംകുളം കൊച്ചുണ്ണി'യെ വരവേൽക്കാൻ ഒരുങ്ങി ആരാധകർ -\nHome Film പിറന്നാൾ മധുരം കൊച്ചുണ്ണിക്ക്; ‘കായംകുളം കൊച്ചുണ്ണി’യെ വരവേൽക്കാൻ ഒരുങ്ങി ആരാധകർ\nപിറന്നാൾ മധുരം കൊച്ചുണ്ണിക്ക്; ‘കായംകുളം കൊച്ചുണ്ണി’യെ വരവേൽക്കാൻ ഒരുങ്ങി ആരാധകർ\nമാസങ്ങളായി ആരാധകർ ഏറെ ആകാംഷയോടെ കാത്തിരുന്ന ദിവസമാണ് ഇന്ന്. കാത്തിരിപ്പിനൊടുവിൽ കൊച്ചുണ്ണിയും ഇത്തിക്കരപ്പക്കിയും ആരാധകർക്കിടയിലേക്ക് എത്തുകയാണ്. മലയാളികളുടെ പ്രിയപ്പെട്ട മോഹൻലാലും നിവിൻ പോളിയും പ്രധാന കഥാപാത്രങ്ങളായി എത്തുന്ന ചിത്രം റിലീസ് ചെയ്യുന്നത് താരത്തിന്റെ പിറന്നാൾ ദിനത്തിൽ കൂടിയാവുമ്പോൾ അതിന്റെ മധുരം ഇരട്ടിക്കും..\nചിത്രത്തിന്റേതായി പുറത്തുവിട്ട ഗാനങ്ങളും ടീസറുമെല്ലാം ദിവസങ്ങൾക്കകം യൂട്യൂബ് ട്രെൻഡിങ്ങിൽ ഒന്നാമതെത്തിയിരുന്നു. നിവിന് പോളിയും മോഹന്‍ലാലും ആദ്യമായ് വെള്ളിത്തിരയില് ഒന്നിക്കുന്ന ചിത്രമാണ് കായംകുളം കൊച്ചുണ്ണി. നൂതന ആശയങ്ങൾ ഉപയോഗിച്ച് ചിത്രീകരിച്ചിരിക്കുന്ന സിനിമ ഒരു ബിഗ് ബഡ്ജറ്റ് ചിത്രമാണ്. മലയാള സിനിമയിൽ ഇന്നേവരെ പരീക്ഷിച്ചിട്ടില്ലാത്ത പ്രൊവിസ് എന്ന നൂതന ആശയമാണ് ചിത്രത്തിനായി ഉപയോഗിച്ചിരിക്കുന്നത്.\n‘സ്കൂൾ ബസ്’ എന്ന ചിത്രത്തിനു ശേഷം റോഷൻ ആൻഡ്രൂസ് സംവിധാനം ചെയ്യുന്ന ചിത്രത്തിൽ നിവിൻ പോളിയാണ് കായംകുളം കൊച്ചുണ്ണിയുടെ വേഷത്തിലെത്തുന്നത്. ബോബി-സഞ്ജയ് കൂട്ടുകെട്ടിന്റേതാണ് തിരക്കഥ. ഗോകുലം ഗോപാലനാണ് ചിത്രം നിര്‍മ്മിക്കുന്നത്.\nമോഹൻലാലും നിവിൻ പോളിയും ഒന്നിക്കുന്ന ചിത്രത്തിൽ പ്രിയ ആനന്ദാണ് നായികയായെത്തുന്നത്. ബാബു ആന്റണി, കന്നഡ നടി പ്രിയങ്ക തിമ്മേഷ്, ഷൈൻ ടോം ചാക്കോ, എന്നിവര് ചിത്രത്തില് പ്രധാനവേഷത്തിലെത്തുന്നുണ്ട്.\nഇത്തിക്കര പക്കിയുടെ വേഷത്തിലാണ് കായംകുളം കൊച്ചുണ്ണിയിൽ മോഹൻലാൽ എത്തുന്നത്. ആരാധക മനം കവരുന്ന പുതിയ ഭാവത്തിൽ കണ്ണിറുക്കി പുഞ്ചിരി തൂകുന്ന ഇത്തിക്കര പക്കിയുടെ ചിത്രം നേരത്തെ സോഷ്യൽ മീഡിയയിൽ തരംഗമായിരുന്നു. നിവിൻ പോളിക്കൊപ്പം മോഹൻലാൽ കൂടിയെത്തുന്ന കായംകുളം കൊച്ചുണ്ണിക്കായി ആരാധകർ അക്ഷമരായി കാത്തിരിക്കുകയായിരുന്നു..


ബെല്ലി ഡാൻസിന് മുംബെയിൽ നിന്നും സ്ത്രീകളെ എത്തിച്ചത് ദിവസേന5ലക്ഷം രൂപ പ്രതിഫലം നൽകി. പുതുപ്പണം കാട്ടി നാട്ടുകാരെ ഞെട്ടിക്കാനിറങ്ങിയ തണ്ണിക്കോട്ട് റോയി കുടുങ്ങി | Daily Indian Herald\nJuly 5, 2020 3:07 pm By : Indian Herald Staff\nകോട്ടയം : കോവിഡ് മാര്‍ഗനിര്‍ദേശങ്ങള് ലംഘിച്ച് രാജാപ്പാറയിലെ റിസോർട്ടിൽ നിശാപാര്‍ട്ടിയും ബെല്ലി ഡാന്‍സും സംഘടിപ്പിച്ച വ്യവസായിക്കെതിരെ പൊലീസ് കേസെടുത്തു. ബെല്ലി ഡാന്‍സിനെത്തിയ യുവതികള്‍ക്കു ദിവസം അഞ്ചുലക്ഷം രൂപ വീതം പ്രതിഫലം വാഗ്ദാനം ചെയ്തിരുന്നെന്നാണ് വിവരം. നിശാപാർട്ടിക്കായി 250 ലീറ്ററോളം മദ്യമെത്തിച്ചെന്ന വിവരത്തെത്തുടര്‍ന്ന് എക്‌സൈസും അന്വേഷണം ആരംഭിച്ചു. ഇടുക്കി ശാന്തന്‍പാറയ്ക്കു സമീപം രാജപാറയിലുള്ള സ്വകാര്യ റിസോര്‍ട്ടാണ് കോവിഡ് മാനദണ്ഡങ്ങള് കാറ്റില്‍പ്പറത്തി പുതുപ്പണക്കാരനും തണ്ണിക്കോട്ട് ഗ്രൂപ്പിന്റെ ചെയര്‍മാനുമായ റോയി കുര്യനെന്ന തണ്ണിക്കോട്ട് റോയി നിശാപാര്‍ട്ടി സംഘടിപ്പിച്ചത്. ഇതിനെതിരെയാണ് പോലീസ് കേസ് രജിസ്റ്റര് ചെയ്ത് പ്രത്യേക സംഘത്തെ നിയോഗിച്ച് അന്വേഷണം ആരംഭിച്ചത്.\nതണ്ണിക്കോട് മെറ്റല് ആന്റ് ഗ്രനൈറ്റിസ് എന്ന പേരില് ചതുരംഗപ്പാറയില് തണ്ണിക്കോട്ട് ഗ്രൂപ്പിന്റെ പേരില് ആരംഭിച്ച പുതിയ ക്വാറിയുടെ ഉദ്ഘാടനം വെബ് കാസ്റ്റിങ്ങിലുടെ ഉദ്ഘാടനം ചെയ്തത് വൈദ്യുതി മന്ത്രി എം.എം മണിയായിരുന്നു. കൂടാതെ മതമേലക്ഷ്യന്മാരും സിനിമാതാരങ്ങളും ഇടുക്കിയിലെ ജനപ്രതിനിധികളും അടക്കം നിരവധി പൊതുപ്രവര്‍ത്തകരും ഉന്നത ഉദ്യോഗസ്ഥരും പരിപാടിയില് പങ്കെടുത്തു. തണ്ണിക്കോട് റോയിയുടെ രാഷ്ട്രീയ ഉദ്യോഗസ്ഥ തലത്തിലെ ബന്ധം എത്രമാതം വലുതാണെന്നതിന് തെളിവായിരുന്നു നിശാ പാര്‍ട്ടി. ഏകദേശം മൂന്നൂറോളം പേര് പരിപാടിയില് പങ്കെടുത്തുവെന്നാണ് പോലീസിന് ലഭിച്ച പ്രഥമിക വിവരം. കോവിഡിന്റെ പശ്ചാത്തലത്തില് അന്‍പതു പേരിലധികം പേര് പങ്കെടുക്കുന്ന പരിപാടികള്‍ക്ക് കടുത്ത നിയന്ത്രണമുള്ളപ്പോഴാണ് സാമൂഹിക അകലം പോലും പാലിക്കാതെ നിശാപാര്‍ട്ടിയും ബെല്ലി ഡാന്‍സും സംഘടിപ്പിക്കപ്പെട്ടത്.\nനിശാപാര്‍ട്ടിയില് പങ്കെടുത്തവര് മൊബൈലില് പകര്‍ത്തി ദൃശ്യങ്ങള് സമൂഹമാധ്യമങ്ങളില് പ്രചരിച്ചതോടെയാണ് കേസെടുക്കാന് പോലീസ് നിര്‍ബന്ധിതമായത്. ദൃശ്യങ്ങള് പരിശോധിച്ചശേഷം ബാക്കിയുള്ളവര്‍ക്കെതിരെയും കേസെടുക്കനാണ് തീരുമാനം. സംഭവം നടന്ന അന്നു തന്നെ പോലീസ് റിസോര്‍ട്ടിലെത്തിയിരുന്നുവെങ്കിലും ഉന്നത ഉദ്യോഗസ്ഥരും രാഷ്ട്രീയ നേതൃത്വവും ഇടപ്പെട്ടതോടെ കേസെടുക്കാതെ മടങ്ങുകയായിരുന്നു. അനധികൃതമായിയാണ് 250 ലീറ്റര് മദ്യം റിസോര്‍ട്ടിലെത്തിയത്. ഇത് സംബന്ധിച്ച് റിസോര്‍ട്ടി പരിശോധന നടത്തി. കൂടുതല് അന്വേഷണം സി.സി.ടി.വി ദൃശ്യങ്ങള് ലഭിച്ച ശേഷമുണ്ടാകും. സംഭവം വിവാദമായത്തോടെ പോലീസ് അന്വേഷണത്തിനായി പ്രത്യേക സംഘത്തെ നിയോഗിച്ചു. വിവിധ സംഘടനകളും വ്യക്തികളും മുഖ്യമന്ത്രിക്കും ഡി.ജി.പിക്കും പരാതി നല്‍കുകയും ചെയ്തു.\nഒരു ക്വാറിയുടെ ഉദ്ഘാടനത്തിന് ഒരു സംസ്ഥാനമന്ത്രി പങ്കെടുക്കുമ്പോള് തന്നെ തണ്ണിക്കോട്ട് റോയിയെന്ന മുതലാളിയുടെ സ്വാധീനം എത്രമാത്രമാണെന്നത് വ്യക്തമാണ്. തമിഴ്‌നാട്ടിലെ കമ്പത്തു നിന്നും പാറകള് എത്തിച്ച് ക്വാറി പ്രവര്‍ത്തിക്കുമെന്നാണ് അവകാശപ്പെടുന്നത്. എന്നാല് ഇതിന്റെ മറവില് അനധികൃത ഖനനം നടത്താനായിരുന്നു ലക്ഷ്യമെന്ന് ആക്ഷേപവുമുണ്ട്. മുഖ്യമന്ത്രിയുടെ ദുരുദാശ്വാസ നിധിയിലേക്ക് ഒരു കോടി രൂപയാണ് ഇയാള് സംഭാവനയായി നല്‍കിട്ടുള്ളത്. കൂടാതെ ഭരണ പ്രതിപക്ഷ കക്ഷികളിലെ ജനപ്രതിനിധികളുമായും ഉന്നത ഉദ്യോഗസ്ഥരുമായും ശക്തമായ ബന്ധവും ഇയാള് സ്ഥാപിച്ചിട്ടുണ്ട്. എന്നാല് ഇയാള്‍ക്കെതിരെ ശക്തമായ തെളിവുകള് പോലീസിന് ലഭിച്ചതിനാല് ഈ ബന്ധങ്ങള് എത്രമാത്രം സഹായിക്കുമെന്ന് കണ്ടിരുന്നു കാണണം. ആര്‍ഭാട ജീവിതമാണ് ഇയാളുടെ മുഖമുദ്ര. ആഡബര കാറുകളോടുള്ള ഇയാളുടെ താല്‍പര്യവും പ്രശസ്തമാണ്. കുറഞ്ഞ കാലം കൊണ്ടാണ് കോതമംഗലം കാരനായ ഇയാള് പണക്കാരാനയത്. ഇതിന് പിന്നില് ക്വാറികള് ഉള്‍പ്പെടെയുള്ള അനധികൃതമായ സ്വന്ത് സംഭാവന മാര്‍ഗങ്ങളുണ്ടെന്നും ആക്ഷേപം ഉയരുന്നുണ്ട്.\nഞായറാഴ്ചയാണ് റിസോർട്ടിൽ നിശാപാർട്ടി സംഘടിപ്പിച്ചത്. വ്യാപാര കേന്ദ്രത്തിന്റെ ഉദ്ഘാടനത്തോടനുബന്ധിച്ചാണ് രാത്രി 8 മുതല് പാർട്ടി സംഘടിപ്പിച്ചത്. രാഷ്ട്രീയക്കാരും പൊലീസുകാരും ഉൾപ്പെടെ ഇരുന്നൂറോളം പേർ പാർട്ടിക്കെത്തിയെന്നാണ് വിവരം.ബെല്ലി ഡാന്‍സിനായി മുംബൈ സ്വദേശികളായ നര്‍ത്തകിമാരെ ഹൈദരാബാദില് നിന്നാണു ബുക്ക് ചെയ്തത്. ഒരു ദിവസം അഞ്ചുലക്ഷം രൂപ കരാറില് നാലുദിവസത്തേയ്ക്കാണ് ഇവരെ എത്തിച്ചതെന്നാണു വിവരം. കൊച്ചിയിൽ നിന്നും പ്രത്യേക വാഹനത്തില് ശനിയാഴ്ചയാണ് ഇവരെ സ്ഥലത്തെത്തിച്ചത്. പരിപാടിക്കു ശേഷം ഇവര് കേരളം വിട്ടിട്ടില്ലെന്നാന്നും തൃശൂരിലും സമാന രീതിയില് പരിപാടി നടത്താൻ കരാര് ഉണ്ടാക്കിയിട്ടുണ്ടെന്നുമാണ് വിവരം. ഇതു സംബന്ധിച്ചും പൊലീസ് അന്വേഷണമാരംഭിച്ചു.\nനിശാപാര്‍ട്ടിയുടെ ദൃശ്യങ്ങൾ സമൂഹമാധ്യമങ്ങളില് പ്രചരിച്ചതിനു പിന്നാലെയാണ് പൊലീസ് കേസെടുത്തത്. അതേസമയം പരിപാടി നടന്ന അന്ന് തന്നെ പൊലീസുകാര് റിസോര്‍ട്ടില് എത്തിയെന്നും എന്നാല് ഉന്നത പൊലീസ് ഉദ്യോഗസ്ഥരുടെ ഇടപെടലിൽ കേസെടുക്കാതെ മടങ്ങിയെന്നും ആരോപണമുണ്ട്.\nTags: BELLY DANCE, BELLY DANCE RAJAKAD, belly dance video\nനോറ ഫത്തേഹിയുടെ ഈ ബെല്ലി ഡാന്‍സ് വീഡിയോ ഇതുവരെ കണ്ടത് ഒമ്പത് ലക്ഷത്തിലേറെ പേര്…


bomb blast in karachi കറാച്ചി മാര്‍ക്കറ്റില് സ്‌ഫോടനം: ഒരു മരണം, നിരവധി പേര്‍ക്ക് പരുക്ക്\nകറാച്ചി മാര്‍ക്കറ്റില് സ്‌ഫോടനം: ഒരു മരണം, നിരവധി പേര്‍ക്ക് പരുക്ക്\nകറാച്ചി മാര്‍ക്കറ്റില് വന് സ്‌ഫോടനം. തിരക്കുള്ള മാര്‍ക്കറ്റ് പരിസരത്ത് നടന്ന ബോംബ് സ്‌ഫോടനത്തില് ഒരാള് കൊല്ലപ്പെടുകയും 11 ഓളം പേര്‍ക്ക് പരുക്കേല്‍ക്കുകയും ചെയ്തു. ഒരു എക്‌സ്‌പ്ലോസിവ് ഡിവൈസ് ഉപയോഗിച്ചുകൊണ്ടാണ് സ്‌ഫോടനം നടത്തിയതെന്നാണ് പ്രാഥമിക നിഗമനം. ആക്രമണത്തിന്റെ ഉത്തരവാദിത്തം ഇതുവരെ ആരും ഏറ്റെടുത്തിട്ടില്ല.\nമാര്‍ക്കറ്റിലേക്ക് സാധനങ്ങള് എത്തിക്കുന്ന പിക്ക് അപ്പ് വാനുകളും മറ്റ് ഇരുചക്രവാഹനങ്ങളും സ്‌ഫോടനത്തില് പൂര്‍ണമായും നശിച്ചു. സ്‌ഫോടനം നടന്ന് മിനിറ്റുകള്‍ക്കുള്ളില് തന്നെ ബോംബ് ഡിസ്‌പോസല് സ്‌ക്വാഡുകളും തീവ്രവാദ വിരുദ്ധ സേനയും സ്ഥലത്തെത്തി തെളിവുകള് ശേഖരിച്ചിരുന്നു.\nകറാച്ചി മാര്‍ക്കറ്റിലെ സ്‌ഫോടനം വിലയിരുത്തി അതിവേഗം റിപ്പോര്‍ട്ട് സമര്‍പ്പിക്കാന് സിന്ധ് മുഖ്യമന്ത്രി സെയ്ദ് മുറാദ് അലി ഷാ പൊലീസിന് നിര്‍ദേശം നല്‍കിയിട്ടുണ്ട്. കഴിഞ്ഞ മൂന്ന് ദിവസങ്ങള്‍ക്കിടെ കറാച്ചി നഗരത്തില് നടന്ന രണ്ടാമത്തെ ബോംബ് സ്‌ഫോടനമാണിത്. കഴിഞ്ഞ ബോംബാക്രമണത്തിലും ഒരാള് കൊല്ലപ്പെട്ടിരുന്നു.\nStory Highlights: bomb blast in karachi\nRead more on: bomb blast | pakistan


ട്രഷറി പൂട്ടാത്തത് പദ്ധതികള്‍ക്ക് പണം അനുവദിക്കാത്തതിനാല്\nAdministrator Thursday, September 24th, 2009 12:28 pm 24 September, 2009\nതിരുവനന്തപുരം: തദ്ദേശ സ്ഥാപനങ്ങളുടെ പദ്ധതികള്‍ക്കായി പണം ചെലവഴിക്കാത്തതു കൊണ്ടാണ് സംസ്ഥാനത്ത് ട്രഷറികള് പൂട്ടാത്തതെന്ന് കെ.പി.സി.സി. പ്രസിഡന്റ് രമേശ് ചെന്നിത്തല ആരോപിച്ചു. കോണ്‍ഗ്രസിന്റെ ജനപ്രതിനിധികള് സെക്രട്ടേറിയറ്റിന് മുന്നില് നടത്തിയ ധര്‍ണ ഉദ്ഘാടനം ചെയ്യുകയായിരുന്നു അദ്ദേഹം.\nപഞ്ചായത്തുകള് സമര്‍പ്പിച്ച പദ്ധതികള്‍ക്ക് പണം അനുവദിക്കാതെ സംസ്ഥാനത്തിന്റെ നില ഭദ്രമാണെന്ന് വരുത്തിത്തീര്‍ക്കാനാണ് സര്‍ക്കാറിന്റെ ശ്രമം. ഇതുമൂലം പഞ്ചായത്തുകളുടെ പദ്ധതികളെല്ലാം താളം തെറ്റിയിരിക്കുകയാണ്. സംസ്ഥാന സര്‍ക്കാരിന്റെ കെടുകാര്യസ്ഥത മൂലം കേന്ദ്ര സര്‍ക്കാരിന്റെ പദ്ധതികള് പോലും നടപ്പിലാകുന്നില്ല. സംസ്ഥാന പ്ലാനിംഗ് ബോര്‍ഡിന്റെയും ജില്ലാ പ്ലാനിംങ് ബോര്‍ഡുകളുടെയും യോഗം നടന്നിട്ട് നാളുകളേറെയായി. അതുകൊണ്ടു തന്നെ പഞ്ചായത്തുകള്‍ക്ക് വികസന പദ്ധതികള്‍ക്ക് സംബന്ധിച്ച് മാര്‍ഗനിര്‍ദേശങ്ങളൊന്നും നല്‍കുന്നില്ലെന്നും ചെന്നിത്തല ആരോപിച്ചു.


Experts advice against AC special trains | കോവിഡിനെ പേടിച്ച് പുതപ്പും വിരിയും നൽകില്ല; കോച്ചുകൾ മുഴുവൻ എസിയും; വീടുകളിലും വാഹനങ്ങളിലും എസി പരമാവധി ഒഴിവാക്കണമെന്ന് കേന്ദ്ര ആരോഗ്യ മന്ത്രാലയം നിർദ്ദേശിച്ചിട്ടും എസി സ്‌പെഷ്യൽ ട്രെയിനുകളുമായി റെയിൽവെ; ആരാണ് റെയിൽവെയുടെ ഉപദേശകരെന്ന് ഡോ.മുഹമ്മദ് അഷീൽ; ഇത് വലിയ റിസ്‌കെന്നും മുന്നറിയിപ്പ്; ഈ മണ്ടത്തരം ഉടൻ തിരുത്തണമെന്നും ജനാലകൾ തുറന്നുള്ള യാത്രയാണ് സുരക്ഷിതമെന്നും വിദഗ്ദ്ധർ - MarunadanMalayalee.com\nMay 12, 2020 | 03:33 PM IST | Permalink\nതിരുവനന്തപുരം: നിത്യജീവിതത്തിൽ എസിയില്ലാതെ വന്നാൽ അസ്വസ്ഥരാകുന്നവരും സാഹചര്യം മോശമെന്ന് കണ്ടാൽ അത് വേണ്ടെന്ന് പറയും. എന്നാൽ, നല്ല കാശ് കൊടുത്താൽ ആർക്കും ടിക്കറ്റ് കിട്ടുന്ന റെയിൽവെയുടെ രാജധാനി മോഡൽ സ്‌പെഷ്യൽ ട്രെയിനുകൾ ഫുൾ എസിയാണ്. കോവിഡ്കാലത്ത് എസി അപകടമാണെന്നാണ് കേന്ദ്ര ആരോഗ്യമന്ത്രാലയം പറയുന്നത്. വീടുകളിലും വാഹനങ്ങളിലുമൊക്കെ എസി പരമാവധി ഒഴിവാക്കാനാണ് അവരുടെ ഉപദേശം. പ്രോട്ടോക്കോളും അങ്ങനെയാണ്. എസി കോവിഡിന്റെ വ്യാപനം കൂട്ടുമെന്നാണ് ആരോഗ്യ വിദഗ്ദ്ധർ പറയുന്നത്.\nകൊറോണ വൈറസ് വ്യാപനം കുറയ്ക്കാൻ ബ്ലാങ്കറ്റ് നൽകാത്ത റെയിൽവെയാണ് എസിയിട്ട് ആളുകളെ തണുപ്പിക്കുന്നത്. എസി കംപാർട്ട്‌മെന്റിന്റെ റിസ്‌ക് വളരെ വലുതാണെന്നാണ് സാമൂഹ്യ സുരക്ഷാ മിഷൻ എക്‌സിക്യൂട്ടീവ് ഡയറക്ടർ ഡോ.മുഹമ്മദ് അഷീൽ മുന്നറിയിപ്പ് നൽകി. ട്രെയിനുകൾ എത്തേണ്ടിടത്ത് എത്തുമ്പോഴേക്കു ആർക്കെങ്കിലും കോവിഡ് ഉണ്ടെങ്കിൽ അത് പലർക്കും പകരും. ട്രെയിനിൽ കയറും മുമ്പ് ടെർമൽ സ്‌ക്രീനിങ് മാത്രമാണുള്ളത്. രോഗലക്ഷണങ്ങൾ കാട്ടാത്തവരാണ് അപകടസാധ്യതയുള്ള മറ്റൊരു കൂട്ടർ.ആരോഗ്യ വിദഗ്ദ്ധർ നിരന്തരം മുന്നറിയിപ്പ് നൽകിയിട്ടും റെയിൽവെക്ക് ആ മഹത്തായ ആശയം നൽകിയത് ആരാണാവോ എന്ന് ചോദിക്കുന്നു ഡോ. മുഹമ്മദ് അഷീൽ. ഇതുപോലൊരു മഹാമാരിയുടെ കാലത്ത് റിസ്‌ക്-ബെനിഫിറ്റ് ഘടകം പരിശോധിക്കുമ്പോൾ എസി വലിയ അപകടം തന്നെയാണ്. അതൊഴിവാക്കുകയാണ് വേണ്ടതെന്നും കേരളത്തിലേക്ക് വരുന്ന ട്രെയിനുകളുടെ കാര്യത്തിൽ തനിക്ക് ആശങ്കയുണ്ടെന്നും അദ്ദേഹം ഫേസ്‌ബുക്ക് കുറിപ്പിലും ലൈവിലും പറഞ്ഞു.\nയാത്രക്കാരോ കള്ളന്മാരോ..! റെയിൽവെയ്ക്കും കിടക്കപ്പൊറുതിയില്ല; ട്രെയിനുകളിൽ നിന്ന് ടവലുകളും ബെഡ് ഷീറ്റും തലയിണ കവറും ബ്ലാങ്കറ്റുകളും മോഷണം പോകുന്നു; കഴിഞ്ഞ മൂന്ന് സാമ്പത്തിക വർഷങ്ങളിലായി റെയിൽവെയ്ക്ക് ഉണ്ടായത് 4000 കോടി രൂപയുടെ നഷ്ടം; മോഷണം നടക്കുന്നതേറെയും ദീർഘദൂര ട്രെയിനുകളിലെ എസി കോച്ചുകളിൽ\nഫ്‌ലക്‌സി നിരക്കുള്ള ട്രെയിനുകളിൽ ടിക്കറ്റുകൾക്ക് 10 ശതമാനം ഇളവ്; തത്കാൽ ക്വാട്ട 10 ശതമാനം വെട്ടിക്കുറച്ചു; ആർഎസി സീറ്റുകൾ വർധിപ്പിക്കാനും തീരുമാനം; പുതുക്കിയ നിരക്കുകൾ ഇന്ന് മുതൽ നിലവിൽ വരും\nപൊതുജനാരോഗ്യ പ്രവർത്തകനായ കെ.പി.അരവിന്ദന്റെ കുറിപ്പ് ഇങ്ങനെ:\nഎയർ-കണ്ടിഷൻ കോച്ചുകൾ ഒഴിവാക്കുക എന്നാണ് മിക്ക വിദഗ്ദ്ധരും റെയിൽവേയോട് ആവശ്യപ്പെട്ടത്. പകരം മുഴുവൻ ശീതീകരിച്ച എ.സി ട്രെയിനുകൾ ഓടിക്കുക എന്നതാണ് റെയിൽവേ തീരുമാനം.കേരളത്തിലേക്കുള്ള ട്രെയിൻ ആണെങ്കിൽ പരമാവധി കേസുകൾ ഉള്ള ഗുജറാത്ത്, മഹാരാഷ്ട്ര എന്നി സംസ്ഥാനങ്ങളിലൂടെ രോഗികളെ വഹിച്ച് രണ്ട് ദിവസം ദീർഘമുള്ള യാത്ര.ഒരാൾക്ക് രോഗം ഉണ്ടെങ്കിൽ പരമാവധി പേരിലേക്ക് പേരിലേക്ക് പരത്തിക്കഴിഞ്ഞാണ് ട്രെയിനുകൾ എത്തുക.\nരാജധാനി മോഡലിൽ ചാർജുകൾ ഈടാക്കും. ഇപ്പോൾ ഇന്ത്യൻ റെയിൽവേയുടെ തലപ്പത്തിരിക്കുന്ന ആർത്തി മൂത്ത മാനേജർമാർ ആരോടും ചോദിക്കാതെ എടുത്ത തീരുമാനമാണോ ഇത്, അതോ കേന്ദ്ര മന്ത്രിമാരൊക്കെ അറിഞ്ഞാണോ തീരുമാനം എന്നറിയില്ല. എന്തായാലും ഈ മണ്ടത്തരം ഉടൻ തിരുത്തണം.മാസ്‌കുകൾ ധരിച്ച് ജനാലകൾ തുറന്നുള്ള യാത്രയാണ് സുരക്ഷിതം.\nകൊറോണ വൈറസ് പടരാനുള്ള സാധ്യത കുറയ്ക്കുന്നതിന് ഈ ട്രെയിനുകളിൽ യാത്ര ചെയ്യുന്നവർക്ക് പുതപ്പ് നൽകില്ലെന്നാണ് റെയിൽവെ അധികൃതർ പറയുന്നത്. കോച്ചുകൾക്കുള്ളിൽ എയർ കണ്ടീഷനിംഗിനായി പ്രത്യേക മാനദണ്ഡങ്ങൾ ഉണ്ടാകും. താപനില സാധാരണയേക്കാൾ അല്പം കൂടുതലായി നിലനിർത്തുകയും ശുദ്ധവായു മാത്രം വിതരണം ചെയ്യുന്നത് ഉറപ്പാക്കുകയും ചെയ്യുമെന്നും അവർ പറയുന്നു. ഏതായാലും സോഷ്യൽ മീഡിയയിൽ റെയിൽവെയുടെ ഈ അപകടം പിടിച്ച പരിപാടി വലിയചർച്ചയായി.\nന്യൂഡൽഹിയിൽ നിന്നും തിരുവനന്തപുരത്തേക്കും തിരിച്ചും ആഴ്ചയിൽ ആറു സർവീസുകളാണ് ഉണ്ടാകുക. എസി കോച്ചുകളുമായാണ് സ്‌പെഷ്യൽ ട്രെയിൻ ഓടുക. കൊങ്കൺ വഴി സർവീസ് നടത്തുന്ന ട്രെയിൻ കേരളത്തിൽ കോഴിക്കോട്, എറണാകുളം ജങ്ഷൻ എന്നിവിടങ്ങളിൽ മാത്രമാണ് നിർത്തുക.യാത്രക്കാരുടെ തിരക്ക് കൂടുന്നത് അനുസരിച്ച് നിരക്ക് കൂടുന്ന ഡൈനമിക് പ്രൈസിങ് രീതിയാണ് ട്രെയിൻ നിരക്കിൽ അവലംബിച്ചിട്ടുള്ളത്. പ്രീമിയം ടിക്കറ്റ് നിരക്കാണ് ഈടാക്കുക. ഇതനുസരിച്ച് കേരളത്തിലേക്ക് 3500 മുതൽ 7500 രൂപ വരെ ടിക്കറ്റ് നിരക്കാകും.\nടിക്കറ്റ് റദ്ദാക്കിയാൽ പകുതിപ്പണമാകും ലഭിക്കുക. 24 മണിക്കൂർ മുമ്പ് ടിക്കറ്റ് റദ്ദാക്കാം. റിസർവേഷൻ ഏഴു ദിവസം മുമ്പു വരെ മാത്രം. ടിക്കറ്റുകൽ ഐആർസിടിസി വെബ്സൈറ്റ് വഴി മാത്രമാകും ലഭിക്കുക. സ്റ്റേഷൻ കൗണ്ടറുകളിൽ നിന്നും ടിക്കറ്റ് ലഭിക്കില്ല. തത്കാൽ അടക്കമുള്ള പ്രത്യേക ടിക്കറ്റുകളും ഇല്ല. ഭക്ഷണം അടക്കം പ്രത്യേക സേവനം ലഭിക്കില്ല. ട്രെയിനിൽ പുതപ്പും വിരിയും ലഭിക്കില്ല. പായ്ക്ക് ചെയ്ത ലഘുഭക്ഷണവും വെള്ളവും പണം കൊടുത്ത് വാങ്ങാം. സ്പെഷൽ ട്രെയിനിൽ 24 കോച്ചുകളാണ് ഉണ്ടാകുക. ജനറൽ ബോഗി ഉണ്ടാകില്ല. നാലു ടൂ ടയർ എസി കോച്ചുകളും 20 ത്രീ ടയർ എസി കോച്ചുകളുമുണ്ട്.\nഎൽഎച്ച്ബി കോച്ചുകളാണെങ്കിൽ 1654 യാത്രക്കാർക്കും ഐസിഎഫ് കോച്ചുകളാണെങ്കിൽ 1444 യാത്രക്കാർക്കും സഞ്ചരിക്കാം. ന്യൂഡൽഹിയിൽ നിന്നും ചൊവ്വ, ബുധൻ, ഞായർ ദിവസങ്ങളിലും, തിരുവനന്തപുരത്തു നിന്നും ചൊവ്വ, വ്യാഴം,വെള്ളി ദിവസങ്ങളിലുമാണ് ട്രെയിൻ സർവീസുകൾ. ഡൽഹിയിൽ നിന്ന് രാവിലെ 11.25നും തിരുവനന്തപുരത്ത് നിന്ന് രാത്രി 7.45 നും ട്രെയിനുകൽ പുറപ്പെടും.


കോവിഡ്-19 വായുവിലൂടെ പകരുമെന്നതിന്‍റെ തെളിവുകള് ലോകാരോഗ്യ സംഘടന അംഗീകരിച്ചു **** ഫൊക്കാന നാഷണല് കമ്മിറ്റി ഭരണത്തില് കടിച്ചുതൂങ്ങാതെ ജനാധിപത്യ മര്യാദകള് പാലിക്കണം: മനോജ് വാട്ടപ്പള്ളില് **** സ്വര്‍ണ്ണക്കള്ളക്കടത്ത്: അന്വേഷണം കേന്ദ്ര ഏജന്‍സികള് ഏറ്റെടുത്തു, ഉന്നത രാഷ്ട്രീയ നേതാക്കള് കുടുങ്ങുമെന്ന് സൂചന **** ഐ.ടി. മേഖലയില് പരിജ്ഞാനമില്ലാത്ത സ്വപ്ന സുരേഷിനെ ഓപ്പറേഷന് മാനേജരായി നിയമിച്ചതില് ദുരൂഹത, സര്‍ക്കാരിന്റെ ഔദ്യോഗിക മുദ്രയുള്ള വിസിറ്റിംഗ് കാര്‍ഡ് ഉപയോഗിച്ചതിലും സംശയം **** തിരുവനന്തപുരത്തെ സ്വര്‍ണ്ണക്കള്ളക്കടത്ത്: ശിവശങ്കറിനെ മാറ്റിയത് മുഖ്യമന്ത്രിയുടെ മുഖം രക്ഷിക്കാനാണെന്ന് ആക്ഷേപം ****\nJanuary 5, 2020 , ഡോ: എസ്.എസ്. ലാല്\nലോസ്പലോസ്. അവികസിതമായ തിമോറിന്‍റെ കിഴക്കു ഭാഗത്തുള്ള കൂടുതല് പിന്നോക്കമായ പ്രദേശമാണത്. തലസ്ഥാനമായ ദിലിയില് നിന്നും വളരെ അകലെ. അവിടെ എത്തിപ്പെടാനും എളുപ്പമല്ല. ആരോഗ്യരംഗത്ത് ഒരുപാട് പ്രശ്നങ്ങളുള്ള പ്രദേശം. സര്‍ക്കാര് ആശുപത്രി പോലുള്ള സംവിധാനങ്ങള് കാര്യമായി പ്രവര്‍ത്തിക്കുന്നില്ല. ആ പ്രദേശം സന്ദര്‍ശിച്ച് റിപ്പോര്‍ട്ടും കാര്യങ്ങള് മെച്ചപ്പെടുത്താനുള്ള ശുപാര്‍ശകളും നല്‍കണമെന്ന് ലോകാരോഗ്യ സംഘടനയുടെ തിമോറിലെ മേധാവി ഡോ: അലക്സ് ആഞ്ചാപരീദ്സിയ എന്നോട് ആവശ്യപ്പെട്ടു. ആരോഗ്യവകുപ്പ് മന്ത്രി ഡോ: നെല്‍സണ് മാര്‍ട്ടിന്‍സ് ആണ് ആ നിര്‍ദ്ദേശം മുന്നോട്ടു വെച്ചിരുന്നത്.\nലോസ്പലോസിലെ പരിശോധനകള്‍ക്കായി ദിലിയില് നിന്നും പുറപ്പെടുന്ന സംഘങ്ങള് ഒറ്റ ദിവസം കൊണ്ട് അവിടേയ്ക്ക് എത്താന് ശ്രമിക്കാറില്ല. പാതി വഴിയില് ബക്കാവു എന്നൊരു പ്രദേശമുണ്ട്. അവിടത്തെ ആരോഗ്യ സംവിധാനങ്ങള് കൂടി പരിശോധിച്ച് രാത്രി അവിടെ തങ്ങിയ ശേഷം പിറ്റേന്ന് രാവിലെ ലോസ്പലോസിന് തിരിക്കും. അതാണ് പതിവ്.\nലോകാരോഗ്യ സംഘടനയുടെ വാഹനത്തില് ഞാനും സഹായിയായി തിമോറുകാരനായ ജില് ഡിക്കോസ്റ്റ എന്ന ഉദ്യോഗസ്ഥനും ഉണ്ടായിരുന്നു. അയാള്‍ക്ക് ആരോഗ്യ കാര്യങ്ങള് കൂടാതെ ഇംഗ്ലീഷും അറിയാം. മറ്റൊരു വാഹനത്തില് രാജ്യത്തെ ക്ഷയരോഗ പദ്ധതിയുടെ ഡയറക്ടര് കോസ്റ്റയും ഒന്നുരണ്ട് സര്‍ക്കാര് ഉദ്യോഗസ്ഥരും ഉണ്ടായിരുന്നു.\nകടലിനോട് അടുത്ത പ്രദേശമാണ് ബക്കാവു. കേരളത്തിലെപ്പോലെ തെങ്ങും വലിയ മരങ്ങളും ഒക്കെ എവിടെയും കാണാം. മനുഷ്യര് പരമ ദരിദ്രരാണ്. പാരമ്പര്യ വസ്ത്രങ്ങള് നെയ്യുന്ന വൃദ്ധരായ സ്ത്രീകളെ അവിടെ കണ്ടു. പട്ടിണി ക്ഷീണിപ്പിച്ച കുട്ടികളും. പ്രധാന ആശുപത്രിയില്‍പ്പോലും ഡോക്ടര് ഇല്ല. നഴ്സ് ആണ് ചികിത്സകള് ചെയ്യുന്നത്. സഹായത്തിന് ഫാര്‍മസിസ്റ്റും. നമ്മുടെ നാട്ടിലെയൊക്കെപ്പോലെ കാര്യമായ പരിശീലനമൊന്നും ലഭിച്ചവരല്ല അവര്. അതിനാല് ചികിത്സയുടെ നിലവാരവും മോശമാണ്.\nബക്കാവുവിലെ ജോലി കഴിഞ്ഞു. ചുറ്റിനും ഇരുട്ട് പടര്‍ന്നു തുടങ്ങി. എന്‍റെ താമസം അവിടെയുള്ള ഒരു സ്വകാര്യ ഗസ്റ്റ് ഹൗസില് ആണ് ഏര്‍പ്പാടാക്കിയിരുന്നത്. അവിടെ ഒരു രാത്രി തങ്ങാന് ഇരുപത് ഡോളര് ആണ് വാടക. ഉള്‍പ്രദേശത്തായാലും ഇത്ര കുറഞ്ഞ നിരക്കില് മുറി കിട്ടുമോ എന്നൊരു സംശയം ഉണ്ടായിരുന്നു. കോസ്റ്റയും ജില് ഡിക്കോസ്റ്റയും വേറെ രണ്ട് ഉദ്യോഗസ്ഥരും ഡ്രൈവര്‍മാരും ഒക്കെ മറ്റൊരു സ്ഥലത്താണ് താമസിക്കുക. നാട്ടിലെ ഉദ്യോഗസ്ഥര്‍ക്ക് താമസിക്കാന് ഒരു ദിവസം പത്ത് ഡോളറിനു താഴെ മറ്റോ മാത്രമേ അനുവദിച്ചിരുന്നുള്ളൂ.\nഇത്തരം സ്ഥലങ്ങളില് ഗസ്റ്റ് ഹൗസ് നടത്തുന്നവര് ഇംഗ്ലീഷ് ഒന്നും സംസാരിക്കില്ല. അതിനാല് എന്നെ ഗസ്റ്റ് ഹൗസില് കൊണ്ടാക്കാന് ബാക്കി സ്റ്റാഫും കൂടി വന്നു. ഒരു വലിയ കുന്നിന്‍റെ മുകളിലാണ് ഗസ്റ്റ് ഹൗസ്. ഇരുട്ടത്ത് വണ്ടിയുടെ ഹെഡ്‌ലൈറ്റ് വെളിച്ചത്തില് കുന്ന് കയറിച്ചെന്നപ്പോള് മുകളില് ഒരു ചെറിയ വീട്. നമ്മുടെ നാട്ടിന്‍പുറങ്ങളില് പണ്ടുണ്ടായിരുന്ന ചെറിയ ഓലമേഞ്ഞ വീടുപോലെ. അകത്ത് മങ്ങിയ വെളിച്ചം. ഡീസല് ഉപയോഗിച്ച് വൈദ്യുതി ഉത്പാദിപ്പിക്കുന്ന നാട്ടില് ബള്‍ബുകള് വോള്‍ട്ടേജ് കുറഞ്ഞവയാണ്. വലിയ കുന്നിനു മുകളില് ആ ഒരു വീട് മാത്രം. അതായിരുന്നു അതുവരെ പറഞ്ഞുകേട്ട ഗസ്റ്റ് ഹൗസ്. അവിടെ ആകെയുള്ളത് ഒരു മെലിഞ്ഞ സ്ത്രീ. ആ നാട്ടുകാരി. അവര് തന്നെയാണ് റിസപ്ഷനിസ്റ്റും മാനേജരും കുക്കും സ്വീപ്പറും എല്ലാം. ആകെ രണ്ട് മുറിയുണ്ട്. എനിക്ക് കിട്ടിയത് ചെറിയൊരു മുറിയാണെങ്കിലും അത്യാവശ്യം വൃത്തിയുണ്ട്. ബെഡ് ഷീറ്റ് കഴുകിയത് തന്നെ. കട്ടിലിനു ചുറ്റും ഒരു കൊതുകുവലയുണ്ട്.\nകാച്ചില് പോലത്തെ ഒരു കിഴങ്ങു പുഴുങ്ങിയതും നാടന് കോഴിക്കറിയും കട്ടന് ചായയും ആയിരുന്നു അത്താഴം. ഒരു ചെറിയ മേശ. രണ്ടു കസേരകള്. മെലിഞ്ഞ സ്ത്രീ ഭക്ഷണം വിളമ്പി. ആംഗ്യ ഭാഷയിലൂടെ ഞാന് കാര്യങ്ങള് പറഞ്ഞു. അവര് ഒരു പ്രാവശ്യം പോലും എന്നെ നോക്കിയില്ല. ജീവിതത്തില് ഒരിക്കലും ആ സ്ത്രീ ചിരിച്ചിട്ടില്ലെന്നു തോന്നി. ചിരിക്കാന് സഹായിക്കുന്ന മുഖപേശികള് അവരുടെ ഉന്തിയ താടിയെല്ലുകള്‍ക്കിയിലേയ്ക്ക് പണ്ടെങ്ങോ ഒലിച്ചിറങ്ങിപ്പോയതാണ്. വീട്ടിനു ചുറ്റും കൂരിരുട്ട്. പുറത്ത് ചീവീടുകള് മാത്രം നിര്‍ത്താതെ സംസാരിച്ചു. രാത്രി പ്രതീക്ഷിക്കാത്തത് എന്തെങ്കിലും സംഭവിച്ചാല് എന്തു ചെയ്യും എന്ന് പേടി തോന്നാതിരുന്നില്ല. മൊബൈല് ഫോണില് സിഗ്നലും ഇല്ല.\nഎനിക്ക് അന്നത്തെ റിപ്പോര്‍ട്ട് എഴുതാനുണ്ടായിരുന്നു. ലാപ്ടോപ്പിലെ ചാര്‍ജ് കഴിയും മുമ്പ് അത് തീര്‍ക്കണം. ചാര്‍ജ് ചെയ്യാനുള്ള പ്ലഗ് ഇല്ല. റിപ്പോര്‍ട്ട് എഴുതിക്കഴിഞ്ഞപ്പോള് നല്ല ക്ഷീണം. ഇനി ഉറങ്ങണം. ബാത് റൂം അറ്റാച്ഡ് അല്ല. രണ്ടു മുറിക്കും പൊതുവായി ഒരെണ്ണം പുറത്താണ്. അവിടേയ്ക്കു പോകാനായി ഇറങ്ങി വന്നപ്പോള് ഭക്ഷണം കഴിച്ച വരാന്തയില് അരണ്ട വെളിച്ചത്തില് മെലിഞ്ഞ സ്ത്രീ നിലത്ത് കിടന്നുറങ്ങുന്നു. ഒരു പായപോലും ഇല്ലാതെ. അപ്പോള് അവര് വാച്ചറുടെ ജോലിയിലാണ്. കൂട്ടിന് കൊതുകുകള് മാത്രം.\nഉറങ്ങിയത് എപ്പോഴെന്ന് ഓര്‍മ്മയില്ല. കതകില് ആരോ മുട്ടിയതുപോലെ തോന്നി. വാച്ചു നോക്കിയപ്പോള് മണി ഏഴ്. നേരം വെളുത്തിരിക്കുന്നു. ‘വേക്ക് അപ്’ എന്നൊരു സ്ത്രീ ശബ്ദം. എന്നെ ഏഴുമണിക്ക് ഉണര്‍ത്തണമെന്ന് കോസ്റ്റ ആ സ്ത്രീയോട് പറഞ്ഞിരുന്നു. എന്‍റെ ചെറിയ ക്ലോക്ക് എന്നെ ആറരയ്ക്ക് ഉണര്‍ത്താന് മറന്നുപോയിരുന്നു.\nപ്രഭാതകൃത്യങ്ങള് കഴിഞ്ഞ് ബ്രേക്ക്‌ഫാസ്റ്റ് കഴിക്കാന് വന്നപ്പോള് മേശയുടെ ഒരു വശത്തുള്ള കസേരയില് പ്രായമുള്ള ഒരു മനുഷ്യന് ഇരിക്കുന്നുണ്ട്. ഇയാള് എവിടുന്ന് വന്നു? ഞാന് ആലോചിച്ചു. അയാള് ബ്രഡും ഓംലറ്റും കഴിക്കുകയാണ്. ഞാനും എതിര് വശത്തിരുന്നു. അയാള് എന്നെ നോക്കി ചിരിച്ചു. മെലിഞ്ഞ സ്ത്രീ എനിക്കും ബ്രഡും ഓംലറ്റും വിളമ്പി.\nആ മനുഷ്യനെ പരിചയപ്പെടാന് ഞാന് ശ്രമം തുടങ്ങി. തലേ ദിവസം ഞാന് ഉറങ്ങിയ ശേഷമാണ് അദ്ദേഹം അവിടെ എത്തിയത്. അയാളുടെ പേര് പാക്കന്. ഇതെന്ത് പേര്? ഞാന് ആലോചിച്ചു. ഞങ്ങള് കൂടുതല് സംസാരിച്ചു. സിംഗപ്പൂരില് നിന്നും ഒരു സന്നദ്ധ സംഘടനയുടെ ആഭിമുഖ്യത്തില് രണ്ടാഴ്ച സാമൂഹ്യ സേവനത്തിന് വന്നിരിക്കയാണ് അദ്ദേഹം. എല്ലാ വര്‍ഷവും അങ്ങനെ വരാറുണ്ട്. മറ്റു ചില രാജ്യങ്ങളിലും പോകാറുണ്ട്. വയസ് എഴുപത്തിനു മുകളില്. റിട്ടയര്‍മെന്‍റിനു ശേഷം ജീവിതം സമൂഹത്തിന് കൂടുതല് പ്രയോജനകരമാക്കുകയാണ് ലക്ഷ്യം.\nഎനിക്കും ചില ബന്ധുക്കള് സിംഗപ്പൂരില് ഉണ്ടെന്ന് ഞാന് അദ്ദേഹത്തോട് പറഞ്ഞു. ഞാന് ഏതു രാജ്യക്കാരനാണ് എന്നായി അദ്ദേഹത്തിന്‍റെ ചോദ്യം. ശ്രീലങ്കയാണോ എന്നും ചോദിച്ചു. ശ്രീലങ്കക്കാര് പോലും എന്നോട് ചോദിക്കുന്ന ചോദ്യമായതിനാല് എനിക്കതു ശീലമായിരുന്നു.\n‘ഇന്ത്യക്കാരനാണ്. ശ്രീലങ്കയ്ക്കടുത്താണ് എന്ന് പറയാം. കേരളം എന്നൊരു സ്റ്റേറ്റില് നിന്നാണ്.’\nഎന്‍റെ മറുപടി കേട്ട് അയാള് ഒന്ന് ഞെട്ടി.\n‘മലയാളി ആണല്ലേ?’ അയാളുടെ ചോദ്യം.\nതനി മലയാളത്തിലുള്ള ആ ചോദ്യം കേട്ട് ഞാനും ഞെട്ടി. ‘അങ്ങനെ വരട്ടെ, സിംഗപ്പൂരില് പോയി പാക്കനെന്ന് പേരും മാറ്റി തിമോറില് കറങ്ങി നടക്കുകയാണല്ലേ മലയാളീ, കൊച്ചുകള്ളാ.’ അങ്ങനെയായിരിക്കണം ഞാന് മനസ്സില് ഓര്‍ത്തത്.\nആ ചെറിയ മേശയ്ക്ക് ഇരുവശവും ഇരുന്നുള്ള ഞങ്ങളുടെ സംഭാഷണം ഒരു മണിക്കൂറോളം നീണ്ടു. അതിശയിപ്പിക്കുന്ന ഒരു കഥയുടെ അറ്റത്താണ് മിസ്റ്റര് പാക്കന് നില്‍ക്കുന്നത്. അദ്ദേഹം നന്നായി മലയാളം പറയും. എന്നാല് ഒരിക്കലും കേരളം കണ്ടിട്ടില്ല. അദ്ദേഹം സിംഗപ്പൂര് പൗരനാണ്. ഇന്ത്യക്കാരനല്ല. എന്തിന് ഇന്ത്യയില് ഒരിടത്തും കാലുകുത്തിയിട്ടില്ല. പിന്നെങ്ങനെ അയാള് മലയാളം പറയുന്നു? അതാണ് മിസ്റ്റര് പാക്കന്‍റെ കഥ.\nമിസ്റ്റര് പാക്കന്‍റെ പിതാവ് കേരളത്തില് നിന്നും ഒളിച്ചോടി എങ്ങനെയോ സിംഗപ്പൂരില് എത്തിയതാണ്. കുറേനാള് കഴിഞ്ഞ് ഒരു ജോലിയൊക്കെ സംഘടിപ്പിച്ച് പതിയെ അവിടെ താമസമായി. പിന്നീട് സിംഗപ്പൂരിലേക്ക് ചേക്കേറിയ ഒരു മലയാളി കുടുംബത്തിലെ മകളെ വിവാഹം കഴിച്ചു. അവര് രണ്ടുപേരും അവരുടെ വീട്ടില് മലയാളം സംസാരിച്ചു. ഒരുപക്ഷേ അയാള്‍ക്ക് അന്ന് മലയാളം മാത്രമേ അറിയാമായിരുന്നുള്ളൂ. മക്കള് ഉണ്ടായപ്പോള് അവരോടും മലയാളത്തില് മാത്രം സംസാരിച്ചു. അങ്ങനെയാണ് പാക്കനും സഹോദരങ്ങളും നന്നായി മലയാളം പറയുന്നത്.\nപിന്നെന്ത് സംഭവിച്ചു? പാക്കന്‍റെ പിതാവ് ഒരിക്കലും അവരുടെ വീട്ടില് കേരളത്തെപ്പറ്റി സംസാരിച്ചില്ല. ആരെയും കേരളവുമായി ബന്ധപ്പെട്ട കാര്യങ്ങള് ചര്‍ച്ച ചെയ്യാന് അനുവദിച്ചില്ല. നാടിനെക്കുറിച്ചുള്ള ചോദ്യങ്ങളില് നിന്നും പൂര്‍ണ്ണമായും ഒഴിഞ്ഞുമാറി. എപ്പോഴും. കൂടുതല് ചോദിച്ചാല് ഒച്ചവയ്ക്കും. പിണങ്ങും. വീട്ടില് നിന്ന് ഇറങ്ങിപ്പോകും. അതിനാല് അക്കാര്യം ആരും മിണ്ടാതായി. ഒരിക്കല് അദ്ദേഹത്തിന്‍റെ സഹോദരന് എന്തോ രഹസ്യ വിവരം കിട്ടി സിംഗപ്പൂരില് അന്വേഷിച്ചെത്തി. ഒരു ദിവസം സഹോദരന്മാര് മുഖാമുഖം എത്തിയപ്പോള് പെട്ടെന്ന് അയാള് എവിടേയ്ക്കോ ഓടിമറഞ്ഞു. അതാണ് ബന്ധുക്കളെപ്പറ്റിയുള്ള അവസാനത്തെ അറിവ്. സഹോദരന് തന്നെ തിരക്കിയെങ്ങാനും വീട്ടില് വന്നാല് ഒരു സൂചനയും കൊടുക്കരുതെന്ന് കുടുംബാംഗങ്ങളെയും വിലക്കി. അങ്ങനെയാണ് ആ സംഭവം വീട്ടില് അറിയുന്നത് തന്നെ.\nകേരളത്തില് കുടുംബത്തിലെ ആരെങ്കിലും അയാളെ ദ്രോഹിച്ചതിനാലോ വലിയ തര്‍ക്കങ്ങളോ ഭീഷണിയോ ഉണ്ടായതിനാലോ ആയിരിക്കാം അദ്ദേഹം കേരളം വിട്ടതെന്ന് കുടുംബാംഗങ്ങള് ഊഹിക്കുന്നു. അതുമല്ല ഇനി വല്ല കുറ്റകൃത്യവും ചെയ്തിട്ട് കടന്നതാണോ എന്നും അവര്‍ക്ക് നിശ്ചയമില്ല. മരിക്കുന്നതുവരെ നാടിനോട് അത്രയ്ക്കും അകന്നുനിന്നതിനാലാണ് അവര്‍ക്കൊക്കെ അങ്ങനെ സംശയം തോന്നിയത്.\nമലയാളം സംസാരിക്കുന്ന മലയാളിയല്ലാത്ത മിസ്റ്റര് പാക്കന് ആ പേര് കിട്ടിയ വഴിയും രസകരമാണ്. ഭാസ്കരന് എന്നാണ് അച്ഛന് ഉദ്ദേശിച്ചത്. സ്കൂളില് ചേര്‍ത്തപ്പോള് പാക്കരന് എന്നാണ് അദ്ദേഹം പറഞ്ഞു കൊടുത്തത്. സ്കൂളില് പേര് ചേര്‍ത്ത ഒരു\nചൈനക്കാരി എഴുതി വന്നപ്പോള് സംഗതി ലോപിച്ച് പാക്കന് ആയി.\nപാക്കനുമായി കുറച്ചുനാള് എനിക്ക് ഇമെയില് ബന്ധം ഉണ്ടായിരുന്നു. എപ്പോഴോ അത് നിലച്ചു.\n(പശ്ചാത്തലം: കിഴക്കന് തിമോറില് എത്തിയിട്ട് ഏതാണ്ട് മൂന്നു മാസം കഴിഞ്ഞിരുന്നു. അന്തര്‍ദേശീയ ഉദ്യോഗസ്ഥന് എന്ന നിലയില് ലോകാരോഗ്യ സംഘടനയുടെ ഉത്തരവാദിത്വങ്ങള് കൂടുതല് അറിഞ്ഞ സമയം. തിമോര് എന്ന രാജ്യത്തെക്കുറിച്ചും മനുഷ്യരെക്കുറിച്ചും ഏറെക്കുറെ ധാരണയായി. അവിടത്തെ ആരോഗ്യരംഗത്തെ കാര്യങ്ങളുടെ കിടപ്പും ഏതാണ്ട് മനസ്സിലായിക്കഴിഞ്ഞിരുന്നു. ആ സമയത്ത് ലോകത്തെ ഏറ്റവും അവികസിത രാജ്യമായിരുന്നു തിമോര്. ഒരു പുതിയ രാജ്യത്തിന്‍റെ പഴയതും പുതിയതുമായ നിരവധി പ്രശ്നങ്ങള്. സ്വതന്ത്ര ഗവണ്മെന്‍റ് ഉണ്ടെങ്കിലും യു.എന്. ആണ് അവരെ അപ്പോഴും കൈപിടിച്ച് നടത്തുന്നത്. ഒരുപാട് ആരോഗ്യ പ്രശ്നങ്ങള്. പ്രധാനമായും പകര്‍ച്ചവ്യാധികള്. ലോകാരോഗ്യസംഘടന കൂടാതെ നിരവധി സന്നദ്ധ സംഘടനകളുടെയും അന്താരാഷ്ട്ര ഫണ്ടിംഗ് ഏജന്‍സികളുടെയും ഒക്കെ കാര്യമായ പിന്തുണയുണ്ട്. എങ്കിലും എളുപ്പത്തില് പരിഹരിക്കാവുന്ന പ്രശനങ്ങളായിരുന്നില്ല)


നിർബന്ധിച്ച് മദ്യം കഴിപ്പിച്ചു, മർദ്ദനം... സിഇടിയിൽ റാഗിങ്, ഹോസ്റ്റലിൽ നിൽക്കാനാകാതെ വിദ്യാർത്ഥികൾ | Three students suspended in Trivandrum College of Engineering - Malayalam Oneindia\nPublished: October42017, 12:16 [IST]\nതിരുവനന്തപുരം: കോളേജ് ഓഫ് എ‍ഞ്ചിനീയറിംഗ് (സിഇടി) കോളേജിലെ ഹോസ്റ്റലിൽ റാഗിംഗ്. മൂന്ന് വിദ്യാർത്ഥികളെ റാഗിംഗ് പരാതിയെ തുടർന്ന് കോളേജ് അധികൃതർ സസ്പെൻഡ് ചെയ്തു. ഓണ ആവധിക്ക് ശേഷം ഹോസ്റ്റലിൽ തിരിച്ചെത്തിയ ഒന്നാം വർഷ വിദ്യാർത്ഥികളെ ഹോസ്റ്റലിലെ സീനിയർ വിദ്യാർത്ഥികൾ മർദ്ദിക്കുകയും നിർബന്ധിച്ച് മദ്യം കഴിക്കാൻ പ്രേരിപ്പിക്കുന്നതായും ചില ഒന്നാം വർഷ വിദ്യാർത്ഥികൾ പ്രിൻസിപ്പലിന് പരാതി നൽകുകയായിരുന്നു.\nഅ‍ഞ്ചാം സെമസ്റ്റർ വിദ്യാർത്ഥികളായ ജോൺ എം ജേക്കബ്, പിഎസ് അഭിലാഷ്, ടിആർ റൂബിൾ എന്നിവരെയാണ് അന്വേഷണ വിധേയമായി കോജേജിൽ നിന്ന് സസ്പെൻന്റ് ചെയ്തത്. സീനിയേവ്സിന്റെ പീഡനങ്ങളെ തുടർന്ന് എട്ട് ഒന്നാം വർഷ വിദ്യാർത്ഥികൾ ഹോസ്റ്റൽ വിട്ട് വാടക വീടുകളിലേക്കും ലോഡ്ജുകളിലേക്കും താമസം മാറ്റിയിരുന്നു.\nഒന്നാം വർഷ വിദ്യാർത്തികളുടെ പരാതിയുടെ അടിസ്ഥാനത്തിൽ നടത്തിയ പ്രാഥമിക അന്വേഷണത്തെ തുടർന്നാണ് മൂന്ന് പേരെ കോളേജിൽ നിന്ന് പുറത്താക്കിയത്.\nഒക്ടോബർ പത്തിന് മുമ്പായി കൃത്യമായ അന്വേഷണ റിപ്പോർട്ട് സമർപ്പിക്കാൻ പ്രിൻസിപ്പൽ നിർദേശം നൽകിയിട്ടുണ്ട്.\nറാഗിങിനെ കുറിച്ച് വിശദമായി അന്വേഷിക്കാൻ അധ്യാപകരായ ഡോ. കെ അശോകൻ, ലീന പീറ്റർ, എ പ്രവീൺ എന്നിവരടങ്ങുന്ന സംഘത്തെ നിയോഗിച്ചിട്ടുണ്ടെന്ന് മംഗളം റിപ്പോർട്ട് ചെയ്യുന്നു.\nറാഗിങ് തടയാന് സുപ്രീംകോടതിയുടെയും ഹൈക്കോടതിയുടെയും മാര്‍ഗനിര്‍ദേശങ്ങളും നിലവിലുണ്ട്. നേരിട്ടോ അല്ലാതെയോ റാഗിങ്ങിലേര്‍പ്പെടുന്നവരും റാഗിങ്ങിനെ പ്രോത്സാഹിപ്പിക്കുന്നവരും കേരളത്തിലെ റാഗിങ്വിരുദ്ധ നിയമ (The Kerala Prohibiiotn of Ragging Act, 1998) പ്രകാരം ശിക്ഷാര്‍ഹരാണ്.\nരണ്ടുവര്‍ഷംവരെ തടവും 10,000 രൂപ പിഴയുമാണ് ശിക്ഷ. കുറ്റക്കാരനെന്നു തെളിയുന്ന ഒരു വിദ്യാര്‍ഥിയെ വിദ്യാഭ്യാസ സ്ഥാപനത്തില്‍നിന്ന് പുറത്താക്കണമെന്ന് നിയമത്തിന്റെ അഞ്ചാംവകുപ്പില് പറയുന്നു. ഈ പുറത്താക്കല് തീയതിമുതല് മൂന്നുവര്‍ഷത്തേക്ക് മറ്റൊരു വിദ്യാഭ്യാസസ്ഥാപനത്തിലും ഇയാള്‍ക്ക് പ്രവേശനം നല്‍കാനും പാടില്ല. നിയമം നിലവില്‍വന്നത് 1997 ഒക്ടോബര് 23 മുതലാണ്. ആദ്യം ഓര്‍ഡിനന്‍സായി കൊണ്ടുവന്ന നിയമം പിന്നീട് 1998ല് നിയമസഭ പാസാക്കുകയായിരുന്നു.\nragging student trivandrum kerala college റാഗിങ് വിദ്യാർത്ഥി തിരുവനന്തപുരം കേരളം കോളേജ്\nThree students suspended in Trivandrum College of Engineering\nStory first published: Wednesday, October 4, 2017, 12:16 [IST]


Covid 19 | രാജ്യത്ത് 24 മണിക്കൂറിനിടെ 62714 കോവിഡ് കേസുകൾ; അഞ്ചുമാസത്തിനിടെ ഏറ്റവും ഉയർന്ന പ്രതിദിന കണക്ക് – News18 Malayalam\nCovid 19 | രാജ്യത്ത് 24 മണിക്കൂറിനിടെ 62714 കോവിഡ് കേസുകൾ; അഞ്ചുമാസത്തിനിടെ ഏറ്റവും ഉയർന്ന പ്രതിദിന കണക്ക്\nആരോഗ്യ കുടുംബക്ഷേമ മന്ത്രാലയത്തിന്‍റെ ഏറ്റവും പുതിയ റിപ്പോർട്ടുകൾ അനുസരിച്ച് രാജ്യത്ത് ഇതുവരെ 1,19,71,624 പേർക്കാണ് കോവിഡ് സ്ഥിരീകരിച്ചത്.\nന്യൂഡൽഹി: രാജ്യത്ത് വീണ്ടും ആശങ്കയായി കോവിഡ് വ്യാപനം. കഴിഞ്ഞ കുറച്ച് നാളുകളായി കോവിഡ് കേസുകൾ കുത്തനെ കുതിച്ചുയരുകയാണ്. കഴിഞ്ഞ ഇരുപത്തിനാല് മണിക്കൂറിനിടെ 62,714 കോവിഡ് കേസുകളാണ് ദേശീയ തലത്തിൽ റിപ്പോർട്ട് ചെയ്യപ്പെട്ടത്. അ‍ഞ്ചുമാസത്തിനിടയിലെ ഏറ്റവും ഉയർന്ന പ്രതിദിനകണക്കാണിത്.\nആരോഗ്യ കുടുംബക്ഷേമ മന്ത്രാലയത്തിന്‍റെ ഏറ്റവും പുതിയ റിപ്പോർട്ടുകൾ അനുസരിച്ച് രാജ്യത്ത് ഇതുവരെ 1,19,71,624 പേർക്കാണ് കോവിഡ് സ്ഥിരീകരിച്ചത്. ഇതിൽ 1,13,23762 പേർ രോഗമുക്തി നേടിയിട്ടുണ്ട്. നിലവിൽ 4,86,310 പേരാണ് വിവിധ സംസ്ഥാനങ്ങളിലായി ചികിത്സയിൽ തുടരുന്നത്. മരണസംഖ്യയിലും കഴിഞ്ഞ കുറച്ച് ദിവസങ്ങളായി വർധനവ് തന്നെയാണ് രേഖപ്പെടുത്തുന്നത്. ഒറ്റദിവസത്തിനിടെ റിപ്പോർട്ട് ചെയ്യപ്പെട്ട 312 മരണങ്ങൾ ഉൾപ്പെടെ ആകെ 1,61,552 കോവിഡ് മരണങ്ങളാണ് രാജ്യത്ത് സ്ഥിരീകരിച്ചത്.\nകോവിഡ് വാക്സിനേഷനും രാജ്യത്ത് വിജയകരമായി നടപ്പാക്കി വരുന്നുണ്ട്. ലോകത്തിലെ തന്നെ ഏറ്റവും വലിയ വാക്സിനേഷൻ ദൗത്യങ്ങളിലൊന്നാണ് ഇന്ത്യയിൽ നടപ്പിലാക്കി വരുന്നത്. ആറുകോടിയിലധികം ആളുകളാണ് ഇതുവരെ വാക്സിൻ സ്വീകരിച്ചതെന്നാണ് കണക്കുകൾ. കോവിഡ് പരിശോധനകളും വിട്ടുവീഴ്ചയില്ലാതെ തന്നെ തുടർന്നു പോരുന്നുണ്ട്. ഇന്ത്യൻ കൗൺസിൽ ഫോർ മെഡിക്കൽ റിസർച്ച് കണക്കുകൾ അനുസരിച്ച് കഴിഞ്ഞ ദിവസം വരെ 24,09,50,842 കോവിഡ് പരിശോധനകളാണ് നടത്തിയിട്ടുള്ളത്.\nഇടയ്ക്ക് കോവിഡ് വ്യാപനം നിയന്ത്രണത്തിലായിരുന്നുവെങ്കിലും പെട്ടെന്നാണ് കാര്യങ്ങൾ മാറിമറിഞ്ഞത്. രോഗത്തെ നിയന്ത്രിച്ചു നിർത്തിയ പല സംസ്ഥാനങ്ങളിലും രോഗികളുടെ എണ്ണത്തിൽ വൻ വർധനവുണ്ടായി. നിലവിൽ പ്രതിദിനകണക്കിൽ ഏറ്റവും മുന്നിൽ നിൽക്കുന്ന സംസ്ഥാനം മഹാരാഷ്ട്രയാണ്. രോഗവ്യാപനം രൂക്ഷമായ സംസ്ഥാനത്ത് ലോക്ക് ഡൗൺ ഉൾപ്പെടെ കടുത്ത നിയന്ത്രണങ്ങളിലേക്കാണ് സർക്കാർ നീങ്ങുന്നത്.\nജനങ്ങളുടെ അശ്രദ്ധയാണ് കോവിഡ് വ്യാപനം വീണ്ടും വർധിപ്പിച്ചതെന്നാണ് കേന്ദ്രആരോഗ്യമന്ത്രിയടക്കം വിമർശിച്ചത്. കോവിഡ് സുരക്ഷ-പ്രതിരോധ മുൻകരുതലുകൾ പാലിക്കാൻ ആളുകൾ കാട്ടുന്ന അലംഭാവമാണ് കോവിഡ് കേസുകൾ ഉയരാൻ കാരണമായി ആരോഗ്യ മന്ത്രി തന്നെ ചൂണ്ടിക്കാട്ടിയത്. കോവിഡ് തുടക്കം കാലം മുതൽ കാട്ടിയ ജാഗ്രത ഇനിയും തുടരണമെന്നും ഉദാസീനതയുണ്ടാകാൻ പാടില്ലെന്നും ആരോഗ്യവിദഗ്ധർ അടക്കം മുന്നറിയിപ്പ് നൽകിയിട്ടുമുണ്ട്.


chiyan vikram says about his cinema life - Malayalam Filmibeat\n39 min ago കണ്ണട ധരിച്ച് കട്ട മാസ് ലുക്കിൽ മോഹൻലാൽ, ഇത് പൃഥ്വിരാജ് ചിത്രം എമ്പുരാന്റെ ലുക്കാണോ..\n56 min ago അധ്വാനത്തിനുളള ന്യായമായ പ്രതിഫലം മാത്രമാണ് ആവശ്യപ്പെടുന്നത്, തുറന്നുപറഞ്ഞ് എം ജയചന്ദ്രന്\n| Updated: Sunday, August 26, 2018, 16:43 [IST]\nചിയാന് വിക്രമിന്റെ സിനിമകള്‍ക്കായ് വലിയ പ്രതീക്ഷയോടെയാണ് ആരാധകര് കാത്തിരിക്കാറുളളത്. തമിഴിലെന്ന പോലെ കേരളത്തിലും നിരവധി ആരാധകരുളള താരമാണ് വിക്രം. പ്രേക്ഷക മനസുകളില് നിന്ന് മായാത്ത ശ്രദ്ധേയ കഥാപാത്രങ്ങള് വിക്രം തന്റെ കരിയറില് ചെയ്തിരുന്നു. ബാല സംവിധാനം ചെയ്ത പിതാമകന് എന്ന ചിത്രത്തിലൂടെയായിരുന്നു മികച്ച നടനുളള ദേശീയ പുരസ്‌കാരം വിക്രമിനെ തേടിയെത്തിയിരുന്നത്.\nസാമി2എന്ന ചിത്രമാണ് വിക്രമിന്റെതായി റിലീസിങ്ങിനൊരുങ്ങുന്ന പുതിയ ചിത്രം. അടുത്തമാസമാണ് ചിത്രം തിയ്യേറ്ററുകളിലേക്ക് എത്തുന്നത്. അടുത്തിടെ നടന്നൊരു അഭിമുഖത്തിലായിരുന്നു തന്റെ സിനിമാ ജീവിതത്തെക്കുറിച്ച് വിക്രം മനസുതുറന്നിരുന്നത്. ഹിറ്റായേക്കുമെന്ന് കരുതി ഇതുവരെ ഒരു സിനിമയും ചെയ്തിട്ടില്ലെന്നാണ് അഭിമുഖത്തില് വിക്രം പറഞ്ഞത്.\nവിക്രം എന്ന നടന്\nകരിയരിന്റെ തുടക്കകാലത്ത് തമിഴിനൊപ്പം മലയാളത്തിലും അഭിനയിച്ചിട്ടുളള താരമായിരുന്നു വിക്രം. സുരേഷ് ഗോപി മമ്മൂട്ടി തുടങ്ങിയവര്‍ക്കൊപ്പമായിരുന്നു വിക്രം മലയാളത്തില് കൂടുതല് ചിത്രങ്ങള് ചെയ്തിരുന്നത്. തമിഴില് തിരക്കേറിയതോടെയായിരുന്നു വിക്രം മലയാള സിനിമയില് അധികം അഭിനയിക്കാതിരുന്നത്. തമിഴകത്ത് നിരവധി ശ്രദ്ധേയ കഥാപാത്രങ്ങളെ അവതരിപ്പിക്കാനുളള ഭാഗ്യം വിക്രമിന് ലഭിച്ചിരുന്നു. അനായാസ അഭിനയശൈലി കൊണ്ടും സിനിമയോടുളള ഡെഡിക്കേഷന് കൊണ്ടുമായിരുന്നു വിക്രമിന് ആരാധകരെ കൂടുതലായി ലഭിച്ചിരുന്നത്.\nമികച്ച കഥാപാത്രങ്ങളെ അവതരിപ്പിക്കാനായിരുന്നു വിക്രം തന്റെ കരിയറില് കൂടുതലായും താല്‍പര്യം കാണിച്ചിരുന്നത്. വലിച്ചു വാരി സിനിമകള് ചെയ്യാതെ മികച്ച ചിത്രങ്ങള് ചെയ്യാനായി നടന് ശ്രദ്ധിച്ചിരുന്നു. അടുത്തിടെ നടന്ന ഒരഭിമുഖത്തിലായിരുന്നു ഹിറ്റായേക്കുമെന്ന് കരുതി താന് ഒരിക്കലും സിനിമകള് ചെയ്തിട്ടില്ലെന്ന് വിക്രം പറഞ്ഞിരുന്നത്. നല്ല കഥാപാത്രങ്ങളാണെങ്കില് സിനിമ ചെയ്യുക എന്ന രീതിയായിരുന്നു തനിക്കെന്നും വിക്രം പറഞ്ഞിരുന്നു\nകേള്‍ക്കാതെ പോകുന്ന രണ്ടാം പകുതി\nസിനിമ ഹിറ്റാകുമെന്ന ചിന്തയില് ഒരിക്കലും ചിത്രങ്ങള് ചെയ്തിട്ടില്ല. കഥയെത്രെ മികച്ചതാണെങ്കിലും കഥാപാത്രം ശക്തമല്ലെങ്കില് ആ സിനിമ ചെയ്യേണ്ടെന്ന് തീരുമാനിക്കും. ചില കഥ കേള്‍ക്കുമ്പോള് നമ്മുടെ ഉളളിലൊരു തീപൊരി വന്നുപെടും. ഈ സിനിമ എന്തായാലും ചെയ്യുമെന്നും മികച്ച അഭിനയ സാധ്യതയുളള കഥാപാത്രമാണെന്നൊക്കെ ആ സമയം തോന്നും . എന്നാല് കേള്‍ക്കാതെ പോകുന്ന രണ്ടാം പകുതിയാണ് പല സിനിമകളും പരാജയപ്പെടുത്തുന്നത്. അഭിമുഖത്തില് വിക്രം പറഞ്ഞു.\nഹരിയുടെ സംവിധാനത്തില് പുറത്തിറങ്ങാനിരിക്കുന്ന സാമി 2വാണ് വിക്രമിന്റെ പുതിയ സിനിമ. കീര്‍ത്തി സുരേഷാണ് ചിത്രത്തില് ചിയാന്റെ നായികായി എ്ത്തുന്നത്. അടുത്ത മാസമാണ് ചിത്രം തിയ്യേറ്ററുകളിലേക്ക് എത്തുന്നത്. സാമി 2വിന്റെതായി പുറത്തിറങ്ങിയ ട്രെയിലറും പാട്ടുകളുമെല്ലാം തന്നെ വലിയ ആവേശമായിരുന്നു ആരാധകരില് ഉണ്ടാക്കിയിരുന്നത്. സാമി 2വിനു പുറമെ ഗൗതം മേനോന്റെ ധ്രുവനച്ചത്തിരം എന്ന സിനിമയും വിക്രമിന്റെ റിലീസിങ്ങിനൊരുങ്ങുന്ന സിനിമയാണ്.\nഈ സിനിമകള്‍ക്കും ശേഷം ആര്‍എസ് വിമലിന്റെ മഹാവീര് കര്‍ണനിലായിരിക്കും വിക്രം അഭിനയിക്കുക. 300കോടി മുതല്‍മുടക്കില് നിര്‍മ്മിക്കുന്ന ചിത്രത്തില് ഇന്ത്യന് സിനിമയിലെ മുന്‍നിര താരങ്ങളും അഭിനയിക്കുമെന്ന് നേരത്തെ റിപ്പോര്‍ട്ടുകള് വന്നിരുന്നു. ഹൈദരാബാദ്, ജയ്പൂര്, കാനഡ തുടങ്ങിയ സ്ഥലങ്ങളിലായിരിക്കും ചിത്രത്തിന്റെ പ്രധാന ലൊക്കേഷന്. വിക്രമിന്റെ കരിയറില് വഴിത്തിരിവായി മാറാന് പോകുന്ന ഒരു ചിത്രം കൂടിയായിരിക്കും മഹാവീര് കര്‍ണ്ണന്.\nRead more about: vikram saamy2karnan വിക്രം സാമി2സിനിമ തമിഴ്\nchiyan vikram says about his cinema life


കൊന്നത്തടിയില് നെല്‍കൃഷി വീണ്ടും തിരികെയെത്തുന്നു – Mangalam News Online\nഅടിമാലി :സംസ്ഥാന സര്‍ക്കാരിന്റെ സുഭിക്ഷകേരളം പദ്ധതിയിലാണ് കൊന്നത്തടിയില് വീണ്ടും നെല്‍കൃഷി തിരികെയെത്തുന്നത്. കൊന്നത്തടി സര്‍വ്വീസ് സഹകണ ബാങ്കിന്റെ നേതൃത്വത്തില് തരിശായി കിടക്കുന്ന രണ്ടരയേക്കര് സ്ഥാലത്താണ് ആദ്യഘട്ട കൃഷിയിറക്കുന്നത്. ഞാറ്റുപാട്ടുകളുടെ അകമ്പടിയോടെ നടന്ന ഞാറുനടീലിന്റെ ഉദ്ഘാടനം വൈദ്യുതി മന്ത്രി എംഎം മണി നിര്‍വ്വഹിച്ചു. കൊന്നത്തടി സര്‍വ്വീസ് സഹകരണ ബാങ്കിന്റെ നേതൃത്വത്തില് ഞാറുനടീല് ഉത്സവം വിപുലമായാണ് നടത്തിയത്.\nവര്‍ഷങ്ങള്‍ക്ക് മുമ്പ് നൂറു ഹെക്ടറിലധികം പ്രദേശത്ത് നെല്‍കൃഷിയുണ്ടായിരുന്ന പഞ്ചായത്താണ് കൊന്നത്തടി. കാലക്രമേണ അത് ഇല്ലാതാകുകയായിരുന്നു. ഈ സാഹചര്യത്തില് കൊന്നത്തടിയില് നിന്നും പടിയിറങ്ങുന്ന നെല്‍കൃഷിയെ വീണ്ടെടുക്കാനുള്ള ശ്രമത്തിലാണ് സര്‍വ്വീസ് സഹകരണ ബാങ്ക്. കൊന്നത്തടി ഗ്രാമപഞ്ചായത്ത് പ്രസിഡന്റ് എന്.എം ജോസ്, ഗ്രാമപഞ്ചായത്ത് അംഗം ഉഷ മധു,ബാങ്ക് പ്രസിഡന്റ് എ ബി സദാശിവന്, ബാങ്ക് സെകട്ടറി അനീഷ് സി എസ്, കര്‍ഷകസഘം ജില്ലാ സെകട്ടറി എന് വി ബേബി, ജോയിന്റ് റെജിസ്ട്രര് എച് അന്‍സാരി , പി എം സോമന് , കൊന്നത്തടി കൃഷി ഓഫീസര് നീതു ചന്ദ്രന് തുടങ്ങിയവര് ഉദ്ഘടന ചടങ്ങില് പങ്കെടുത്തു.\nPrevious Article കെ എസ് ഇ ബിയുടെ ഇലക്ട്രിക് കാർ ചാർജിംഗ് സ്റ്റേഷൻ വിയ്യൂരിലും\nNext Article മലയാറ്റൂരിൽ സ്ഫോടനം, സ്ഫോടനത്തിൽ രണ്ട് അതിഥി തൊഴിലാളികൾ മരിച്ചു


കേരളം സെല്‍ഫിക്കു പിന്നാലെ | Oru Vadakkan Selfie Movie Review: Laugh Your Heart Out - Malayalam Filmibeat\n» കേരളം സെല്‍ഫിക്കു പിന്നാലെ\nകേരളം സെല്‍ഫിക്കു പിന്നാലെ\nUpdated: Friday, October 5, 2018, 8:58 [IST]\nStar Cast: Nivini Pauly,Aju Varghese,Vineeth Sreenivasan\nഎത്രപെട്ടെന്നാണ് കേരളമാകെ ഒരു സെല്‍ഫിയെടുക്കാന് കൂട്ടത്തോടെ എത്തുന്നത്. കോളജ് വിട്ടിറങ്ങുന്നവര്, സ്‌കൂള് അടയ്ക്കുമ്പോള് കുട്ടികള് പരസ്പരെ ചോദിക്കുന്നത് ഒറ്റൊന്നു മാത്രം. വടക്കന് സെല്‍ഫി കാണണ്ടേ.. നിവിന്‍പോളിയും അജുവര്‍ഗീസും വിനീത് ശ്രീനിവാസനും വീണ്ടും ഒന്നിക്കുന്ന പുതിയ ചിത്രമായ വടക്കന് സെല്‍ഫി ശരിക്കുമൊരു വൈറല് ആയി എന്നു പറയാം. കേരളത്തില് അടുത്തിടെയൊന്നും തിയറ്ററില് ഇത്ര ജനസമുദ്രം ഉണ്ടായിട്ടില്ല. ദൃശ്യത്തിനു ശേഷം കേരളം ആസ്വദിക്കുന്ന മാസ് ഹിറ്റായിരിക്കും വടക്കന് സെല്‍ഫി.\nസാധാരയായൊരു വിഷയം, സാധാരണക്കാരുടെ ചിന്തയിലും ഭാഷയിലും കാഴ്ചപ്പാടിലും അവതരിപ്പിക്കുന്ന ആദ്യപകുതി, കുറ്റാന്വേഷകരുടെ ഭാവത്തില് പോകുന്ന നായകനും കൂട്ടുകാരും. ഒടുവില് ഫേസ്ബുക്കിലെ വ്യാജപ്രൊഫൈലില് ഒളിച്ചിരിക്കുന്ന വ്യാജ കാമുകനെയും വില്ലനെയും തിരിച്ചറിയുന്നു. ഒരു സെല്‍ഫിയിലൂടെ കേരളത്തിലെ യുവാക്കള് വഴിതെറ്റിപ്പോകുന്നതെങ്ങനെയെന്നു കാണിച്ചുകൊടുക്കുന്നു.\nവടക്കന് സെല്‍ഫിയെക്കുറിച്ച് പറയുമ്പോള് ഇതിലും ചെറുതാക്കാന് കഴിയില്ല. എന്നാല് നിവിന്‍പോളി- അജുവര്‍ഗീസ് കൂട്ടുകെട്ടു തന്നെയാണ് ചിത്രത്തെ ശരിക്കും മുന്നോട്ടുകൊണ്ടുപോകുന്നത്. ഒരുഘട്ടത്തില് അജുവര്‍ഗീസ് തന്നെ. പ്രജിത്ത് സംവിധാനം ചെയ്ത ചിത്രത്തെ ജനശ്രദ്ധയാകര്‍ഷിപ്പിച്ചത് വിനീത് ശ്രീനിവാസന്- നിവിന് പോളി- അജു വര്‍ഗീസ് കൂട്ടുകെട്ട് എന്ന പരസ്യവാചകമായിരുന്നു. അതു ശരിക്കും മുതലാക്കാന് സംവിധായകനു സാധിച്ചു.\nസൂപ്പര്‍സ്റ്റാറുകളെ കിട്ടിയിട്ടുപോലും നല്ലൊരുചിത്രം ചെയ്യാന് കഴിയാത്ത മലയാളത്തിലെ സകല സംവിധായകരും ഈ ചിത്രമൊന്നു കാണുക തന്നെ വേണം. നമുക്കു മുന്നില് നടക്കുന്ന കാര്യങ്ങള് കോമഡിയിലൂടെ പറഞ്ഞ് ശരിക്കുമൊരു സാമൂഹിക വിമര്‍ശനം നടത്തുകയാണ് തിരക്കഥാകൃത്തും സംവിധായകനും ചെയ്തിരിക്കുന്നത്. അതുകൊണ്ടാണ് കേരളത്തിലെ എല്ലാ തിയറ്ററുകളിലും ഹൗസ്ഫുള് എന്ന ബോര്‍ഡ് തൂങ്ങിക്കിടക്കുന്നതും.\nചുരുക്കം: നമുക്കു മുന്നില് നടക്കുന്ന കാര്യങ്ങള് കോമഡിയിലൂടെ പറഞ്ഞ് ശരിക്കുമൊരു സാമൂഹിക വിമര്‍ശനം നടത്തുന്നതിലൂടെ മികച്ച ഒരു സിനിമാ അനുഭവമാണ് നല്‍കുന്നത്.\nനിവിന്‍പോളിയെ അനുഗ്രഹിച്ച സെല്‍ഫി\nRead more about: oru vadakkan selfie nivin pauly manjima mohan aju varghese neeraj madhav vineeth sreenivasan review നിരൂപണം വിനീത് ശ്രീനിവാസന് നിവിന് പോളി മഞ്ജിമ മോഹന് അജു വര്‍ഗീസ് നീരജ് മാധവ്\nOru Vadakkan Selfie Movie Review: Laugh Your Heart Out


വില്ലേജ് ഓഫീസിൽ രാത്രികാല മദ്യസേവ ; റവന്യൂ ഉദ്യോഗസ്ഥർ അറസ്റ്റിൽ (വീഡിയോ) - MalluChronicle\nവില്ലേജ് ഓഫീസിൽ രാത്രികാല മദ്യസേവ ; റവന്യൂ ഉദ്യോഗസ്ഥർ അറസ്റ്റിൽ (വീഡിയോ)\nആലപ്പുഴ: വില്ലേജ് ഓഫീസിൽ രാത്രികാല മദ്യസേവയിൽ ഏർപ്പെട്ട റവന്യൂ ഉദ്യോഗസ്ഥരെ പൊലീസ് അറസ്റ്റ് ചെയ്തു. ആലപ്പുഴ ബുധനൂർ-പുലിയൂർ റോഡിൽ കുരട്ടിക്കാട്ടിൽ പ്രവർത്തിക്കുന്ന മാന്നാർ വില്ലേജ് ഓഫിസ് കെട്ടിടത്തിൽ നിന്നാണ് മദ്യലഹരിയിൽ 200 മില്ലി ചാരായവുമായി റവന്യൂ ഉദ്യോഗസ്ഥർ പിടിയിലായത്. ഞായറാഴ്ച രാത്രിയായിരുന്നു സംഭവം. മദ്യപാനത്തിലായിരുന്ന കുരട്ടിശേരി വില്ലജിലെ സ്പെഷൽ ഓഫിസർ ജയകുമാർ (39), മാന്നാർ വില്ലേജ് അസിസ്റ്റൻറ് അജയകുമാർ (43) എന്നിവരെയാണ് പൊലീസ് അറസ്റ്റ് ചെയ്തത്. പൊതുസ്ഥലത്ത് മദ്യപിച്ചതിനും ചാരായം കൈവശം സൂക്ഷിച്ചതിനും അബ്കാരി നിയമപ്രകാരം കേസെടുത്തതായി സി.ഐ സുരേഷ്കുമാർ പറഞ്ഞു. വില്ലേജ് ഓഫിസിലെ വെളിച്ചവും അനക്കവുംകേട്ട് നാട്ടുകാർ പൊലീസിൽ അറിയിച്ചതിനെത്തുടർന്നാണ് ഉദ്യോഗസ്ഥർ പിടിയിലായത്. സംഭവത്തിന്റെ ദൃശ്യങ്ങൾ സമൂഹമാധ്യമങ്ങളിൽ പ്രചരിക്കുകയും ചെയ്തിരുന്നു. ചെങ്ങന്നൂർ തഹസിൽദാർ സംഭവമായി ബന്ധപ്പെട്ട് ജില്ല കലക്ടർക്ക് റിപ്പോർട്ട് സമർപ്പിച്ചിട്ടുണ്ടെന്നും തുടർനടപടി ഉണ്ടാകുമെന്നും ചെങ്ങന്നൂർ ആർ.ഡി.ഒ പറഞ്ഞു.\nആലപ്പുഴ: വില്ലേജ് ഓഫീസിൽ രാത്രികാല മദ്യസേവയിൽ ഏർപ്പെട്ട റവന്യൂ ഉദ്യോഗസ്ഥരെ പൊലീസ് അറസ്റ്റ് ചെയ്തു.\nആലപ്പുഴ ബുധനൂർ-പുലിയൂർ റോഡിൽ കുരട്ടിക്കാട്ടിൽ പ്രവർത്തിക്കുന്ന മാന്നാർ വില്ലേജ് ഓഫിസ് കെട്ടിടത്തിൽ നിന്നാണ് മദ്യലഹരിയിൽ 200 മില്ലി ചാരായവുമായി റവന്യൂ ഉദ്യോഗസ്ഥർ പിടിയിലായത്. ഞായറാഴ്ച രാത്രിയായിരുന്നു സംഭവം.\nമദ്യപാനത്തിലായിരുന്ന കുരട്ടിശേരി വില്ലജിലെ സ്പെഷൽ ഓഫിസർ ജയകുമാർ (39), മാന്നാർ വില്ലേജ് അസിസ്റ്റൻറ് അജയകുമാർ (43) എന്നിവരെയാണ് പൊലീസ് അറസ്റ്റ് ചെയ്തത്.\nപൊതുസ്ഥലത്ത് മദ്യപിച്ചതിനും ചാരായം കൈവശം സൂക്ഷിച്ചതിനും അബ്കാരി നിയമപ്രകാരം കേസെടുത്തതായി സി.ഐ സുരേഷ്കുമാർ പറഞ്ഞു. വില്ലേജ് ഓഫിസിലെ വെളിച്ചവും അനക്കവുംകേട്ട് നാട്ടുകാർ പൊലീസിൽ അറിയിച്ചതിനെത്തുടർന്നാണ് ഉദ്യോഗസ്ഥർ പിടിയിലായത്.\nസംഭവത്തിന്റെ ദൃശ്യങ്ങൾ സമൂഹമാധ്യമങ്ങളിൽ പ്രചരിക്കുകയും ചെയ്തിരുന്നു. ചെങ്ങന്നൂർ തഹസിൽദാർ സംഭവമായി ബന്ധപ്പെട്ട് ജില്ല കലക്ടർക്ക് റിപ്പോർട്ട് സമർപ്പിച്ചിട്ടുണ്ടെന്നും തുടർനടപടി ഉണ്ടാകുമെന്നും ചെങ്ങന്നൂർ ആർ.ഡി.ഒ പറഞ്ഞു.\nTags: arrest crime kerala officers village\nPrevious: ദിവസവും ഈന്തപ്പഴം കഴിക്കുന്നത് കൊണ്ടുള്ള ഗുണങ്ങൾ അറിയാം


'ഞങ്ങള് കാഴ്ച വസ്തുക്കളല്ല' രൂക്ഷ പ്രതിഷേധം അറിയിച്ച് രണ്ട് മുതിര്‍ന്ന നേതാക്കള് പാര്‍ട്ടി വിട്ടു, ഒഡീഷ ബിജെപിയില് പൊട്ടിത്തെറി - BIGNEWSLIVE | Latest Malayalam News\nസ്വയം വലിയവരെന്ന് കരുതുന്നവരും സ്വാര്‍ത്ഥരുമായ ഒരുപറ്റം പ്രവര്‍ത്തകര് വൃത്തികട്ട വഴികളിലൂടെ തങ്ങളെ അപമാനിക്കാനുള്ള ശ്രമങ്ങള് തുടരുകയാണ്.\nഭുവനേശ്വര്: സംസ്ഥാനത്തെ മുതിര്‍ന്ന നേതാക്കള് ആയിട്ടും പാര്‍ട്ടി തഴയുന്നതില് പ്രതിഷേധിച്ച് രണ്ട് മുതിര്‍ന്ന ബിജെപി നേതാക്കള് പാര്‍ട്ടിയില് രാജിവെച്ചു. ദിലീപ് റായ്, ബിജോയ് മൊഹപാത്ര എന്നിവരാണ് രാജിവെച്ചത്. തങ്ങളെ വെറും കാഴ്ചവസ്തുക്കളാക്കുന്നുവെന്നാരോപിച്ചായിരുന്നു രാജി. ബിജെപി ദേശീയ നിര്‍വാഹക സമിതി അംഗങ്ങളാണ് ഇവര്. ഇവരുടെ രാജിയോടെ നേതൃത്വവും അങ്കലാപ്പില് ആയിരിക്കുകയാണ്.\nസംസ്ഥാനത്തെ ബിജെപി നേതാക്കന്മാര് സീറ്റ് നിഷേധിക്കപ്പെടും എന്ന കാരണത്താല് പാര്‍ട്ടിയില് ഉള്ള നിരവധി പ്രശ്നങ്ങള് പുറത്ത് പറയാന് ഭയക്കുകയാണെന്ന് അമിത് ഷായ്ക്ക് എഴുതിയ രാജിക്കത്തില് ഇരുവരും ആരോപിച്ചു.\nതങ്ങളെ സംബന്ധിച്ചെടുത്തോളം സംസ്ഥാനത്തിന്റെ താല്‍പര്യമാണ് പരമപ്രധാനം. സ്ഥാനാര്‍ത്ഥിത്വത്തിനോ, അധികാരത്തിനോ, പദവികള്‍ക്കോ വേണ്ടി തങ്ങളുടെ ആത്മാഭിമാനമോ സംസ്ഥാനത്തിന്റെ താല്‍പര്യമോ പണയം വെക്കാന് തങ്ങളൊരുക്കമല്ല. അത്തരം നിശബ്ദതകള് ജനാധിപത്യത്തിന് ഒരിക്കലും ഭൂഷണമല്ലെന്നും ഇരുവരും പ്രതികരിച്ചു. റൂര്‍ഖല നിയമസഭാ മണ്ഡലത്തില് നിന്നുള്ള എംഎല്‍എ ആയ ദിലീപ് റായ് തന്റെ നിയമസഭാ അംഗത്വവും രാജിവെച്ച് പ്രതിഷേധം അറിയിച്ചു. നേതൃത്വത്തില് ആശങ്ക ഉണര്‍ന്നിട്ടും ഈ നേതാക്കന്മാരുടെ രാജി സംസ്ഥാനത്തെ ബിജെപിയുടെ പ്രവര്‍ത്തനത്തെ ഒരു തരത്തിലും ബാധിക്കില്ലെന്ന് സംസ്ഥാന ബിജെപി അധ്യക്ഷന് ബസന്ത് പാണ്ഡ പറയുന്നു.\nTags: Bijoy MahapatraDilip Ray\nഅറസ്റ്റിനെ ഭയക്കുന്നില്ല, ശബരിമല അടക്കമുള്ള ക്ഷേത്രങ്ങളില് ഒറ്റപൈസ പോലും കാണിക്കയായി ഇടരുത്; പരസ്യ ആഹ്വാനവുമായി കെപി ശശികല


നെല്ലിക്ക Nellikka: ശേഖരന്മാരുടെ ശ്രദ്ധയ്ക്ക്\nഅപൂർവവസ്തുക്കൾ ശേഖരിക്കുന്നതിൽ താത്പര്യമുള്ള കളക്ടർ(തുക്കിടിസായ്‌വ് അല്ല)മാരുടെ പ്രത്യേകശ്രദ്ധയ്ക്ക്:\nഅത്യപൂർവമായ ഒരു മലയാള ആനുകാലികം എന്റെ കൈവശമുണ്ട്. ഇത്തരം സാധനങ്ങളുടെ വിലയറിയാവുന്നവരിൽ നിന്ന് ലേലത്തുകകൾ ക്ഷണിക്കുന്നു. ഇരുപത്തൊന്നാം നൂറ്റാണ്ടിൽ (2000 മുതൽ ഇന്നുവരെ) പ്രസിദ്ധീകരിക്കപ്പെട്ട മലയാളസാംസ്കാരികപ്രസിദ്ധീകരണങ്ങളിൽ ഇത്തരത്തിൽ‌പ്പെട്ട ഒരേയൊരു ലക്കം മാത്രമേ നിലവിലുള്ളൂ. മാസങ്ങൾ നീണ്ടുനിന്ന പ്രയത്നത്തിലൂടെ, മൂവായിരത്തോളം ലക്കങ്ങൾ സൂക്ഷ്മമായി പരിശോധിച്ചതിനുശേഷമാണ് ഇതു കണ്ടെത്താൻ എനിക്കു കഴിഞ്ഞിട്ടുള്ളത്. 'ജാതി' എന്ന വാക്ക് അച്ചടിച്ചിട്ടില്ല എന്നതാണ് ഈ ലക്കത്തിന്റെ സവിശേഷത.\nലേലത്തുക കമന്റിലൂടെയോ ഇ-മെയിലിലൂടെയോ അറിയിക്കാവുന്നതാണ്.\nകുറഞ്ഞ ലേലത്തുക: 100 അമേരിക്കൻ ഡോളർ അഥവാ 5000 ഇന്ത്യൻ രൂപ, മറ്റു വിനിമയോപാധികൾ സ്വീകാര്യമല്ല.\nഎഴുതിയത് Rajesh R Varma രാജേഷ് ആര്. വര്‍മ്മ at Wednesday, May 26, 2010\nതോന്നിയവാസം! അല്ലാതെന്താ? എത്രയും പെട്ടെന്ന് നശിപ്പിച്ചേക്കൂ. അല്ലെങ്കില് ഇന്റെര്‍പോളും മറ്റും തേടി വരും.\nനശിപ്പിക്കല്ലേ, ഞാനിതു വാങ്ങാൻ പോകുന്നു.\nഉടൻ വിലയും കൂടും, അമേരിക്കയിലെ ഡോക്ടർമാരോ,\nതിരുവനന്തപുരത്തെ ചിത്രം വരയ്ക്കുന്നവരോ,\nസത്യം അൻവേഷിക്കുന്നവരോ ഒക്കെ വാങ്ങാൻ സാധ്യതയുണ്ട്.\nലേലം ഉറപ്പിക്കുന്നു, 5000 ഇന്ത്യൻ രൂപ, മൂന്ന് വട്ടം.\nജാതി എന്ന വാക്കില്ല എന്നു കണ്ടുപിടിക്കാതെ / അത് ചേർക്കാതെ, ആ ലക്കം പ്രിന്റ് ചെയ്യാൻ ഓർഡർ കൊടുത്തവനെ മാനേജ്മെന്റ് പുറത്താക്കിയതറിഞ്ഞില്ലായിരുന്നോ?\n"...മാസങ്ങൾ നീണ്ടുനിന്ന പ്രയത്നത്തിലൂടെ, മൂവായിരത്തോളം ലക്കങ്ങൾ സൂക്ഷ്മമായി പരിശോധിച്ചതിനുശേഷമാണ് ഇതു കണ്ടെത്താൻ എനിക്കു കഴിഞ്ഞിട്ടുള്ളത്...."\nവേറെ പണിയൊന്നുമില്ലെങ്കിൽ ആ ലൂസിയാന കോസ്റ്റിൽ ചെന്ന് കുറെ സ്പിൽ‌ഡ് ഓയിൽ കോരിക്കളയൂ. കുറെ മിണ്ടാപ്രാണികളെങ്കിലും രക്ഷപെടട്ടെ! :)\nജാതി എന്ന വാക്കില്ലെങ്കിലും പത്രി എന്ന് എവിടെയെങ്കിലും കാണേണ്ടതാണല്ലോ. :)\nസ്വത്വം ഉണ്ടോ? എങ്കില് നഞ്ഞ് നാനാഴിയായി.\nഇപ്പോള് ആ വാക്ക് ഞെളിപിരികൊള്ളിക്കും അല്ലെ വര്‍മ്മെ? വര്‍മ്മയും നമ്പൂരിയുമൊക്കെ ഒരേ വ്കുപ്പു തന്നെ എന്നറിയാം..കെ ഇ എന് സഖാവിന്റെ ഭാര്യ നമ്പൂരിച്ചി ആയിരുന്നു എന്നതല്ലേ ഈ കെറുവിക്കലിനു കാരണം?\nകെ ഇ എന്നിനെക്കൂടി പുറത്താക്കി, സോഫ്റ്റ് ഹിന്ദുത്വം കളിച്ചു സവര്‍ണ്ണഫാഷിസ്റ്റുകളുടെ വോട്ടു നേടാമെന്നാണു വിജയന്റെ വിജാരമെങ്കില്..കൊണ്ടു പഠിക്കട്ടെ...അവറ്റ കോണ്‍ഗ്രസ്സിനേ കുത്തൂ..അല്ലെങ്കില് ആറെസ്സെസ്സിനു.\nnicelittlethings, ബാബു കല്യാണം, പാഞ്ചാലി, സി. കെ. ബാബു, എല്ലാവർക്കും നന്ദി.\nകാലിക്കോ, പേടിക്കണ്ട. ഈ അപൂർവലക്കത്തിൽ സ്വത്വവും ഇല്ല.\nഞെളിപിരിയും കെറുവിക്കലും ഉണ്ടാവുമെന്നു പ്രതീക്ഷിച്ചുവന്നതാണെങ്കിൽ പോസ്റ്റുമാറിപ്പോയി. അവനവന്റെ ജാതിപ്പേരു കേൾക്കുമ്പോൾ വിജൃംഭനവും സ്വത്വാഭിമാനവും മറ്റൊരുത്തന്റേതു കേൾക്കുമ്പോൾ കുടിപ്പകയും ഉണരുന്നവർക്കുള്ളതല്ല ഈ ലേലം. ഈഴവത്തി എന്നു പറഞ്ഞവനെ കിട്ടുന്ന അവസരങ്ങളിലെല്ലാ‍ം ചവിട്ടിക്കൂട്ടുകയും നമ്പൂതിരിച്ചിയെപ്പറ്റി അശ്ലീലം എഴുതിവിടുന്നവനെ തലയിൽക്കൊണ്ടു നടക്കുന്നവർക്ക് ഈ ലേലം രസിക്കില്ല. മറ്റൊരു മതത്തിൽനിന്നു വിവാഹം കഴിയ്ക്കുന്നത് സൌകര്യമനുസരിച്ച് സ്വത്വബോധത്തിന്റെ കൊടിനാട്ടലായും ജിഹാദായും മാറീമാറിക്കാണാൻ കഴിയുന്നവർക്ക് വായിച്ചുരസിക്കാൻ മറ്റ് മൂവായിരം ലക്കങ്ങൾ ഉണ്ടല്ലോ. ഇത് വേറെ വകുപ്പ്.\nതാമസിക്കുന്നതീ നാട്ടില്”...എന്ന് വയലാര് (അതുമൊരു വര്‍മ) പാടിയതോര്‍മ്മ വരുന്നു.


അവസാനിക്കാത്ത പ്രണയപ്പക - Mangalam News Online\nPosted On: October 2, 2021 3:59 am IST\nപാലാ>>>പ്രണയപ്പകയുടെ സ്മാരക ശിലയില് അവസാനമായി എഴുതിചേര്‍ക്കപ്പെട്ട പേരാണ് നിഥിന. ഓരോ സംഭവങ്ങള് നടക്കുമ്പോഴും ഇത് അവസാനത്തേത് ആകും എന്ന് പ്രതീക്ഷിക്കും. എന്നാല്, ഇത് അവസാനിക്കാതെ തുടരുകയാണ്. മാധ്യമങ്ങളും സമൂഹത്തിലെ ഉന്നതരുമെല്ലാം ഒന്നുപോലെ പ്രണയപ്പകയുടെ ദുഖങ്ങളും അതിലേക്ക് എത്താതിരിക്കാനും വേണ്ട ഉപദേശങ്ങള് നിരവധി നല്‍കുന്നു. എന്നാല്, ഇവയൊന്നും ഒരു ശാശ്വത പരിഹാരമാകുന്നില്ലെന്ന സത്യമാണ് ഓരോ സംഭവങ്ങളും വെളിപ്പെടുത്തിക്കൊണ്ടിരിക്കുന്നത്.\nകേരളത്തിന് പുതിയതല്ല പ്രണയത്തിന്റെ പേരില് നടക്കുന്ന ഇത്തരം അരുംകൊല. പ്രണയവുമായി കൂട്ടിവായിക്കുന്ന ഇത്തരം സംഭവങ്ങള് കുറച്ചുകാലമായി നാം കേള്‍ക്കുന്നുണ്ട്. പ്രണയാഭ്യര്‍ഥന നിരസിച്ചതിന് രാഖിലിന്റെ തോക്കിന് മുനയില് കണ്ണൂര് സ്വദേശിനി മാനസയുടെ ജീവന് നഷ്ടപ്പെട്ടതിന്റെ മുറിവുണങ്ങുംമുന്‍പാണ് നിഥിനയുടെ അരുംകൊലയുടെ വാര്‍ത്തയും പുറത്തെത്തുന്നത്.\nപ്രണയാഭ്യര്‍ഥന നിരസിച്ചെന്ന കാരണത്താലാണ് മാനസയെ രാഖില് തോക്കിന്‍മുനയില് ഇല്ലാതാക്കിയത്. തലയ്ക്കും നെഞ്ചിനു താഴെയും വെടിയേറ്റ് പിടഞ്ഞുവീണ് അവള് മരിച്ചു. പിന്നാലെ പ്രതിയുടെ ആത്മഹത്യയും.\nപെരിന്തല്‍മണ്ണ ഏളാട് സ്വദേശി ദൃശ്യ കുത്തേറ്റ് മരിച്ചത് ഇക്കഴിഞ്ഞ ജൂണിലാണ്. വീട്ടില് കിടന്നുറങ്ങുകയായിരുന്ന ദൃശ്യയെ വിനീഷ് വീട്ടില്‍ക്കയറി ആക്രമിക്കുകയായിരുന്നു. കാരണം പ്രണയം നിരസിക്കല്. ‘പ്രണയിച്ച’ പെണ്ണിന്റെ ശരീരത്തില് കത്തികൊണ്ടുള്ള 22 മുറിവുകളാണ് വിനീഷ് വീഴ്ത്തിയത്.\nആലപ്പുഴയിലെ പോലീസുകാരിയായ സൗമ്യ പുഷ്പാകരനെ സഹപ്രവര്‍ത്തകനായ അജാസ് സമാനമായ രീതിയിലാണ് കൊലപ്പെടുത്തിയത്. മാവേലിക്കര വള്ളികുന്നം പോലീസ് സ്റ്റേഷനിലെ ഉദ്യോഗസ്ഥരായിരുന്നു ഇരുവരും. വിവാഹാഭ്യര്‍ഥന നിരസിച്ചതാണ് കൊലപാതകത്തിലേക്ക് നയിച്ചതെന്ന് അജാസ് തന്നെ മൊഴി നല്‍കി. വടിവാളുകൊണ്ടു വെട്ടിയതിന് ശേഷമാണ് സൗമ്യയെ പെട്രോളൊഴിച്ച് തീകൊളുത്തിയത്. അജാസും ആത്മഹത്യയ്ക്ക് ശ്രമിച്ചു. ഗുരുതരമായി പരിക്കേറ്റ് ചികിത്സയിലായിരുന്ന ഇയാള് പിന്നീട് ആശുപത്രിയില് വെച്ച് മരണപ്പെട്ടു. 2019 ജൂണിലായിരുന്നു ഈ ദാരുണസംഭവവും നടന്നത്.\nതൃശ്ശൂരില് അച്ഛനും അമ്മയും ഇല്ലാതെ മുത്തശ്ശിക്കൊപ്പം കഴിഞ്ഞിരുന്ന എന്‍ജിനീയറിങ് വിദ്യാര്‍ഥിനി നീതുവിനെ നിതീഷ് എന്ന യുവാവ് പെട്രോളൊഴിച്ച് കത്തിച്ച് കൊലപ്പെടുത്തിയതും 2019ലാണ്. പ്രണയത്തില് സംശയം തോന്നിയതാണ് കൊലപാതകത്തില് കലാശിച്ചത്. കത്തികൊണ്ടുകുത്തി പരിക്കേല്‍പ്പിച്ചതിനു ശേഷം പെട്രോളൊഴിച്ച് കത്തിക്കുകയായിരുന്നു. പ്രതിയെ പോലീസ് പിടികൂടി.\n2019ല് തന്നെയാണ് തിരുവല്ല സ്വദേശിനി കവിതയെ അജിന് എന്ന യുവാവ് കുത്തിപ്പരിക്കേല്‍പ്പിച്ചതിനു ശേഷം പെട്രോളൊഴിച്ച് കത്തിച്ച് കൊലപ്പെടുത്തിയത്. റേഡിയോളജി കോഴ്സ് പഠിക്കുകയായിരുന്ന കവിതയെ കോളേജിലേക്ക് പോകുന്ന വഴിക്ക് നടുറോഡില് വെച്ചാണ് അജിന് ആക്രമിച്ചത്. പ്രണയം നിരസിച്ചതാണ് കൊലപാതകത്തിലേക്ക് നയിച്ചതെന്നാണ് പോലീസ് പറയുന്നത്.\nപ്രണയനൈരാശ്യം, പ്രണയം നിരസിക്കല്, പ്രണയത്തിലെ സംശയങ്ങള്, പ്രണയപ്പക… എന്ത് പേരിട്ടുവിളിച്ചാലും നടന്നത് അരുംകൊലകളാണ്. തനിക്ക് പ്രണയം തോന്നുന്നയാള് തന്നെയും പ്രണയിച്ചേ തീരൂ എന്ന വാശിയെ പൈശാചികമെന്നേ വിളിക്കാനാകൂ. ഒരുനിലയ്ക്കും ഇൗ കൊലപാതകങ്ങളെ\nരണ്ടിലൊരാള്‍ക്ക് പ്രണയം തോന്നി എന്നതുകൊണ്ടോ ഒരിക്കല് പ്രണയിച്ചിരുന്നു എന്നതുകൊണ്ടോ അപരന്റെ ഇഷ്ടത്തിന് വഴിപ്പെടണമെന്ന വാശി, തനിക്കല്ലെങ്കില് മറ്റൊരാള്‍ക്കും വേണ്ട എന്ന നശീകരണ പ്രവണത ഒരിക്കലും പ്രണയത്തിന്റെ പേരില് ന്യായീകരിക്കപ്പെടാന് പാടില്ല. ഇരകളാക്കപ്പെടുന്നത് എപ്പോഴും പെണ്‍കുട്ടികളാണ്. എപ്പോഴാണ് നമ്മുടെ കുട്ടികള് ഇത്തരമൊരു തീരുമാനത്തിലേക്ക് നീങ്ങുന്നത്? പ്രണയം അവസാനിക്കുമ്പോള് മറ്റൊരാളുടെ ജീവനെടുക്കുന്ന തരത്തിലേക്ക് പക എത്തുന്നത് ഏത് ഘട്ടത്തിലാണ്? എങ്ങനൊണ് ഇതിന് തടയിടാനാവുക? ആരെയാണ് നമ്മളിനി പറഞ്ഞുമനസ്സിലാക്കേണ്ടത്?\nഒരു പെണ്‍കുട്ടി പ്രണയാഭ്യര്‍ഥന നിരസിച്ചാല് അത് അംഗീകരിക്കാനുള്ള പാകത കൂടി ആണ്‍കുട്ടികളെ പഠിപ്പിക്കേണ്ടതുണ്ട്.\nപ്രണയവും വിവാഹവും വേണോ വേണ്ടയോ എന്ന് തീരുമാനിക്കാനുള്ള എല്ലാ അധികാരവും പുരുഷനെന്ന പോലെ സ്ത്രീക്കുമുണ്ട്. അത് നിഷേധിക്കുന്നത് അവകാശ ലംഘനം തന്നെയാണ്.


കുട്ടികളെ ക്രൂരമായി മര്‍ദ്ദിക്കുന്ന വൈറല് വീഡിയോ; പ്രതിയെ 'പൊക്കി' കേരള പോലീസ്, ഇത് സോഷ്യല് മീഡിയയുടെ വിജയം - BIGNEWSLIVE | Latest Malayalam News\nകുട്ടികളെ ക്രൂരമായി മര്‍ദ്ദിക്കുന്ന വൈറല് വീഡിയോ; പ്രതിയെ ‘പൊക്കി’ കേരള പോലീസ്, ഇത് സോഷ്യല് മീഡിയയുടെ വിജയം\nതിരുവനന്തപുരം: കുട്ടികളെ മര്‍ദിക്കുന്ന വീഡീയോ കഴിഞ്ഞ ദിവസം സോഷ്യല് മീഡിയയില് വ്യാപകമായി പ്രചരിച്ചിരുന്നു. സമൂഹ മാധ്യമങ്ങളില് ഏറെ പ്രചരിച്ച ഈ വീഡിയോയില് കുട്ടികളെ മര്‍ദ്ദിക്കുന്ന ആളെ ഇപ്പോള് കേരള പോലീസ് കണ്ടെത്തി. വീഡിയോയില് കുട്ടികളെ മര്‍ദ്ദിക്കുന്നയാള് ആറ്റിങ്ങല് സ്വദേശിയായ സുനില്‍കുമാര് (45) ആണെന്ന് പോലീസ് അറിയിച്ചു. ആറ്റിങ്ങല് പോലീസ് ജുവനൈല് ജസ്റ്റിസ് ആക്ട് പ്രകാരം ഇയാള്‍ക്കെതിരെ കേസെടുക്കുകയും അറസ്റ്റ് ചെയ്യുകയും ചെയ്തു.\nകുട്ടികളെ മര്‍ദിക്കുന്ന വീഡിയോ സോഷ്യല് മീഡിയയില് പ്രചരിച്ചതോടെ ഈ സംഭവത്തെക്കുറിച്ചു അന്വേഷിക്കണമെന്ന ആവശ്യവുമായി ധാരാളം പേര് പോലീസിന്റെ സോഷ്യല് മീഡിയ പേജില് വീഡിയോ പോസ്റ്റ് ചെയ്തിരുന്നു. സംഭവം ശ്രദ്ധയില് പെട്ട പോലീസ് വീഡിയോയില് ഉള്ള ആളെ തിരിച്ചറിയുന്നവര് അറിയിക്കണമെന്ന് ആവശ്യപ്പെട്ടിരുന്നു. തുടര്‍ന്ന് ചിലര് നല്‍കിയ സൂചനകളുടെ അടിസ്ഥാനത്തില് പോലീസ് നടത്തിയ അന്വേഷണത്തിലാണ് പ്രതിയെ കണ്ടെത്തിയത്. പ്രതിയെ കണ്ടെത്തി അറസ്റ്റ് ചെയ്ത കാര്യം പോലീസ് ഫേസ്ബുക്ക് പേജിലൂടെയാണ് അറിയിച്ചത്.\nപോലീസിന്റെ ഫേസ്ബുക്ക് പോസ്റ്റ്:\nവൈറല് വീഡിയോ – കുട്ടിയെ ഉപദ്രവിച്ചയാള് അറസ്റ്റില്\nസമൂഹ മാധ്യമങ്ങളില് ഏറെ പ്രചരിച്ച വീഡിയോയില് കുട്ടികളെ മര്‍ദ്ദിക്കുന്ന ആളെ പോലീസ് കണ്ടെത്തി. ഈ സംഭവത്തെക്കുറിച്ചു അന്വേഷിക്കണമെന്ന ആവശ്യവുമായി ധാരാളം പേര് പ്രസ്തുത വീഡിയോ ഞങ്ങള്‍ക്ക് അയച്ചുതന്നിരുന്നു. അതേത്തുടര്‍ന്ന് ഇയാളെ കണ്ടെത്തുന്നതിനായി കേരള പോലീസിന്റെ ഔദ്യോഗിക ഫെയ്സ്ബുക്ക് പേജില് പോസ്റ്റ് ഇടുകയും ചെയ്തു. ദൃശ്യങ്ങളിലുള്ള ആളിനെക്കുറിച്ചു ചിലര് നല്‍കിയ സൂചനകളില് നിന്നും ഇയാള് ആറ്റിങ്ങല് സ്വദേശിയായ സുനില്‍കുമാര് (45) ആണെന്ന് സോഷ്യല് മീഡിയ സെല്ലിന് വിവരം ലഭിച്ചു. തുടര്‍ന്ന് ആറ്റിങ്ങല് Dy SP ക്കും ആറ്റിങ്ങല് സ്റ്റേഷന് ഹൗസ് ഓഫീസര്‍ക്കും സോഷ്യല് മീഡിയ സെല് വിവരം കൈമാറുകയായിരുന്നു. ആറ്റിങ്ങല് പോലീസ് ജുവനൈല് ജസ്റ്റിസ് ആക്ട് പ്രകാരം ഇയാള്‍ക്കെതിരെ കേസെടുക്കുകയും അറസ്റ്റ് ചെയ്യുകയും ചെയ്തു.\nTags: activists arrestedarrestedchild-molesterviral video\nവീടിന്റെ ആധാരം പണയം വെച്ച് രാജ്യം ചുറ്റാനിറങ്ങി കണ്ണൂരിലെ സഹോദരങ്ങള്; ഇപ്പോള് വീട് ഈ കാരവന്\nനൈറ്റ് ക്ലബ് റെയ്ഡ്: സുരേഷ് റെയ്‌നയും ഹൃത്വിക് റോഷന്റെ മുന്‍ഭാര്യയും അറസ്റ്റില്\nസംസ്ഥാനത്ത് ആശങ്കയേറുന്നു; ഇന്ന് 42,464 പേര്‍ക്ക് രോഗം, 63 മരണം, 27,152 പേര്‍ക്ക് രോഗമുക്തി\nനിലച്ച് ട്രെയിനുകളും; കേരളത്തിലൂടെയുള്ള 30 ട്രെയിന് സര്‍വീസുകള് റദ്ദാക്കി, കൊവിഡിനെ തുരത്താന് സജ്ജമായി സംസ്ഥാനം\nഎല്ലാം തെറ്റിധാരണ പരത്തുന്നതിനും വ്യക്തിഹത്യ നടത്തുന്നതിനും; കൊവിഡ് വാക്‌സിന് സ്വീകരിച്ചതുമായി ബന്ധപ്പെട്ട പ്രചരണങ്ങളില് ചിന്ത ജെറോമിന്റെ മറുപടി\nലോക്ക്ഡൗണ്: കേരളത്തിലൂടെയുള്ള 29 ട്രെയിന് സര്‍വീസുകള് റയില്‍വേ റദ്ദാക്കി\nബിജെപി പ്രവര്‍ത്തകര് കൊല്ലപ്പെട്ട സ്ഥലം സന്ദര്‍ശിക്കാനെത്തിയ വി മുരളീധരന്റെ വാഹനത്തിന് നേരെ ആള്‍ക്കൂട്ടാക്രമണം; കാര് അടിച്ചു തകര്‍ത്തു\nഅപമാനിച്ച് ഇറക്കിവിടാന് ശ്രമം, ഇട്ടെറിഞ്ഞ് പോയെന്ന വിമര്‍ശനം ആഗ്രഹിക്കുന്നില്ലെന്ന് മുല്ലപ്പള്ളി രാമചന്ദ്രന്, തോല്‍വിയില് എല്ലാവര്‍ക്കും കൂട്ടുത്തരവാദിത്വം


മുണ്ട് മടക്കി കുത്തിയിരിക്കുന്ന, നടക്കുന്ന പുരുഷന്റെ തുടകള് പ്രദര്‍ശിപ്പിക്കപ്പെടുമ്പോള് കുഴപ്പമില്ല; പെണ്ണിന്റെ തുടയോ കാലുകളോ കണ്ടാല് നാണക്കേടാണ് പോലും - പ്രവാസി മലയാളം\nമുണ്ട് മടക്കി കുത്തിയിരിക്കുന്ന, നടക്കുന്ന പുരുഷന്റെ തുടകള് പ്രദര്‍ശിപ്പിക്കപ്പെടുമ്പോള് കുഴപ്പമില്ല; പെണ്ണിന്റെ തുടയോ കാലുകളോ കണ്ടാല് നാണക്കേടാണ് പോലും; പുരുഷന് ഷര്‍ട്ടിടാതെ നെഞ്ചും കാണിച്ച് നടന്നാല് കുഴപ്പമില്ല; സ്ത്രീ ബ്രാ ധരിക്കാതെ വീടിനുള്ളില് നടന്നാല് നാണക്കേടാണ് പോലും; സോഷ്യല് മീഡിയയിലെ ഞരമ്പുരോഗികളെ പൊളിച്ചടുക്കിയതിന് പിന്നാലെ ശരീരസ്വാതന്ത്ര്യത്തെ കുറിച്ച് തുറന്നെഴുതി ജോമോള് ജോസഫ്\nഓൺലൈനിലെ പുരുഷന്മാരെ ആക്ഷേപിച്ച് വിവാദ പോസ്റ്റിട്ട് അനുമോദനങ്ങളും വിമർശനങ്ങളും ഒരുപോലെ നേടിയ ജോമോൾ ജോസെഫിന്റെ പുതിയ പോസ്റ്റിന്റെ പൂർണരൂപം\nമൂടിപ്പൊതിഞ്ഞ സ്ത്രീ ശരീരങ്ങൾ വെന്തുരുകുന്നത് ആർക്കുവേണ്ടി\nആദ്യം ഒരു ടിപ്പിക്കൽ കേരള സ്ത്രീയുടെ വസ്ത്ര ധാരണ രീതിയെന്തെന്ന് പരിശോധിക്കാം. വീടുകളിൽ സ്വതവേ നൈറ്റിയാണ് പലരും ധരിക്കുന്നത്. നൈറ്റിക്കടിയിൽ അടിപ്പാവാടയും അതിനടിയിൽ പാന്റീസും ധരിക്കും. മുകളിൽ ബ്രായും ആണ് സാധാരണ വേഷം.\nപലപ്പോഴും വീട്ടിലെ ജോലിത്തിരക്കു മൂലമോ ഒക്കെ, ശരീരം വിയർത്ത് വിയർപ്പടിഞ്ഞ് ഗുഹ്യഭാഗങ്ങളും, ബ്രായുട അടിവശവും ഒക്കെ വിയർപ്പുവന്നടിഞ്ഞ് അസ്വസ്ഥമാകാറുണ്ട്. കൂടാതെ ചൂട് സഹിക്കാനാകാതെ വെന്തുരുകുന്ന അവസ്ഥയിലായിരിക്കും സ്ത്രീ ശരീരം.\nനമ്മുടെ വീടുകളിലെ സ്ത്രീകൾ മിക്കവരും എങ്ങനെയെങ്കിലും അടിയിലുള്ളതെല്ലാം ഊരിപ്പറിച്ച് കളഞ്ഞ് അസ്വസ്ഥതയിൽ നിന്നും സ്വതന്ത്രമാകണെന്ന് പലപ്പോഴും ആലോചിക്കാറുണ്ട്. അത്രയേറെ വീർപ്പു മുട്ടലുകളാണ് പലപ്പോഴും നേരിടേണ്ടി വരുന്നത്. ഇതെല്ലാം സഹിച്ച് സ്ത്രീകൾ ടിപ്പിക്കൽ സ്ത്രീയുടെ വസ്ത്ര ധാരണ രീതിയുമായി നിൽക്കുന്നത്, പലപ്പോഴും പുരുഷകേന്ദ്രീകൃത പൊതുബോധത്തെ തൃപ്തിപ്പെടുത്താനായി മാത്രമാണ്. അല്ലാതെ അവരാരും സന്തോഷത്തോടെ ചെയ്യുന്നതല്ല. നിങ്ങളുടെ വീട്ടിലെ സ്ത്രീകളോടൊന്ന് ചോദിച്ചു നോക്കൂ, അവരുടെ സത്യസന്ധമായ മറുപടി ഇതായിരിക്കും, നാണക്കേടുകൊണ്ടാണ് എന്ന്. അതായത് സ്ത്രീകൾക്ക് സ്വന്തം വീടിനകത്തു പോലും സ്വന്തം ശരീരം നാണക്കേടാണ്. അവൾ ചാക്കിൽ പൊതിഞ്ഞ് പഴുപ്പിക്കാനായി വെച്ച വാഴക്കുലപോലെ വെന്തുരുകണം. ആ വിയർപ്പിൽ കുളിച്ച് ചൊറിച്ചിൽ സഹിച്ച്, മുലകളുടെ അടിയിൽ വന്നടിയുന്ന വിയർപ്പു സഹിച്ച് പുരുഷനെ തൃപ്തിപ്പെടുത്തണം.. സർവ്വം സഹയായ പെണ്ണ്!!\nഇനി പുരുഷന്റെ കാര്യമെന്ന് ആലോചിക്കാം, വീട്ടിൽ വന്നു കയറിയാൽ മിക്കവരും ആദ്യം തന്നെ ഷർട്ടഴിച്ച് കളയും, പിന്നെ കൈലിയുടുക്കും. മിക്കവരും വീടുകളിൽ ഷഡ്ഡി ഇടുകയില്ല. അവർ സ്വതന്ത്രരായി കഴിയും. മുണ്ട് മടക്കി കുത്തി നടക്കും. മുണ്ട് അഴിച്ചിട്ട് നടന്നാൽ തട്ടി വീഴുകയോ, കാലുകളിൽ ഉരഞ്ഞ് അസ്വസ്ഥതയോ വരും പോലും!! ശരിയല്ലേ?\nഅപ്പോൾ സ്ത്രീകൾ കാൽപ്പാദം വരെയെത്തുന്ന നൈറ്റിയുമിട്ട് വീട്ടിൽ അങ്ങോട്ടുമിങ്ങോട്ടും ഓടി നടക്കുമ്പോൾ തട്ടി വീഴുകയോ, കാലുകളിൽവസ്ത്രം തടഞ്ഞ് അസ്വസ്ഥയാകുകയും ചെയ്യുകയില്ലേ? ചെയ്യും, പക്ഷെ സ്ത്രീകൾ കാലുകൾ പാദം വരെ മറച്ചില്ല എങ്കിൽ നാണക്കേടാണ് പോലും, മറച്ചേ പറ്റൂ, കാരണം സ്ത്രീ സർവ്വം സഹയാണ്!!\nമുണ്ട് മടക്കി കുത്തിയിരിക്കുന്ന, നടക്കുന്ന പുരുഷന്റെ തുടകൾ പ്രദർശിപ്പിക്കപ്പെടുമ്പോൾ കുഴപ്പമില്ല, പെണ്ണിന്റെ തുടയോ കാലുകളോ കണ്ടാൽ നാണക്കേടാണ് പോലും!! പുരുഷൻ ഷർട്ടിടാതെ നെഞ്ചും കാണിച്ച് നടന്നാൽ കുഴപ്പമില്ല, സ്ത്രീ ബ്രാ ധരിക്കാതെ വീടിനുള്ളിൽ പോലം നടന്നാൽ നാണക്കേടാണ് പോലും!!കാരണം അവളുടെ ശരീരം അവൾക്ക് നാണക്കേടുണ്ടാക്കുന്നതാണ്.\nഇവിടെയാണ് മൂടിപ്പൊതിയലിൽ നിന്നും, വസ്ത്ര സ്വാതന്ത്ര്യത്തിലേക്ക്, അവൾക്ക് കംഫർട്ട് ഫീൽ ചെയ്യുന്ന വസ്ത്ര ധാരണ രീതി ആവൾക്ക് തിരഞ്ഞെടുക്കാനായി അവകാശവും സ്വാതന്ത്ര്യവും വേണം എന്ന് പറയുന്നതിന് കാരണം. സ്ത്രീ സ്ലീവ് ലെസ്സ് ഇട്ടാൽ അവളുടെ കക്ഷം കണ്ടാൽ നാണക്കേട്, പുരുഷന് പുരുഷന്റെ കക്ഷം നാണക്കേടേയല്ല.\nസ്ത്രീകൾ മുഴുവൻ സമയവും ബ്രാ ധരിച്ച് നടക്കണം, വീട്ടു ജോലികൾ ഓടി നടന്ന് ചെയ്ത്,വിയർത്ത് കുളിച്ച് വെന്തുരുകിയാലും സ്ത്രീ ശരീരത്തിൽ ബ്രാ നിർബന്ധം!! അതുവഴി വരുന്ന ആരോഗ്യ പ്രശ്നങ്ങൾ, ബ്രസ്റ്റ് ക്യാൻസറിലേക്ക് പോലും നീണ്ടേക്കാവുന്ന ആരോഗ്യവിഷയങ്ങൾ, ശാരീരിക അസ്വസ്ഥതകൾ ഇതൊക്കെ സ്ത്രീയുടെ മാത്രം വിഷയമാണ്, അവൾ സഹിച്ചേ മതിയാകൂ, കാരണം അവൾ സർവ്വം സഹയാണ്..\nമുഴുവൻ സമയവും പാന്റീസിട്ട് നടക്കുന്ന സ്ത്രീകൾക്കും ഇതേ വിഷയമുണ്ട്, വിയർപ്പടിഞ്ഞ് ബാക്ടീരിയ പെരുകി സംഭവിക്കുന്ന യൂറിനറി ഇൻഫെക്ഷൻ സ്ത്രീകൾ നേരിടുന്ന മുഖ്യമായ ആരോഗ്യ പ്രശ്നം തന്നെയാണ്. ആവർത്തിച്ചാവർ‌ത്തിച്ച് വരുന്ന യൂറിനറി ഇൻഫെക്ഷൻ യൂട്രസിനെ വരെ ബാധിക്കും എന്ന് എത്ര പേർക്കറിയാം? അവളുടെ യൂട്രസ്സ് പോയാൽ പോലും അവൾ സഹിക്കണം, കാരണം അവൾ സർവ്വം സഹയാണ്.\nഒരു പെൺകുട്ടി ജനിക്കുന്ന നാൾ മുതൽ, എങ്ങനെ ഇരിക്കണം, എങ്ങനെ കിടക്കണം, ഉച്ചത്തിൽ സംസാരിക്കരുത്, ഉറക്കെ ചിരിക്കരുത്, ആണുങ്ങൾ സംസാരിക്കുന്നതിന് ഇടയിൽ കയറി സംസാരിക്കരുത്, ഹാളിൽ ഇരിക്കരുത്, അടുക്കളയിലോ ബെഡ്റൂമിലോ ഇരിക്കാവൂ, റോഡിലൂടെ തലതാഴ്ത്തി നടക്കണം, പുരുഷന്റെ മുഖത്ത് നോക്കരുത്, ആളുകൾ വീട്ടിൽ വന്നാൽ അകത്തേക്ക് വലിയണം.. അവൻ ആണല്ലേ നീ പെണ്ണല്ലേ.. എന്തൊക്കെ നിബന്ധനകളാണ് വരുന്നത്. ഇതൊക്കെ ആരാണ് നമ്മളെ പറഞ്ഞ് പഠിപ്പിച്ചത്? ജനിച്ച നാളുമുതൽ ഒരു പെൺകുഞ്ഞ് വളർന്നു വലുതാകുമ്പോഴേക്കും ഇത്തരം നിബന്ധനകൾക്ക് വിധേയമാക്കി മാറ്റിയെടുക്കുകയല്ലേ ചെയ്യന്നത്?\nഇങ്ങനെ പൊതു വിടത്തിൽ നിന്നും മെല്ലെ മെല്ലെ അകറ്റിയകറ്റിയല്ലേ, അവൾക്ക് പൊതുവിടത്തിൽ സാന്നിധ്യമില്ലാതായത്, ആ പൊതുവിടം പുരുഷൻമാരുടെ മാത്രം ഇടമായി മാറിയത്? പുരുഷൻ സ്വന്തമാക്കി വെച്ചിരിക്കുന്ന പൊതുവിടത്തിലേക്ക് നടന്നടുക്കുന്ന ഒരു സ്ത്രീയെ അവർ കേസര വലിച്ചിട്ടിരുത്തി, അരിയിട്ട് വാഴിക്കുമോ? അവന്റെയിടങ്ങൾ സ്വന്തമാക്കാനായി വരുന്ന ഏതവളേയും അവർ കൂട്ടം കൂടി ആക്രമിച്ചും, കല്ലെറിഞ്ഞും, ആക്ഷേപിച്ചും, സ്വഭാവ ഹത്യ നടത്തിയും, പിഴച്ചവളെന്ന് മുദ്രകുത്തിയും, അവളുടെ സ്വൈര്യ ജീവിതം തകർത്തും, അവളെ അവന്റെ ഇടങ്ങളിൽ മാത്രമല്ല ഒരിടവും പ്രാപ്യമല്ലാതാക്കുക എന്നതാണ് കണ്ടുവരുന്നത്. അല്ലേൽ അവൾ ഏതെങ്കിലും സംഘടിത ശക്തിയുടെ ഭാഗമായിരിക്കണം, എന്നിരുന്നാൽ പോലും അവൾ ഒരിക്കലും പുരുഷനോടൊപ്പം സമത്വമോ തുല്യതയോ ഉള്ളവളാകില്ല, അവൾ സംഘടിത ശക്തിയോടൊപ്പം നിൽക്കുമ്പോളും പുരുഷന് വിധേയയായി തന്നെയെ തുടരാനാവൂ..\nസ്ത്രീകൾക്കും ഓരോ വിഷയത്തിലും, നിലപാടുകളും അഭിപ്രായവും ഉള്ളവർ തന്നെയാണ്. അവൾ അഭിപ്രായം പറഞ്ഞാൽ, അവൾ നിലപാടുകൾ പറഞ്ഞാൽ, അവൾ കെട്ടവളോ വേശ്യയോ ആയി മാറും. പിഴച്ചവൾ അങ്ങനെ സംസാരിക്കൂ എന്നതാണ് നമ്മുടെ പോതുബോധം, ആ പൊതുബോധം പുരുഷ കേന്ദ്രീകൃതമാണ്, വേദനയോടെ പറയട്ടേ പുരുഷ കേന്ദ്രീകൃത പൊതുസമൂഹത്തിൽ സ്ത്രീക്കായി അവൻ വലിച്ചെറിഞ്ഞ് തരുന്ന എല്ലിൻ കഷ്ണങ്ങൾ മാത്രമല്ലാതെ, സ്ത്രീ സ്ത്രീയുടെ സ്പേസ് സ്വയം കാണ്ടേത്തേണ്ടിയിരിക്കുന്നു.\nNB: – വരകളും, ചുളിവുകളും, പാടുകളും ഒക്കെയുള്ള അരു സാധാരണ മനുഷ്യ ശരീരമാണ് എന്റേത്, അതിനുമപ്പുറം വേറൊന്നുമല്ല എന്റെ ശരീരം. ഈ ശരീരത്തിനകത്ത് എനിക്കൊരു മനസ്സുണ്ട്, നിലപാടുകളുണ്ട്, ചിന്തകളുണ്ട്, അതിനുമപ്പുറം ആറ്റിറ്റ്യൂടുണ്ട്. ആ ആറ്റിറ്റ്യൂഡ് തന്നെയാണ് മോഡലിങ് എന്ന പ്രൊഫഷനിലേക്ക് എന്നെ നയിക്കാൻ കാരണം\nഎന്റെ ശരീരം എന്റെ സ്വാതന്ത്യം..\nFebruary 7, 2019 February 11, 2019 editor\nFebruary 1, 2019 February 1, 2019 editor


ഗുജറാത്ത് കലാപം: മാപ്പ് പറയില്ലെന്ന് നരേന്ദ്രമോഡി\nഭാര്യയെ പീഡിപ്പിച്ചു: നടന് അര്‍ജുന് അറസ്റ്റില്\nThursday 30th August 2012 12:09am\nന്യൂദല്‍ഹി: 2002 ലെ കലാപത്തിന്റെ പേരില് മാപ്പ് പറയില്ലെന്ന് ഗുജറാത്ത് മുഖ്യമന്ത്രി നരേന്ദ്രമോഡി.\n‘കുറ്റകൃത്യത്തില് ഒരാള് പങ്കാളിയാണെന്ന് കണ്ടെത്തിയാല് മാത്രമേ അയാള് മാപ്പ് പറയേണ്ടതിനേക്കുറിച്ച് ആലോചിക്കേണ്ടതുള്ളൂ. ഇത് ഇത്ര വലിയ കുറ്റകൃത്യമാണെന്ന് നിങ്ങള്‍ക്ക് തോന്നുന്നുണ്ടെങ്കില്, എന്തിന് ആ കുറ്റവാളിയോടു ക്ഷമിക്കണം?’ മോഡി പറഞ്ഞു.\n‘ മോഡിയൊരു മുഖ്യമന്ത്രിയാണെന്നത് കൊണ്ട് മാത്രം എന്തിന് അദ്ദേഹത്തിനോട് ക്ഷമിക്കണം? കുറ്റക്കാരനാണെങ്കില് മോഡിക്ക് ഏറ്റവും വലിയ ശിക്ഷ തന്നെ ലഭിക്കണമെന്നാണ് എന്റെ അഭിപ്രായം. ‘ വാള് സ്ട്രീറ്റ് ജേണലിനോട് മോഡി പറഞ്ഞു. വിമര്‍ശകര് പറയുന്നത് പോലെ ഗുജറാത്ത് കലാപം സംഭവിച്ചതില് മാപ്പ് പറയുമോയെന്ന ചോദ്യത്തോട് പ്രതികരിക്കുകയായിരുന്നു അദ്ദേഹം.\nതാന് തെറ്റ് ചെയ്തിട്ടില്ലെന്നും അതുകൊണ്ട് തന്നെ മാപ്പു പറയേണ്ട കാര്യമില്ലെന്നും മോഡി കൂട്ടിച്ചേര്‍ത്തു.\nഗുജറാത്തില് 2002ലെ കലാപത്തെത്തുടര്‍ന്ന് നരോദ പാട്യയില് ന്യൂനപക്ഷ സമുദായാംഗങ്ങളായ 97 പേര് കൊല്ലപ്പെട്ട കേസില് 32 പേര് കുറ്റക്കാരെന്ന് കോടതി വിധി വന്ന ദിവസം തന്നെയായിരുന്നു മോഡിയുടെ പ്രതികരണം. ബി.ജെ.പിയുടെ വനിതാ എം.എല്.എയും മുന് മന്ത്രിയുമായ മായ കോഡ്‌നാനിയും ബജ്‌രംഗ് ദള് നേതാവ് ബാബു ബജ്‌രംഗിയും കേസില് കുറ്റക്കാരാണെന്ന് കോടതി കണ്ടെത്തി. 2007 ഫെബ്രുവരി 27-നു ഗോധ്ര സംഭവത്തിന്റെ തൊട്ടടുത്ത ദിവസം വിശ്വഹിന്ദു പരിഷത്ത് ആഹ്വാനം ചെയ്ത ബന്ദിലാണ് നരോദ പാട്യയില് കൂട്ടക്കൊല നടന്നത്. വന് ജനക്കൂട്ടം സ്ഥലത്തെത്തി അക്രമം അഴിച്ചുവിടുകയായിരുന്നു. കലാപത്തില് 97 പേര് മരിക്കുകയും 33 പേര്‍ക്കു ഗുരുതരമായി പരിക്കേല്‍ക്കുകയും ചെയ്തു.


ഐ.പി.എല് കൂടുതല് പ്രതിസന്ധിയിലേക്ക്; ചെന്നെെ സൂപ്പര് കിംഗ്‌സിലും മൂന്ന് പേര്‍ക്ക് കോവിഡ് - Media Vision News\nകൊല്‍ക്കത്ത നൈറ്റ് റൈഡേഴ്‌സിലെ രണ്ട് താരങ്ങള്‍ക്ക് കോവിഡ് സ്ഥിരീകരിച്ചതിന് പിന്നാലെ ചെന്നൈ സൂപ്പര് കിംഗ്‌സിലും കോവിഡ് റിപ്പോര്‍ട്ട് ചെയ്തു. ടീമിലെ കളികാര്‍ക്കല്ല ടീമിന്റെ ഭാഗമായ മൂന്നു പേര്‍ക്കാണ് കോവിഡ് സ്ഥിരീകരിച്ചിരിക്കുന്നത്.\nചെന്നൈ ടീം സിഇഒ കാശി വിശ്വനാഥന്, ബോളിംഗ് കോച്ച് ബാലാജി, ടീം ബസിലെ ഒരു തൊഴിലാളി എന്നിവര്‍ക്കാണ് കോവിഡ് പോസിറ്റീവ് ആയിരിക്കുന്നത്. ഡല്‍ഹി കോട്‌ല സ്റ്റേഡിയത്തിലെ അഞ്ചു ഗ്രൗണ്ട് സ്റ്റാഫുകള്‍ക്കും കോവിഡ് സ്ഥിരീകരിച്ചിട്ടുണ്ട്.\nകൊല്‍ക്കത്തന് ക്യാമ്പില് വരുണ് ചക്രവര്‍ത്തിയ്ക്കും സന്ദീപ് വാര്യര്‍ക്കുമാണ് കോവിഡ് സ്ഥിരീകരിച്ചത്. താരങ്ങള്‍ക്ക് കോവിഡ് പോസിറ്റീവ് ആയതോടെ ടീമിലെ മറ്റ് താരങ്ങളും സ്റ്റാഫുകളും ഇപ്പോള് ഐസൊലേഷനിലാണെന്നാണ് വിവരം.\nഇതിന്റെ പശ്ചാത്തലത്തില് ഐ.പി.എല്ലില് ഇന്ന് നടക്കേണ്ടിയിരുന്ന കൊല്‍ക്കത്ത- ബാംഗ്ലൂര് മത്സരം മാറ്റി. ഈ മത്സരം മറ്റൊരു ദിവസം നടത്തും.\nPrevious articleസൈബർ ‘തെരഞ്ഞെടുപ്പിൽ’ തോൽക്കാത്ത സ്വരാജും ബൽറാമും\nNext articleസംസ്ഥാനത്ത് ഇന്ന് 26011 പേര്‍ക്ക് കോവിഡ് സ്ഥിരീകരിച്ചു


Images of Apples New Spaceship Head Quarters, കാണാം... ആപ്പിളിന്റെ പുതിയ സ്‌പേസ്ഷിപ് ഹെഡ്ക്വാര്‍ട്ടേഴ്‌സ് - Malayalam Gizbot\nകാണാം... ആപ്പിളിന്റെ പുതിയ 'സ്‌പേസ്ഷിപ്' ഹെഡ്ക്വാര്‍ട്ടേഴ്‌സ്\n| Published: Wednesday, October 16, 2013, 17:59 [IST]\nആപ്പിള് പുതിയ ഹെഡ്ക്വാര്‍ട്ടേഴ്‌സ് നിര്‍മിച്ചുകൊണ്ടിരിക്കുകയാണ്. 2016-ഓടെ നിര്‍മാണം പൂര്‍ത്തിയാവുമെന്നു കരുതുന്ന ഭീമാകാരമായ ഈ കെട്ടിടം കാണേണ്ടതുതന്നെയാണ്.\nസ്റ്റീവ് ജോബ്‌സിന്റെ സ്വപ്‌നങ്ങളില് ഒന്നായിരുന്നു ഈ കാംപസ്. പൂര്‍ണമായും പരിസ്ഥിതി സൗഹൃദപരമായി നിര്‍മിക്കുന്ന കാംപസില് കെട്ടിടത്തിനു ചുറ്റും നിറയെ സോളാര് പാനലുകളാണ്. കൂടാതെ ഗ്ലാസുകളും വളരെ കുറച്ചുമാത്രമാണ് ഉപയോഗിച്ചിരിക്കുന്നത്.\n6000 മരങ്ങളാണ് ക്യാംപസില് ഉള്ളത്. കൂടാതെ പാര്‍ക്കിംഗ് പൂര്‍ണമായും അണ്ടര് ഗ്രൗണ്ടിലാണ്. ഏകദേശം 25-ഓളം പാര്‍ക്കിംഗ് സ്ലോട്ടുകളാണ് ഉണ്ടാവുക.\nകാംപസിനെ കുറിച്ച് കൂടുതല് അറിയാന് താഴെ കൊടുത്തിരിക്കുന്ന ചിത്രങ്ങള് കാണുക.\nഒരു പാര്‍ക്കിനു സമാനമായ അന്തരീക്ഷമാണ് ഇവിടെ ഒരുക്കുന്നത്.\n28 ലക്ഷം സ്‌ക്വയര് ഫീറ്റിലാണ് കെട്ടിടം നിര്‍മിക്കുന്നത്.\nജീവനക്കാര്‍ക്ക് താമസിക്കാനുള്ള വീടുകള് കൂടി ചേര്‍ന്നതാണ് ഈ കാംപസ്.\nഇതുപോലെയാണ് നിര്‍മാണം പൂര്‍ത്തിയായിക്കഴിഞ്ഞാല് സ്‌പേസ്ഷിപ് ഉണ്ടാവുക.\nഹ്യൂലറ്റ് പക്കാഡിന്റെ പഴയ ആസ്ഥാനം സ്ഥിതിചെയ്തിരുന്ന സ്ഥലത്താണ് സ്‌പേസ്ഷിപ് നിര്‍മിക്കുന്നത്.\nനിലവില് സൈറ്റിലുള്ള മുഴുവന് കെട്ടിടങ്ങളും ഇടിച്ചു നിരത്തിയാണ് സ്‌പേസ്ഷിപ് പണിയുന്നത്.\nകാംപസിന്റെ യദാര്‍ഥ പേര് ആപ്പിള് കാംപസ്2എന്നായിരിക്കും.\nകെട്ടിടങ്ങള്‍ക്കു മുകളില് മുഴുവനായും സോളാര് പാനല് സ്ഥാപിക്കും.\n25-ഓളം വരുന്ന പാര്‍ക്കിംഗ് ഗ്രൗണ്ടുകള് കെട്ടിടത്തിനടിയിലായിരിക്കും\nആപ്പിള് കാംപസ് 2\nStory first published: Wednesday, October 16, 2013, 17:59 [IST]


ലോകകപ്പിനുള്ള ടീമിനെ പ്രഖ്യാപിച്ച് ന്യൂസിലാൻഡ്; ടെയ്‌ലർ നാലാം ലോകകപ്പിന് |\nലോകകപ്പിനുള്ള ടീമിനെ പ്രഖ്യാപിച്ച് ന്യൂസിലാൻഡ്; ടെയ്‌ലർ നാലാം ലോകകപ്പിന്\nഐസിസി ഏകദിന ലോകകപ്പിനുള്ള 15 അംഗ ടീമിനെ ന്യൂസിലാാൻഡ് പ്രഖ്യാപിച്ചു. ലോകകപ്പിനുള്ള ടീമിനെ പ്രഖ്യാപിക്കുന്ന ആദ്യ രാജ്യമാണ് ന്യൂസിലാൻഡ്. ഇന്ത്യൻ ടീമിനെ 23ന് പ്രഖ്യാപിക്കുമെന്നാണ് അറിയിച്ചിരിക്കുന്നത്.\nബുധനാഴ്ചയാണ് കിവീസ് ടീമിനെ പ്രഖ്യാപിച്ചത്. ടീമിൽ രണ്ടാം വിക്കറ്റ് കീപ്പറായി ടോം ബ്ലൻഡലിനെ ഉൾപ്പെടുത്തി. ടോം ലാഥം ഒന്നാം നമ്പർ കീപ്പറായി തുടരും. കെയ്ൻ വില്യംസണാണ് നായകൻ. റോസ് ടെയ്‌ലറും ടീമിൽ ഉൾപ്പെട്ടിട്ടുണ്ട്. ടെയ്‌ലറുടെ നാലാം ലോകകപ്പാണിത്. നാല് ലോകകപ്പുകൾ കളിക്കുന്ന ഏഴാമത്തെ കിവീസ് താരമാകാനൊരുങ്ങുകയാണ് ടെയ്‌ലർ\nമാർട്ടിൻ ഗുപ്റ്റിൽ, കോളിൻ മൺറോ, ടെയ്‌ലർ എന്നിവർ സ്‌പെഷ്യലിസ്റ്റ് ബാറ്റ്‌സ്മാൻമാരാകുമ്പോൾ ടിം സൗത്തി, ട്രെൻഡ് ബോൾട്ട്, മാറ്റ് ഹെന്റി തുടങ്ങിയവരാണ് പേസർമാർ. ഇഷ് സോധി, മിച്ചൽ സാന്റ്‌നർ എന്നിവർ സ്പിന്നർമാരായും ഇടം നേടിയിട്ടുണ്ട്\nപതിനഞ്ചംഗ ടീം; കെയ്ൻ വില്യംസൺ, റോസ് ടെയ്‌ലർ, ടോം ലാഥം, ടോം ബ്ലൻഡൽ, മിച്ചൽ സാന്റ്‌നർ, കോളിൻ ഡി ഗ്രാൻഡ്‌ഹോം, ലോക്കി ഫെർഗൂസൻ, ടിം സൗത്തി, ട്രെൻഡ് ബോൾട്ട്, കോളിൻ മൺറോ, ഇഷ് സോധി, ഹെന്റി നിക്കോൾസ്, മാർട്ടിൻ ഗുപ്റ്റിൽ, മാറ്റ് ഹെന്റി, ജിമ്മി നീഷാം\n← ഭാര്യ ഉപേക്ഷിച്ചുപോയി; ഐടിഐ അധ്യാപകൻ മക്കളെ കൊന്ന് കെട്ടിത്തൂക്കിയ ശേഷം ആത്മഹത്യ ചെയ്തു\nടൈം മാഗസിനിൽ സ്വന്തം ചിത്രം ഫോട്ടോഷോപ്പ് വഴി കയറ്റി കണ്ണന്താനം; ഫേസ്ബുക്ക് വഴി പ്രചരണവും →\nക്രിസ്റ്റ്യാനോ യുവന്റസിലേക്ക് പോയത് ലാലീഗക്ക് കനത്ത നഷ്ടമെന്ന് ബാഴ്‌സലോണ പ്രസിഡന്റ്\nഇനി വനിതകളുടെ ഊഴം: കിവീസിനെതിരെ സ്മൃതി മന്ദാനക്ക് സെഞ്ച്വറി; തകർപ്പൻ ജയം


കഷ്ടകാലം മാറാതെ കണ്ണന്താനം; വിമാനം വൈകിയതിന് യുവതിയുടെ ചീത്തവിളി - Oneindia Malayalam\nPublished : November 22, 2017, 06:39\nകഷ്ടകാലം മാറാതെ കണ്ണന്താനം; വിമാനം വൈകിയതിന് യുവതിയുടെ ചീത്തവിളി\nകേന്ദ്രമന്ത്രിയായതുമുതല് വിവാദങ്ങളും ട്രോളുകളും വിട്ടൊഴിയാതെ പിന്തുടരുകയാണ് അല്‍ഫോണ്‍സ് കണ്ണന്താനത്തെ. വിഐപികളുടെ വരവും പോക്കും കാരണം വിമാനം വൈകുന്നത് അത്ര പുതുമയൊന്നുമുള്ള കാര്യമില്ല. എന്നാല് ഇത്തരത്തില് കേന്ദ്ര ടൂറിസം മന്ത്രി അല്‍ഫോണ്‍സ് കണ്ണന്താനത്തിന്‍റെ വരവ് കാരണം വിമാനം വൈകിയ ഒരു യാത്രക്കാരി അതിനെതിരെ ശക്തമായി പ്രതികരിച്ചിരിക്കുന്നു. ഡല്‍ഹി വിമാനത്താവളത്തിലായിരുന്നു സംഭവം. യുവതി മന്ത്രിയോട് ദേഷ്യപ്പെടുന്നതിന്‍റെ വീഡിയോ സമൂഹ മാധ്യമങ്ങളിലൂടെ പ്രചരിക്കുകയാണ്. ഒരു വനിതാ ഡോക്ടറാണ് മന്ത്രിയോട് ചൂടായത്. ഗുരുതരാവസ്ഥയിലുള്ള രോഗിയെ ചികിത്സിക്കാന് പാറ്റ്നയിലേക്ക് പോകാനെത്തിയതായിരുന്നു ഡോക്ടര്. എന്നാല് മന്ത്രിയുടെ വരവ് കാരണം വിമാനം വൈകി. ഇതാണ് ഡോക്ടറെ ചൊടിപ്പിച്ചത്. മന്ത്രിയും കൂടെയുള്ളവരും ഡോക്ടറെ ശാന്തയാക്കാന് ശ്രമിക്കുച്ചുവെങ്കിലും വിജയിച്ചില്ല. ഇനിയും തന്‍റെ വിമാനം വൈകില്ലെന്ന് മന്ത്രി എഴുതി ഒപ്പിട്ട് തരണമെന്നും ഡോക്ടര് ആവശ്യപ്പെടുന്നുണ്ടായിരുന്നു. വിഐപികളുടെ വരവ് കാരണം നിരവധി വിമാനങ്ങളായിരുന്നു കഴിഞ്ഞ ദിവസം വൈകിയത്.\nകോഴിക്കോട് ബി.എം.എസ് നേതൃത്വത്തിൽ തൊഴിലാളി പ്രകടനം നടന്നു\nപാലക്കാട് മേട്ടുപ്പാളയം സ്ട്രീറ്റിൽ ഗതാഗതക്കുരുക്ക്\nകാസർഗോഡ് ജില്ല ടൂറിസം പ്രൊമോഷന്റെ ആഭിമുഖ്യത്തിൽ 'ഓണനിലാവ്' നടക്കും\nഎം.കുഞ്ഞിമൂസയുടെ നിര്യാണത്തിൽ അനുശോചനം\nminister alphons kannanthanam


parvathy thiruvothu: ഉറൂബിൻ്റെ രാച്ചിയമ്മയാകാൻ പാര്‍വതി; നായകൻ ആസിഫ് അലി: 'കാര്‍ബണി'നു ശേഷം വേണു വീണ്ടും! - uroobs short story rachiyamma turns into movie; parvathy thiruvothu and asif ali in lead roles | Samayam Malayalam\nuroobs short story rachiyamma turns into movie; parvathy thiruvothu and asif ali in lead roles\nഉറൂബിൻ്റെ രാച്ചിയമ്മയാകാൻ പാര്‍വതി; നായകൻ ആസിഫ് അലി: 'കാര്‍ബണി'നു ശേഷം വേണു വീണ്ടും!\nAnandha MB | Samayam Malayalam | Updated: 30 Nov 2019, 04:44:00 PM\nപീരുമേട്ടില് വെച്ച് ഡിസംബര് മൂന്നിന് ഷൂട്ടിങ് ആരംഭിക്കാനാണ് അണിയറ പ്രവര്‍ത്തകര് നിലവിൽ വിഭാവനം ചെയ്തിരിക്കുന്നത്. ഛായാഗ്രഹകൻ വേണു തന്നെയാണ് രാച്ചിയമ്മയ്ക്ക് വേണ്ടി തിരക്കഥ ഒരുക്കി സംവിധാനം ചെയ്യുന്നത്.\nഛായാഗ്രഹകൻ വേണു സംവിധാനം ചെയ്യുന്ന പുതിയ ചിത്രം.\nഅടുത്ത മാസം ആദ്യ ആഴ്ച ചിത്രീകരണം ആരംഭിക്കും\nപ്രശസ്ത സാഹിത്യകാരന് ഉറൂബ് രചിച്ച 'രാച്ചിയമ്മ' എന്ന ചെറുകഥ ഇനി സിനിമയാകുന്നുവെന്ന് റിപ്പോർട്ട്. 2018ൽ പുറത്തിറങ്ങിയ 'കാര്‍ബണി'നു ശേഷം ഛായാഗ്രഹകൻ വേണുവാണ് ഈ ചിത്രം സംവിധാനം ചെയ്യുന്നത്. ചിത്രത്തിൽ രാച്ചിയമ്മയായി എത്തുന്നത് നടി പാര്‍വതി തിരുവോത്താണ്. 1969 ല് പ്രസിദ്ധീകരിച്ച ചെറുകഥയായ രാച്ചിയമ്മയിൽ ആസിഫ് അലിയാണ് നായക കഥാപാത്രത്തെ അവതരിപ്പിക്കുന്നത്. ചിത്രത്തിൻ്റെ ഷൂട്ടിങ് ഡിസംബര് മൂന്നിന് പീരുമേട്ടില് ആരംഭിക്കാനാണ് അണിയറപ്രവര്‍ത്തകര് വിഭാവനം ചെയ്തിരിക്കുന്നത്. ഛായാഗ്രഹകൻ വേണു തന്നെയാണ് രാച്ചിയമ്മയ്ക്ക് വേണ്ടി തിരക്കഥ ഒരുക്കിയിരിക്കുന്നത്.\nAlso Read: തിരുത്താൻ ഒരവസരം കൊടുക്കുക; ഷെയ്ൻ നിഗത്തിനിവിടെ ജീവിക്കണമെന്ന് സലിംകുമാര്\nവിവിധ സംവിധായകര് ചേര്‍ന്ന് ഒരുക്കുന്ന ആന്തോളജി വിഭാഗത്തിൽ പെടുന്ന ചിത്രങ്ങളിൽ ഒന്നാണ് ഇത്. ആഷിക് അബു, രാജീവ് രവി, ജയ്.കെ എന്നിവരാണ് ആന്തോളജി ചിത്രത്തിനായി സിനിമ ഒരുക്കുന്ന മറ്റു സംവിധായകര്. പി.കെ പ്രൈമാണ് ഈ ആന്തോളജി ചിത്രം നിര്‍മ്മിക്കുന്നത്. ഇക്കൂട്ടത്തിൽ ആഷിഖ് അബു ഒരുക്കുന്ന 'പെണ്ണും ചെറുക്കനും' എന്ന ചിത്രത്തിൻ്റെ റിപ്പോര്‍ട്ട് കഴിഞ്ഞയാഴ്ച പുറത്ത് വിട്ടിരുന്നു.\nഉണ്ണി ആറാണ് ആഷിക് അബു സംവിധാനം ചെയ്യുന്ന ചിത്രത്തിന് തിരക്കഥയും രചനയും ഒരുക്കിയിരിക്കുന്നത്. ഈ ചിത്രത്തിനായി ഛായാഗ്രഹണം നിര്‍വഹിച്ചിരിക്കുന്നത് ഷൈജു ഖാലിദ് ആണ്.\n2018ൽ പുറത്തിറങ്ങിയ കാർബൺ ആണ് വേണ സംവിധാനം ചെയ്ത അവസാന ചിത്രം. ഈ ചിത്രത്തിൽ ഫഹദ് ഫാസിലായിരുന്നു മുഖ്യ കഥാപാത്രത്തെ അവതരിപ്പിച്ചത്. ചിത്രം തീയേറ്ററുകളിൽ വേണ്ടത്ര തരംഗം സൃഷ്ടിച്ചിരുന്നില്ല.\n'മാമാങ്ക'ത്തിലെ വണ്ടര്‍ബോയ്; 'വില്ലാളി വീരൻ' അച്യുതനെ പരിചയപ്പെടുത്തി മമ്മൂട്ടിആര്‍ട്ടിക്കിള് ഷോ\nപാർവതി ഉറൂബ് ആസിഫ് അലി venu isc Venu cinematographer uroobs short story rachiyamma uroob parvathy thiruvothu cinematographer venu Asif Ali\nWeb Title : uroobs short story rachiyamma turns into movie; parvathy thiruvothu and asif ali in lead roles


സ്റ്റാന്‍ലി കളരിക്കമുറി ഫോമാ സ്ഥാനാർഥി | Fomaa\nസ്റ്റാന്‍ലി കളരിക്കമുറി ഫോമാ സ്ഥാനാർഥി\nമനോരമ ലേഖകൻ December 04, 2019 10:54 AM IST\nഷിക്കാഗോ ∙ ഫോമായുടെ സീനിയര് നേതാവ് സ്റ്റാന്‍ലി കളരിക്കമുറി നാഷനല് അഡ്‌വൈസറി കൗണ്‍സില് ചെയര്‍മാനായി മല്‍സരിക്കുന്നു. മറ്റു സ്ഥാനങ്ങളിലേക്കുള്ള തിരെഞ്ഞെടുപ്പിനൊപ്പമാണു അഡ്‌വൈസറി ബോര്‍ഡ് ചെയറിന്റെയും തിരെഞ്ഞെടുപ്പ്. രണ്ട് വര്‍ഷമാണ് കാലാവധി.\nഭിന്നതകളില് സമവായം കണ്ടെത്തുന്നതിനും സംഘടനാകാര്യങ്ങളില് ഉപദേശ നിര്‍ദേശങ്ങള് നൽകാനും അഡ്‌വൈസറി ബോര്‍ഡ് ശ്രമിക്കുന്നു. ജുഡിഷ്യല് കൗണ്‍സിലിനൊപ്പം സംഘടനയെ ശരിയായ ദിശയില് നയിക്കുന്നതിനു അഡ്‌വൈസറി ബോര്‍ഡും പ്രവർത്തിക്കുന്നു. ന്യുയോര്‍ക്കില് നിന്നുള്ള മുതിര്‍ന്ന നേതാവ് തോമസ് ടി. ഉമ്മന് ആണു ഇപ്പോഴത്തെ ചെയര്.\nരണ്ടു പതിറ്റാണ്ടിലേറെയായി സംഘടനാ രംഗത്ത് സജീവമായ സ്റ്റാന്‍ലി ഷിക്കാഗോ മലയാളി അസോസിയേഷനിലൂടെയാണു പ്രവര്‍ത്തനം ആരംഭിച്ചത്. സംഘടനയുടെ ബോര്‍ഡ് മെംബര്, സെക്രട്ടറി, പ്രസിഡന്റ് സ്ഥാനങ്ങള് വഹിച്ചു.\nഫോമയുടെ തുടക്കക്കാരിലൊരാളായ സ്റ്റാന്‍ലി, ബേബി ഊരാളില് പ്രസിഡന്റായിരുന്നപ്പോള് വൈസ് പ്രസിഡന്റായിരുന്നു. പിന്നീട് ഇലക്ഷന് കമ്മീഷണറായി. ഫോമായുടെ മികവിനും മലയാളി സമൂഹത്തിന്റെ നന്മക്കും വേണ്ടിയുള്ള പ്രവര്‍ത്തനങ്ങള് തുടരുമെന്നു സ്റ്റാന്‍ലി ഉറപ്പു പറയുന്നു. ഫോണ്: സ്റ്റാന്‍ലി: 8478773316.


തോക്കിൻകുഴലിന് മുന്നിൽ ജപമാല പരിചയായി; അത്ഭുതസാക്ഷ്യം വിവരിച്ച് ഫാ. ഒഹങ്ക്വെയർ - sundayshalom\nതോക്കിൻകുഴലിന് മുന്നിൽ ജപമാല പരിചയായി; അത്ഭുതസാക്ഷ്യം വിവരിച്ച് ഫാ. ഒഹങ്ക്വെയർ\nടെക്സസ്: തോക്കിനുമുന്നിൽ ജപമാലയിലൂടെ പരിചയുടെ സംരക്ഷണം അനുഭവിച്ചറിഞ്ഞ് ടെക്സസിലെ ഒരു വൈദികൻ. തനിക്കുനേരെ തോക്കുചൂണ്ടിയ കവർച്ചാ സംഘത്തിൽനിന്നു പരിശുദ്ധ അമ്മയുടെ ഇടപെടലിലൂടെ അത്ഭുതകരമായി രക്ഷപ്പെട്ടതിന്റെ അത്ഭുതം വിവരിക്കുകയാണ് ഫാ. ഡെസ്മൊണ്ട് ഒഹങ്ക്വെയർ. ഹ്യൂസ്റ്റണിലെ സെന്റ് പീറ്റർ ദ അപ്പോസ്തലൻ ദൈവാലയത്തിന് സമീപത്തെ താമസസ്ഥലത്തുവെച്ചാണ് നാലു പേർ തോക്കുചൂണ്ടി അദ്ദേഹത്തെ ആക്രമിച്ചത്. അവർ വെടിവെച്ച് കൊല്ലാൻ ശ്രമിച്ചെങ്കിലും ജപമാല പ്രാർത്ഥനയ്ക്കു മുന്നിൽ എല്ലാം വിഫലമാകുകയായിരുന്നു.\nജപമാല പ്രാർത്ഥിച്ചുകൊണ്ടിരുന്ന അദ്ദേഹത്തെ ആക്രമിച്ച് വീടിന്റെ താക്കോലുകളും രണ്ട് സെൽഫോണുകളും അവർ കൈക്കലാക്കി. എന്നാൽ അദ്ദേഹത്തിന്റെ കൈയിൽ കരുതിയിരുന്ന ജപമാല മാത്രം എടുത്തില്ല. തലയ്ക്കുനേരെ തോക്കുചൂണ്ടി വെടിവെക്കാൻ ശ്രമിച്ചപ്പോൾ ഫാ. ഒഹങ്ക്വെയൻ ചെയ്ത പ്രവൃത്തി അവരെ ആമ്പരപ്പിച്ചിട്ടുണ്ടാകും- മുട്ടുകുത്തി ജപമാല ചൊല്ലി. പക്ഷേ, ആക്രമികളെ അതൊന്നു സ്വാധീനിച്ചില്ല. ‘അവർ പല തവണ കാഞ്ചി വലിച്ചെങ്കിലും വെടി പൊട്ടിയില്ല,’ പ്രാദേശിക മാധ്യമത്തിന് നൽകിയ അഭിമുഖത്തിൽ അദ്ദേഹം പറഞ്ഞു.\n‘അക്രമികൾ വെടിവെക്കാൻ കാഞ്ചി വലിക്കുമ്പോഴൊക്കെ ജീവിതം കഴിഞ്ഞുവെന്നാണ് കരുതിയത്. എങ്കിലും വിശ്വാസത്തോടെ ജപമാല മുറുകെ പിടിച്ചു. വീണ്ടും പല തവണ കാഞ്ചി പ്രവർത്തിപ്പിക്കാൻ ശ്രമിച്ചെങ്കിലും അതൊന്നും വിജയിച്ചില്ല. ഇതിൽപ്രകോപിതരായ അവർ എന്നെ ദേഹോപദ്രവം എൽപ്പിച്ചു.’ തന്നെ അക്രമിക്കാൻ വന്ന നാലുപേർക്കു മുന്നിൽ ജപമാല മാത്രമായിരുന്നു എന്റെ ആയുധമെന്നും പരിശുദ്ധ അമ്മയുടെ സംരക്ഷണമാണ് തനിക്ക് ധൈര്യം പകർന്നതെന്നും അദ്ദേഹം കൂട്ടിച്ചേർത്തു.


വടകര: ഖത്തറിലേക്ക് കഞ്ചാവ് കടത്തുന്ന സംഘത്തിലെ മൂന്നുപേര് കരിപ്പൂര് വിമാനത്താവളത്തിലേക്കുള്ള യാത്രയ്ക്കിടെ വടകരയില് അറസ്റ്റിലായി. രണ്ടുകിലോ കഞ്ചാവും പിടികൂടി. കാസര്‍കോട് താമസിക്കുന്ന മൂന്നു പേരാണ് അറസ്റ്റിലായത്. ബുധനാഴ്ച വൈകിട്ട് നാലുമണിക്ക് ദേശീയപാതയിലെ പുതുപ്പണം പാലയാട് നടയില് വാഹനപരിശോധനയ്ക്കിടെയാണ് വടകര സി.ഐ. മധുസൂദനന് നായരുടെ നേതൃത്വത്തിലുള്ള പോലീസ് സംഘം ഇവരെ പിടികൂടിയത്.\nസംഘം സഞ്ചരിച്ചിരുന്ന കാര് പോലീസ് കസ്റ്റഡിയിലെടുത്തു. കാസര്‍കോട് മടിക്കൈയിലെ അരൈവട്ടത്തോട് ബി. മുനീര് (33), പെരിയ ബദര് പള്ളിക്ക് സമീപം വാടക ക്വാര്‍ട്ടേഴ്‌സില് താമസിക്കുന്ന ഇരിക്കൂര് പഴയംകോടിലെ മുബാറക് മന്‍സിലില് മിനിക്കല് മുസ്തഫ (57), കാഞ്ഞങ്ങാട് ഒഴിഞ്ഞവളപ്പിലെ സക്കീന മന്‍സിലില് കെ. സിദ്ദീഖ് (26) എന്നിവരാണ് അറസ്റ്റിലായത്. ഖത്തറിലേക്ക് കടത്താന് പാകത്തില് പൊതിഞ്ഞ് പെട്ടിയിലെ വസ്ത്രങ്ങള്‍ക്കുള്ളില് ഒളിപ്പിച്ച നിലയിലായിരുന്നു കഞ്ചാവ്.\nകാസര്‍കോട് കേന്ദ്രീകരിച്ച് ഖത്തറിലേക്ക് കഞ്ചാവ് ഉള്‍പ്പെടെയുള്ള മയക്കുമരുന്നുകള് കടത്തുന്ന സംഘത്തില്‍പെട്ടവരാണ് ഇവരെന്ന് പോലീസ് പറഞ്ഞു. മുസ്തഫയാണ് സംഘത്തിലേക്ക് ചെറുപ്പക്കാരെ റിക്രൂട്ട് ചെയ്യുന്നത്. ഇവരെ നിയന്ത്രിക്കുന്നത് ഒരു മലപ്പുറം സ്വദേശിയാണ്. ഇപ്പോള് ഖത്തറിലുള്ള ഇയാളെക്കുറിച്ചും പോലീസിന് വിവരം ലഭിച്ചിട്ടുണ്ട്. മുസ്തഫ ഈ വര്‍ഷം മൂന്നു പ്രാവശ്യം ഖത്തറിലേക്ക് പോയതിന്റെ തെളിവ് പോലീസിന് ലഭിച്ചു. രണ്ടുകിലോ കഞ്ചാവ് കടത്തിയാല് രണ്ടരലക്ഷം രൂപയാണ് സംഘത്തിന് ലഭിക്കുന്നത്. ഇതില് ഒരുലക്ഷം രൂപ കഞ്ചാവ് കടത്തുന്നയാള്‍ക്ക് നല്‍കും. ബാക്കി ഒന്നരലക്ഷം രൂപ ഏജന്റിനുള്ളതാണ്. കാസര്‍കോട്ടുനിന്ന് കഞ്ചാവും ഹാഷിഷും കടത്തിയ സംഘത്തിലെ രണ്ടുപേര് കഴിഞ്ഞ ദിവസങ്ങളില് ഖത്തര് പോലീസിന്റെ പിടിയിലായതായി പോലീസിന് വിവരം ലഭിച്ചിട്ടുണ്ട്.\nഅറസ്റ്റിലായവരെ വ്യാഴാഴ്ച കോടതിയില് ഹാജരാക്കും. പോലീസ് സംഘത്തില് വടകര എസ്.ഐ. ജീവന് ജോര്‍ജ് ഡിസ്ട്രിക്ട് ആന്റി നാര്‍കോട്ടിക് സ്‌പെഷ്യല് ആക്ഷന് ഫോഴ്‌സ് (ഡന്‍സാഫ്) അംഗങ്ങളായ സി.എച്ച്. ഗംഗാധരന്, കെ.പി. രാജീവന്, വി.വി. ഷാജി, സിറാജ് അയനിക്കാട്, എന്.കെ. പ്രദീപന്, സുനില്‍കുമാര് എന്നിവരുമുണ്ടായിരുന്നു. കാര്‍ബണ് പേപ്പര്, സില്‍വര് പേപ്പര് തുടങ്ങിയവ ഉപയോഗിച്ച് വിമാനത്താവളത്തിലെ പരിശോധനയില് പിടിക്കപ്പെടാതിരിക്കാന് തന്ത്രപരമായിട്ടാണ് സംഘം കഞ്ചാവ് പൊതിഞ്ഞിരുന്നത്. ആദ്യം സാധാരണപൊതി, അതിനു മുകളില് കാര്‍ബണ് പേപ്പര് കൊണ്ടുള്ള പൊതി, പിന്നീട് സില്‍വര് പേപ്പര്. നന്നായി വരിഞ്ഞുമുറുക്കിയ ശേഷം പ്ലാസ്റ്റിക് സഞ്ചിയിലാക്കി വീണ്ടുമൊരു പൊതി. ഇതിനു ശേഷം എല്ലാഭാഗവും സെല്ലോ ടാപ്പ് കൊണ്ട് മനോഹരമായി പൊതിയും. മണം പുറത്തുവരുന്നത് തടയാനാണിത്. ശേഷം ബാഗിലെ വസ്ത്രങ്ങള്‍ക്കിടയിലാണ് വെച്ചിരുന്നത്. അതും പാന്റിനുള്ളിലേക്ക് കയറ്റിവെച്ച നിലയില്. വിദേശത്തേക്ക് കൊണ്ടുപോകാന് തയ്യാറാക്കി വെച്ചിരുന്ന പെട്ടിയിലാണ് കഞ്ചാവ് ഉണ്ടായിരുന്നത്.\nപെരും മഴയില് ഒമാന്,വന് നാശനഷ്ട്ടം ; സ്കൂളുകള്‍ക്ക് അവധി\nഖത്തര് ലോകകപ്പ് ഫുട്‌ബോള് ലക്ഷ്യമിട്ട് ഹാഷിഷ് കടത്ത്; പോലീസ് വലയിലായി കാസര്‍കോട് സ്വദേശി


ഇന്നത്തെ ഡെറാഡൂൺ വില 52.37/Kg രൂപ [10 ജൂലായ്, 2020] - ഡ്രൈവ്‌സ്പാര്‍ക്ക് മലയാളം\nഹോം » ഡെറാഡൂൺ എൽപിജി വില\nഡെറാഡൂൺ എൽപിജി വില\nപ്രതിലിറ്ററിന് 52.37 രൂപയാണ് ഡെറാഡൂൺ (ഉത്തരാഖണ്ഡ്) ഇന്നത്തെ എൽപിജി വില. ഡെറാഡൂൺ എൽപിജി വില ഏറ്റവും ഒടുവിലായി പുതുക്കിയത് 2020 ജൂലായ് 1 ആം തിയ്യതി. +7.31 രൂപയുടെ വർധനവാണ് വിലയില് അവസാനമായി രേഖപ്പെടുത്തിയത്. ഇനി ഡെറാഡൂൺ നഗരത്തിലെ എൽപിജി വില വ്യത്യാസം ഡ്രൈവ്‌സ്പാര്‍ക്ക് മലയാളത്തിലൂടെ എളുപ്പം അറിയാം. ഉത്തരാഖണ്ഡ് സംസ്ഥാന നികുതി ഉള്‍പ്പെടെയാണ് പുതുക്കിയ എൽപിജി വില.\n₹ 52.37 /Kg 7.31\nഡെറാഡൂൺ കഴിഞ്ഞ 10 മാസത്തെ എൽപിജി നിരക്കുകൾ\n01 ഫെബ്രുവരി, 2020 ₹ 52.37 /Kg ₹ 7.31\n01 ജനുവരി, 2020 ₹ 45.06 /Kg ₹ 0.97\n01 ഡിസംബർ, 2019 ₹ 44.09 /Kg ₹ 0.70\n01 നവംബർ, 2019 ₹ 43.39 /Kg ₹ 3.65\n01 ഒക്ടോബർ, 2019 ₹ 39.74 /Kg ₹ 0.49\n01 സെപ്തംബര്, 2019 ₹ 39.25 /Kg ₹ 0.65\n01 ഓഗസ്റ്റ്, 2019 ₹ 38.60 /Kg ₹ -3.57\n01 ജൂലായ്, 2019 ₹ 42.17 /Kg ₹ -6.29\n01 ജൂൺ, 2019 ₹ 48.46 /Kg ₹ 0.11\n01 മെയ്, 2019 ₹ 48.35 /Kg ₹ 0.98\nഡെറാഡൂൺ മറ്റു ഇന്ധന വില\nഡെറാഡൂൺ പെട്രോൾ വില\nഡെറാഡൂൺ ഡീസൽ വില


ഹോളിവുഡ് ഹിറ്റ് ജോടികളായ ലിയൊനാര്‍ഡ് ഡികാപ്രിയോയും മാര്‍ട്ടിന് സ്കോര്‍സീസും വീണ്ടുമൊന്നിക്കുന്നതായി റിപ്പോര്‍ട്ടുകള്. തിയോഡോര് റൂസ്വെല്‍റ്റിന്റെ ജീവിതം പറയുന്ന ചിത്രത്തിലാണ് ഇരുവരും ഒരുമിക്കുന്നത്.\n“റൂസ്വെല്‍റ്റ്” എന്നു പേരിട്ടിരിക്കുന്ന ചിത്രത്തില് ഡികാപ്രിയോ മുന് അമേരിക്കൻ പ്രസിഡന്റായ തിയോഡോര് റൂസ്വെല്‍റ്റായാണ് എത്തുക. അമേരിക്കയുടെ ചരിത്രത്തിലെ ഏറ്റവും പ്രായം കുറഞ്ഞ പ്രസിഡന്റായിരുന്നു റൂസ്വെല്‍റ്റ്. 1901 ല് 42-ാം വയസ്സിലാണ് അദ്ദേഹം പ്രസിഡന്റായി ചുമതലയേല്‍ക്കുന്നത്.\nദ ഏവിയേറ്റര്, ഗാങ്ങ്സ് ഓഫ് ന്യൂയോര്‍ക്ക്, ദ വോള്‍ഫ് ഓഫ് വാള് സ്ട്രീറ്റ് എന്നീ സൂപ്പര്‍ഹിറ്റ് ചിത്രങ്ങള്‍ക്ക് ശേഷമാണ് ഡി കാപ്രിയോയും സ്കോര്‍സീസും മറ്റൊരു ചിത്രത്തിനായി ഒന്നിക്കുന്നത്. റൂസ്വെല്‍റ്റിന്റെ തിരക്കഥ ഒരുക്കുന്നത് സ്കോട്ട് ബ്ലൂമാണ്.


സ്ഥാനം ഒഴിയുന്നതില് നിരാശയില്ല, സതീശന് പൂര്‍ണ പിന്തുണ; ചെന്നിത്തല - Express Kerala\nആലപ്പുഴ: കോണ്‍ഗ്രസിനേയും യുഡിഎഫിനേയും നയിക്കാന് വിഡി സതീശന് എല്ലാ പിന്തുണയും നല്‍കുമെന്ന് രമേശ് ചെന്നിത്തല. വിഡി സതീശനെ പ്രതിപക്ഷ നേതാവായി തെരഞ്ഞെടുത്ത ഹൈക്കമാന്റ് തീരുമാനത്തിന് ശേഷമുള്ള ചെന്നിത്തലയുടെ ആദ്യ പ്രതികരണമാണിത്.\nഏറെ വെല്ലുവിളി നിറഞ്ഞ കാലഘട്ടത്തിലൂടെയാണ് കോണ്‍ഗ്രസും യുഡിഎഫും കടന്ന് പോകുന്നത്. തോല്‍വികളില് നിന്ന് കരകയറി തിരിച്ച് വരവിനുള്ള പാതയൊരുക്കാന് വിഡി സതീശന് പിന്നില് എല്ലാവരും ഒരു മനസ്സോടെ അണിനിരക്കണമെന്നും ചെന്നിത്തല ആവശ്യപ്പെട്ടു.


എല്ലാവര്‍ക്കും അനുകരിക്കാവുന്ന ബ്യൂട്ടി ടിപ്പുകള്: ടീനേജിന്റെ കൈയടി വാങ്ങി അശ്വതിയുടെ യുട്യൂബ്ചാനൽ | indian youtube vloggers| best beauty youtube vloggers\nFeb 24, 2020, 05:17 PM IST\nവീട്ടില് നടക്കുന്ന കാര്യങ്ങളൊക്കെ ചേര്‍ത്ത് ചെയ്യുന്ന ഡെയിലി വ്‌ളോഗ്‌സ് ആണ് എനിക്ക് ഏറ്റവും സ്‌പെഷല്. അത്തരം വീഡിയോകളിലുടെ ആളുകളുമായി ഇന്ററാക്ട് ചെയ്യാന് കഴിയും. സത്യത്തില് വ്യൂവേര്‍സ് അല്ല അവര് ഫ്രണ്ട്‌സ് തന്നെയാണ്. എന്റെ ഏറ്റവും വലിയ സപ്പോര്‍ട്ട് അവരാണ്.\n# അശ്വര ശിവൻ\nPhoto: Vishal Suresh\nപഠിച്ചത് ഫാഷന് ഡിസൈനിങ്, ഓണ്‍ലൈനില് സ്വന്തം സ്‌റ്റോര്. പക്ഷേ അശ്വതി അശോക് കുമാറെന്നെ പെണ്‍കുട്ടിക്ക് ഇപ്പോള് എല്ലാമെല്ലാം തന്റെ യൂട്യൂബ് ചാനലാണ്. Asvi Malayalam. യൂട്യൂബ് നോക്കി തന്നെ സ്റ്റിച്ചിങും ക്രാഫ്റ്റും പഠിച്ചു. മേക്കപ്പും. പിന്നെ പഠിക്കാന് ആഗ്രഹിക്കുന്നവര്‍ക്ക് പറഞ്ഞുകൊടുക്കലായി. കാശും കിട്ടിത്തുടങ്ങി.\nഓണ്‍ലൈന് സ്‌റ്റോര് വഴി കസ്റ്റമൈസ് ചെയ്ത് ഓരോരുത്തര്‍ക്കും വേണ്ട രീതിയില് വസ്ത്രങ്ങള് സ്റ്റിച്ച് ചെയ്ത് കൊടുക്കുകയാണ് ചെയ്തിരുന്നത്. ആ സമയത്ത് ഞാന് ബാംഗളൂരില് ആയിരുന്നു താമസം. പിന്നീട് ഭര്‍ത്താവിന് ഗോവയിലേക്ക് ജോലി മാറിയതോടെ ഇങ്ങോട്ട് വന്നു. സ്വന്തം വീട് തൃശ്ശൂര് ആണ്. ഗോവയില് ഡ്രസ് മെറ്റീരിയല് കിട്ടാന് ബുദ്ധിമുട്ടായിരുന്നു. കൊറിയര് ചാര്‍ജ് പോലും കൂടുതലാണ്. അങ്ങനെ ഓണ്‍ലൈന് സ്‌റ്റോര് നിര്‍ത്തേണ്ടി വന്നു. പിന്നീട് ഒന്നും ചെയ്യാനില്ല എന്ന അവസ്ഥയില് ഹോബി എന്ന നിലയിലാണ് യൂട്യൂബിലേക്ക് കടന്നത്. നേരത്തേ തന്നെ യൂട്യൂബിനോട് ഇഷ്ടമുണ്ടായിരുന്നു.\nആദ്യം ഇംഗ്ലീഷ് ചാനലായിരുന്നു തുടങ്ങിയത്. ക്രാഫ്റ്റ്, സ്റ്റിച്ചിങ് വീഡിയോസ് ഒക്കെ ഇട്ടു തുടങ്ങി. മലയാളത്തില് യൂട്യൂബ് ചാനല് തുടങ്ങിയതിനൊപ്പം മേക്കപ്പ് വീഡിയോസും ചെയ്യാന് തുടങ്ങി. വീട്ടില് നടക്കുന്ന കാര്യങ്ങളൊക്കെ ചേര്‍ത്ത് ചെയ്യുന്ന ഡെയിലി വ്‌ളോഗ്‌സ് ആണ് എനിക്ക് ഏറ്റവും സ്‌പെഷല്. അത്തരം വീഡിയോകളിലുടെ ആളുകളുമായി ഇന്ററാക്ട് ചെയ്യാന് കഴിയും. സത്യത്തില് വ്യൂവേര്‍സ് അല്ല അവര് ഫ്രണ്ട്‌സ് തന്നെയാണ്. എന്റെ ഏറ്റവും വലിയ സപ്പോര്‍ട്ട് അവരാണ്.\nതുടക്കത്തില് ഒന്നും അറിയില്ലായിരുന്നു. പിച്ച, പിച്ചാന്ന് എല്ലാം പഠിച്ചു. അന്ന് യൂട്യൂബ് ചെയ്യുന്നവരെ പരിചയവും ഉണ്ടായിരുന്നില്ല. എന്ത് സംശയമുണ്ടായാലും ഗൂഗിള് ചെയ്തു നോക്കും. എങ്ങനെ അപ്‌ലോഡ് ചെയ്യണം എന്നത് തൊട്ട് ഷൂട്ടിങ്ങും എഡിറ്റിങ്ങും വരെ. പിന്നെ ആകെ കയ്യിലുണ്ടായിരുന്ന പഴയൊരു ക്യാമറയും ട്രൈപോഡുമായിരുന്നു ആദ്യത്തെ ആയുധങ്ങള്. ബാക്ക്ഗ്രണ്ടിന് പകരം ബെഡ്ഷീറ്റൊക്കെയാണ് വിരിച്ചത്. ഇപ്പൊ ഒരു ഫുള് ഓണ് ഡി.എസ്.എല്.ആര് ക്യാമറയും വ്‌ളോഗിങ് ക്യാമറയും എഡിറ്റ് ചെയ്യാന് മാക്കും ഉണ്ട്. യൂട്യൂബ് ചാനലില് നിന്ന് ഏതാണ് 80,000 രൂപയാണ് ഇപ്പോള് കിട്ടുന്നത്.\nആദ്യം എന്റെ സംസാരരീതി ഇഷ്ടമല്ലായിരുന്നു, പക്ഷേ പിന്നീട് കണ്ട് കണ്ട് ഇഷ്ടമായി എന്ന് പറഞ്ഞ ചിലരുണ്ട്. തെറ്റ് കണ്ടാല് വിമര്‍ശിക്കാറുമുണ്ട്. ഇപ്പൊ അവരുടെ വീട്ടിലെ ഒരാള് എന്ന പോലെ ആയിട്ടുണ്ട് ഞാന്. എന്നാല് ഒരു പണിയും ഇല്ലാത്തവരാണ് യൂട്യൂബ് ചെയ്യുന്നത് എന്ന് വിചാരിക്കുന്നവരുണ്ട്. അത് മാത്രമാണ് നെഗറ്റീവായി തോന്നിയിട്ടുണ്ട്. ഇപ്പോള് അശ്വതിക്ക് 443K സബ്‌സ്‌ക്രൈബേര്‍സുണ്ട്.\nക്രാഫ്റ്റ് സീരിസിനാണ് ഏറ്റവും കൂടുതല് ലൈക്ക് കിട്ടുന്നത്. വീട്ടിലെ വസ്തുക്കള് തന്നെ ഉപയോഗിച്ച് ചെയ്യാവുന്ന ക്രാഫ്റ്റ് ആണ് കാണിക്കുന്നത്. മകളുടെ ബര്‍ത്‌ഡേയ്ക്ക് എല്ലാ ഒരുക്കങ്ങളും ഞാന് തന്നെയാണ് ചെയ്തത്. ആ വീഡിയോ വ്‌ളോഗ് ചെയ്തിരുന്നു. നല്ല അഭിപ്രായമായിരുന്നു. മൂന്ന് വയസ്സുള്ള മകള് അഗ്നികയും ഭര്‍ത്താവ് വിവേക് ചന്ദ്രനും ഇടയ്ക്ക് വ്‌ളോഗ്‌സില് വരാറുണ്ട്. ഇപ്പോള് ദിവസവും ചെയ്യുന്ന കാര്യങ്ങള് കാണിക്കാന് സണ്‍ഡേ ടു മണ്‍ഡേ വ്‌ളോഗ് സീരീസ് ചെയ്യുന്നുണ്ട്. ഇനി ട്രാവല് വ്‌ളോഗ്‌സും എന്തെങ്കിലും ഫണ് വീഡിയോസുമൊക്കെ ചെയ്യണമെന്നുണ്ട്.\nവീഡിയോ ചെയ്യുമ്പോള് നമ്മളെ കാണുന്ന ഒരാള്‍ക്ക് ഒരു തരത്തിലും അപകര്‍ഷതാ ബോധവും തോന്നാതിരിക്കാന് ശ്രദ്ധിക്കാറുണ്ട്. പ്രത്യേകിച്ച് ടീനേജ് പ്രായത്തിലുള്ള കുട്ടികള് ഇത്തരം വീഡിയോകള് ഒരുപാട് കാണുന്നുണ്ട്. അവര് എങ്ങനെയാണോ, ആ രീതിയില് അവര് ബ്യൂട്ടിഫുള് ആണ് എന്ന് എടുത്ത് പറയും. മേക്കപ്പ് ചെയ്യാം എന്നുള്ളത് ഒരാളുടെ ചോയിസ് മാത്രമാണ്. ഇന്നര് ബ്യൂട്ടി തന്നെയാണ് വലുത്. ആ എത്തിക്‌സില് ഉറച്ചു നില്‍ക്കാറുണ്ട്.\nContent Highlights: Beauty You tube Vlogger


മനുഷ്യമഹാശൃംഖലയ്ക്കിടെ വന്ദേമാതരം വിളിച്ച് യുവാവിന്‍റെ ആത്മഹത്യാശ്രമം – Truevision News\nമനുഷ്യമഹാശൃംഖലയ്ക്കിടെ വന്ദേമാതരം വിളിച്ച് യുവാവിന്‍റെ ആത്മഹത്യാശ്രമം\nകൊല്ലം : എല്‍ഡിഎഫിന്‍റെ മനുഷ്യമഹാശൃംഖലയ്ക്കിടെ കൊല്ലത്ത് കൈ ഞരമ്പ് മുറിച്ച് യുവാവിന്‍റെ ആത്മഹത്യാശ്രമം. വന്ദേമാതരം എന്ന് വിളിച്ചാണ് ഇയാള് കൈ ഞരമ്പ് മുറിച്ചത്.\nപൊലീസ് ഇയാളെ ആശുപത്രിയിലേക്ക് മാറ്റിയിരിക്കുകയാണ്. ഇയാളുടെ നില ഗുരുതരമാണ്.\nകൊല്ലം രണ്ടാം കുറ്റി സ്വദേശി അജോയ് ആണ് കൈമുറിച്ചത് എന്നാണ് ലഭിക്കുന്ന വിവരം. ഇടതുകയ്യിലെ ഞരമ്പ് പൂര്‍ണ്ണമായും അറ്റുമാറിയിട്ടുണ്ട്.\nതിരുവനന്തപുരം മെഡിക്കല് കോളേജിലേക്ക് അല്‍പ്പസമയത്തിനകം യുവാവിനെ എത്തിക്കും. ഇയാള്‍ക്ക് മാനസിക അസ്വാസ്ഥ്യമുണ്ടെന്നാണ് പൊലീസ് നല്‍കുന്ന വിവരം. അതേസമയം ഭരണഘടനയുടെ ആമുഖം വായിച്ച് പ്രതിജ്ഞ എടുത്ത് എല്‍ഡിഎഫിന്‍റെ മനുഷ്യ മഹാശൃംഖല ആരംഭിച്ചു.\nകാസർകോട് മുതൽ കളിയിക്കാവിള വരെ തീര്‍ക്കുന്ന മനുഷ്യ മഹാശൃംഖലയില് പ്രമുഖരടക്കം നിരവധി പേരാണ് അണിചേരുന്നത്.\n#kollam, ldf, manushya maha srinkala, suicide attempt\nഉത്ര കൊലപാതക ക്കേസ് ; കുറ്റപത്രം ഇന്ന് സമർപ്പിക്കും.\nഉത്ര വധക്കേസ് ; കുറ്റപത്രം സമർപ്പിച്ചു, കേസിൽ സൂരജ് മാത്രം പ്രതി


കോട്ടയം സീറ്റില് പാളിച്ച ആഗ്രഹിക്കുന്നില്ല ; കേരള കോണ്‍ഗ്രസിലെ തര്‍ക്കം ഗൗരവത്തോടെ കാണുന്നു, ഇടപെടു - Samakalika Malayalam\nകോട്ടയം സീറ്റില് പാളിച്ച ആഗ്രഹിക്കുന്നില്ല ; കേരള കോണ്‍ഗ്രസിലെ തര്‍ക്കം ഗൗരവത്തോടെ കാണുന്നു, ഇടപെടുമെന്ന് ബെന്നി ബഹനാന്\nBy സമകാലിക മലയാളം ഡെസ്‌ക് | Published: 12th March 2019 09:53 AM |\nLast Updated: 12th March 2019 09:56 AM | A+A A- |\nതിരുവനന്തപുരം : കോട്ടയം സീറ്റില് പാളിച്ച ആഗ്രഹിക്കുന്നില്ലെന്ന് യുഡിഎഫ് കണ്‍വീനര് ബെന്നി ബെഹനാന് കേരള കോണ്‍ഗ്രസിലെ തര്‍ക്കം ഗൗരവത്തോടെ കാണുന്നു. ഇങ്ങനെ മുന്നോട്ട് പോകാനാകില്ല. മുന്നണി നേതൃത്വം പ്രശ്‌നത്തില് ഇടപെടുമെന്ന് ബെന്നി ബഹനാന് പറഞ്ഞു.\nകോണ്‍ഗ്രസ് നേതാക്കള് ദില്ലിയില് നിന്നും നാളെ തിരികെയെത്തിയശേഷം പ്രശ്‌നപരിഹാരമുണ്ടാകുമെന്നും ബെന്നി ബെഹന്നാന് പറഞ്ഞു. തര്‍ക്കം മുന്നോട്ട് കൊണ്ടുപോകാന് ആവില്ല. കോണ്‍ഗ്രസിന് ദേശീയ തലത്തില് ഏറെ പ്രാധാന്യം ഉള്ള തെരഞ്ഞെടുപ്പാണിതെന്നും ബെന്നി ബെഹന്നാന് പറഞ്ഞു. അത് ഉള്‍ക്കൊണ്ട് പ്രശ്‌നം അടിയന്തിരമായി തീര്‍ക്കണമെന്നും യുഡിഎഫ് കണ്‍വീനര് കൂട്ടിച്ചേര്‍ത്തു.\nകോട്ടയത്തെ പ്രശ്‌നത്തില് ഇടപെടുമെന്ന് മുന് മുഖ്യമന്ത്രി ഉമ്മന്‍ചാണ്ടിയും അറിയിച്ചു. കേരളത്തിലെത്തിയ ശേഷം കെ എം മാണിയും പിജെ ജോസഫും അടക്കമുള്ള നേതാക്കളുമായി ചര്‍ച്ച നടത്തും. എല്ലാ പ്രശ്‌നങ്ങളും തീരുമെന്നും ഉമ്മന്‍ചാണ്ടി പറഞ്ഞു. ജോസഫും മാണിയും യുഡിഎഫിനൊപ്പം വേണമെന്നാണ് കോണ്‍ഗ്രസ് ആഗ്രഹിക്കുന്നതെന്ന് തിരുവഞ്ചൂര് രാധാകൃഷ്ണനും പ്രതികരിച്ചു.\nകോട്ടയം സീറ്റില് മുന് എംഎല്‍എ തോമസ് ചാഴിക്കാടനെ സ്ഥാനാര്‍ത്ഥിയാക്കാന് കെ എം മാണി തീരുമാനിച്ചതോടെയാണ് പാര്‍ട്ടിയില് പ്രതിസന്ധി ഉടലെടുത്തത്. മാണിയുടെ തീരുമാനത്തില് ജോസഫ് വിഭാഗം കടുത്ത അതൃപ്തിയിലാണ്. പ്രാദേശിക വികാരം പറഞ്ഞ് പാര്‍ലമെന്റ് തെരഞ്ഞെടുപ്പില് മാറ്റി നിര്‍ത്തുന്നത് അംഗീകരിക്കാനാവില്ലെന്ന് ജോസഫ് പറഞ്ഞു. കോണ്‍ഗ്രസ് നേതാക്കളുമായി കൂടിയാലോചിച്ച ശേഷം ഭാവി പരിപാടികള് തീരുമാനിക്കാനാണ് ജോസഫ് വിഭാഗത്തിന്റെ തീരുമാനം.\nകെ എം മാണി ഉമ്മന്‍ചാണ്ടി കോട്ടയം ബെന്നി ബഹനാന്


Buselin in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Buselin upayogangal, dossge, parswafalangal, prayojanangal, prathipravarthanangal, munnariyippu\nBuselin വിലയും പാക്ക് സൈസും - Buselin Price and Pack Size in Malayalam - Buselin vilayum pack saisum\nBuselin നേട്ടങ്ങളും ഉപയോഗങ്ങളും- Buselin Benefits & Uses in Malayalam- Buselin nettangalum upayogangalum\nBuselin ഡോസേജും കഴിക്കേണ്ട വിധവും- Buselin Dosage & How to Take in Malayalam - Buselin dosagum kazhikkenda vidavum\nBuselin പാർശ്വഫലങ്ങൾ- Buselin Side Effects in Malayalam- Buselin paarswafalangal\nBuselin ബന്ധപ്പെട്ട മുന്നറിയിപ്പുകൾ- Buselin Related Warnings in Malayalam- Buselin bandhappeṭṭa munnaṟiyippukaḷ\nBuselin-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Buselin with Other Drugs in Malayalam- Buselin-nu marunnukaḷumāyulla theevra pravarthanam\nBuselin വൈരുദ്ധ്യങ്ങൾ- Buselin Contraindications in Malayalam- Buselin vairudyangal\nBuselin സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Buselin in Malayalam- Buselin sambandhichu pothuveyulla chodyangal\nBuselin ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Buselin Interactions with Food and Alcohol in Malayalam- Buselin bhakshnavum madyavumaayulla prathipravarthanangal\nBuselin നേട്ടങ്ങളും ഉപയോഗങ്ങളും - Buselin Benefits & Uses in Malayalam - Buselin nettangalum upayogangalum\nBuselin പിൻവരുന്നവ ചികിത്സിക്കാൻ ഉപയോഗിക്കുന്നു\nBuselin ഡോസേജും കഴിക്കേണ്ട വിധവും - Buselin Dosage & How to Take in Malayalam - Buselin dosagum kazhikkenda vidavum\nBuselin-ന്റെ ചേരുവകൾ - Buselin Active Ingredients in Malayalam - Buselin-nte cheruvakal\nBuselin പാർശ്വഫലങ്ങൾ - Buselin Side Effects in Malayalam - Buselin paarswafalangal\nBuselin ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nBuselin ബന്ധപ്പെട്ട മുന്നറിയിപ്പുകൾ - Buselin Related Warnings in Malayalam - Buselin bandhappeṭṭa munnaṟiyippukaḷ\nBuselin-ന്റെ ഉപയോഗം ഗർഭിണികൾക്കു സുരക്ഷിതമാണോ?\nBuselin-ന് ഗർഭകാലത്ത് ചില പാർശ്വഫലങ്ങൾ ഉണ്ടാകാം. ഗർഭകാലത്ത് Buselin-ന്റെ പാർശ്വഫലങ്ങൾ കാണുന്നെങ്കിൽ സത്വരം അതു നിറുത്തുക. ഇത് വീണ്ടും ഉപയോഗിക്കുന്നതിനു മുമ്പ് ഡോക്ടറുടെ ഉപദേശം തേടണം.\nBuselin-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nBuselin-ന് മുലയൂട്ടുന്ന സ്ത്രീകളിലുള്ള പാർശ്വഫലങ്ങളെപ്പറ്റി ഒരു ഗവേഷണവും നടന്നിട്ടില്ല. തന്മൂലം അത് ഉളവാക്കുന്ന ഫലം അറിയാൻ കഴിഞ്ഞിട്ടില്ല.\nBuselin വൃക്കകളെ എങ്ങനെയാണ് ബാധിക്കുന്നത്?\nBuselin-ന് വൃക്ക-നുമേൽ മിതമായ പാർശ്വഫലങ്ങൾ ഉണ്ടായിരിക്കാം. നിങ്ങൾ ഹാനികരമായ ഫലങ്ങൾ കാണുന്നെങ്കിൽ ഉടൻ അത് കഴിക്കുന്നത് നിർത്തുക. ഈ മരുന്ന് വീണ്ടും ഉപയോഗിക്കുന്നതിനു മുമ്പ് ഡോക്ടറുടെ ഉപദേശം തേടുക.\nBuselin കരളിനെ എങ്ങനെ ബാധിക്കുന്നു?\nBuselin കഴിച്ചശേഷം കരൾ-നുമേൽ പ്രതികൂലമായ ഫലങ്ങൾ ഉണ്ടായിരിക്കാം. നിങ്ങളുടെ ശരീരത്തിൽ ഏതെങ്കിലും പാർശ്വഫലങ്ങൾ കാണുന്നെങ്കിൽ മരുന്ന് കഴിക്കുന്നത് നിർത്തുക. ഡോക്ടറുടെ നിർദേശം ഉണ്ടെങ്കിൽ മാത്രമേ ഈ മരുന്ന് വീണ്ടും കഴിക്കൂവൂ.\nBuselin ഹൃദയത്തെ എങ്ങനെ ബാധിക്കുന്നു?\nBuselin-ന് ഹൃദയം-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nBuselin-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Buselin with Other Drugs in Malayalam - Buselin-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Buselin പിൻവരുന്ന മരുന്നുകളോടൊപ്പം ഉപയോഗിക്കരുത് -\nBuselin വൈരുദ്ധ്യങ്ങൾ - Buselin Contraindications in Malayalam - Buselin vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Buselin കഴിക്കരുത് -നിങ്ങളോട്\nBuselin സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Buselin in Malayalam - Buselin sambandhichu pothuveyulla chodyangal\nBuselin ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nനിങ്ങളിൽ Buselin-നോട് ആസക്തി വളർന്നുവരാം. അതിനാൽ അത് കഴിക്കുന്നതിനു മുമ്പ്, ഡോക്ടറുടെ ഉപദേശം തേടുക.\nഇല്ല, Buselin കഴിച്ചശേഷം നിങ്ങൾ വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ ചെയ്യരുത്. കാരണം നിങ്ങൾ ഉറക്കം തൂങ്ങിയേക്കാം.\nഅതെ, Buselin കഴിക്കുന്നതിനു മുമ്പ് ഡോക്ടറുടെ അഭിപ്രായം തേടുന്നത് പ്രധാനമാണ്.\nമാനസിക വൈകല്യങ്ങൾക്ക് Buselin കഴിക്കുന്നതുകൊണ്ട് യാതൊരു ഗുണവുമില്ല.\nBuselin ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Buselin Interactions with Food and Alcohol in Malayalam - Buselin bhakshnavum madyavumaayulla prathipravarthanangal\nആഹാരവും Buselin-ഉം തമ്മിലുള്ള പ്രതിപ്രവർത്തനം\nചില ഭക്ഷണത്തോടൊപ്പം കഴിക്കുമ്പോൾ Buselin ഫലം ചെയ്യാൻ കൂടുതൽ സമയം എടുക്കും. ഇതു സംബന്ധിച്ച് ഡോക്ടറുമായി സംസാരിക്കുക.\nമദ്യവും Buselin-ഉം തമ്മിലുള്ള പ്രതിപ്രവർത്തനം\nഇക്കാര്യത്തിൽ ഇതുവരെ ഗവേഷണമൊന്നും നടന്നിട്ടില്ല. അതുകൊണ്ട് മദ്യത്തോടൊപ്പം Buselin കഴിക്കുന്നതിന്റെ ഫലം അറിവായിട്ടില്ല.\nBuselin ന് പകരമുള്ള മറ്റു മരുന്നുകൾ എല്ലാം കാണുക - Substitutes for Buselin in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Buselin കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Buselin കഴിച്ചുവോ ?\nനിങ്ങൾ എത്രമാത്രം Buselin ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Buselin കഴിച്ചത്?\nനിങ്ങൾ എപ്പോഴാണ് Buselin ഉപയോഗിക്കുന്നത് ?


ഹവായി : മരുഭൂമിയിൽ നിന്ന് മഴക്കാട്ടിലേക്ക് ഒരു കാർ യാത്ര – നേർക്കാഴ്ച്ചകൾ\nകനത്ത മഴയിലേക്കാണ് ഹവായിയിലെ ബിഗ് ഐലണ്ടിലുള്ള കോനാ എയർപോർട്ടിൽ വിമാനം ലാൻഡ് ചെയ്തത്. കൊച്ചിയിൽ വിമാനമിറങ്ങുന്പോൾ ചുറ്റും പുഴയും കായലും പച്ചപ്പും എല്ലാം ആണ് കാണുന്നതെങ്കിൽ ഇവിടെ ഒരു വലിയ ലാവാ ഫീൽഡിന്റെ നടുവിലാണ് റൺവേ. ബീച്ചും വെയിലും എല്ലാം സ്വപ്നം കണ്ടു വന്ന ഞങ്ങൾക്ക് കാലാവസ്ഥ പണി തരുമോ എന്ന് ചെറുതായി പേടിച്ചു. കാർ വാടകയ്‌ക്കെടുത്ത സ്ഥലത്തെ ആളാണ് പറഞ്ഞത്, പേടിക്കേണ്ട, നിങ്ങൾ പോകാൻ പോകുന്ന സ്ഥലത്തു മഴ ഉണ്ടാവില്ല.\nഒരു പക്ഷെ അത്ര ദൂരെ ആണ് ആ സ്ഥലം എന്ന് ഞാൻ കരുതി, പക്ഷെ ഇരുപതു മിനിറ്റ് കാർ ഓടിച്ചപ്പോഴേക്കും മഴയുടെ പൊടി പോലും ഇല്ലാത്ത പരസ്യത്തിലെല്ലാം കാണുന്ന പോലെ വെളുത്ത മണലുള്ള ബീച്ചും നല്ല നീലാകാശവും. ഞങ്ങൾ അതിനടുത്താണ് ആണ് താമസിച്ചത്.\nഹവായിയിൽ വരുന്നതിനു മുൻപ് എന്തൊക്കെ തരം വസ്ത്രങ്ങൾ ആണ് പാക്ക് ചെയ്യേണ്ടത് എന്ന് ഇന്റെർനെറ്റിൽ തിരഞ്ഞപ്പോൾ ആണ് ബിഗ് ഐലൻഡിലെ കാലാവസ്ഥയെ കുറിച്ച് ആദ്യമായി വായിച്ചത്. ഭൂമിയിൽ ഉള്ള 13 കാലാവസ്ഥകളിൽ (climatic zones) ഏതാണ്ട് പത്തെണ്ണം ഈ കൊച്ചു ദ്വീപിൽ കാണാം. കോഴിക്കോട് മുതൽ തിരുവനന്തപുരം വരെ ഡ്രൈവ് ചെയ്യുന്പോൾ മരുഭൂമിയും, മഴക്കാടും , മഞ്ഞും ഉൾപ്പെടെ പത്തോളം കാലാവസ്ഥകളിലൂടെ കടന്നു പോകുന്നത് ആലോചിച്ചു നോക്കൂ.. അതാണ് ബിഗ് ഐലൻഡിൽ ഡ്രൈവ് ചെയ്യുന്പോൾ നമുക്ക് അനുഭവിക്കാൻ പറ്റുക. രണ്ടോ മൂന്നോ മണിക്കൂർ കൊണ്ട് മരുഭൂമിയിൽ നിന്ന് മഞ്ഞിലേക്കോ മഴക്കാട്ടിലേക്കോ നിങ്ങള്ക്ക് ഡ്രൈവ് ചെയ്തു പോകാം.\nഎവിടെ തിരിഞ്ഞു നോക്കിയാലും കാണുന്ന അഗ്നി പർവതങ്ങൾ ആണ് ഈ കാലാവസ്ഥയ്ക്ക് കാരണം. മൗന ലോവ, മൗന കിയാ എന്നിങ്ങനെ രണ്ടു അതി ഭീമൻ അഗ്നി പർവതങ്ങൾ. കടൽ നിരപ്പിൽ നിന്ന് 14000 അടി ഉയരമുള്ള മൗന കിയയുടെ മുകളിലേക്ക് കാറോടിച്ചു പോകാം. ഏതാണ്ട് പകുതി ദൂരം എത്തുന്പോഴേക്കും പതിനാറു വയസിൽ താഴെ ഉള്ള കുട്ടികളെ തടയും, ഓക്സിജന്റെ ലഭ്യത കുറയുന്നതാണ് കാരണം. ഞങ്ങൾ താമസിക്കുന്ന നല്ല വെയിലും നീലാകാശവും ഉള്ള റിസോർട്ടിൽ നിന്നും വെറും ഒന്നേ മുക്കാൽ മണിക്കൂർ യാത്ര മാത്രമേ ഇങ്ങോട്ടുള്ളൂ, പക്ഷെ ഇതിന്റെ മുകളിൽ മുഴുവൻ മഞ്ഞു മൂടി കിടക്കുകയാണ്. ഈ അഗ്നി പർവതത്തിന്റെ മുകളിൽ ആണ് പല ലോക രാജ്യങ്ങളും തങ്ങളുടെ തങ്ങളുടെ ടെലിസ്കോപ്പുകൾ സെറ്റ് ചെയ്തിരിക്കുന്നത്. ഇവിടെ നിന്നാൽ നല്ല തെളിഞ്ഞ ആകാശത്തിൽ അനേകം നക്ഷത്രങ്ങളും ആകാശ ഗംഗയും, വേറെ ഒരിടത്തും ഞാൻ കണ്ടിട്ടില്ലാത്ത zodiac ലൈറ്റും കാണാൻ കഴിയും.( ഇതിനെ പറ്റി ഞാൻ മുൻപ് വിശദമായി എഴുതിയിട്ടുണ്ട്).\nഅതിന്റെ അടുത്ത ദിവസം അക്കാക്ക വെള്ളച്ചാട്ടം കാണാൻ പോയി. നീലാകാശം പതുക്കെ മാഞ്ഞു പോയി കനത്ത കാർമേഘങ്ങൾ കണ്ടു തുടങ്ങി. സൂര്യവെളിച്ചം താഴേക്ക് വീഴാത്ത ഒരു മഴക്കാട്ടിലേക്കാണ് രണ്ടു മണിക്കൂർ കൊണ്ട് ചെന്നു കയറിയത്. വർഷത്തിൽ ഏതാണ്ട് എല്ലാ ദിവസവും മഴ കിട്ടുന്ന സ്ഥലം ആണിത്. ഇവിടെ ആണ് കടലിൽ നിന്ന് വെള്ളച്ചാട്ടത്തിലൂടെ മുകളിലേക്ക് കയറി പോകുന്ന അത്ഭുത മൽസ്യം ഉള്ളത്. കേരളത്തിൽ ജൂൺ ജൂലൈയിൽ ഒരു കാട്ടിൽ കൂടി പോകുന്ന പോലുള്ള ഒരു അനുഭവം ആണിത്. ചുറ്റും തെങ്ങും വാഴയും പൈൻ ആപ്പിൾ ചെടികളും തുടങ്ങി അനേകം ജീവി വൈവിധ്യങ്ങൾ ഉള്ള ഒരു മഴക്കാട്, അവിടെ വളരെ ഉയരത്തിൽ നിന്ന് വീഴുന്ന ഒരു വെള്ളച്ചാട്ടം. വർഷത്തിൽ 300 ഇഞ്ച് മഴ കിട്ടുന്ന സ്ഥലം ആണിത്. ( ഇതിനെ കുറിച്ചും നേരത്തെ വിശദമായി എഴുതിയിട്ടുണ്ട്)\nഇവിടെ നിന്നും ഒന്നര മണിക്കൂർ യാത്ര ചെയ്താൽ ഹവായിയിലെ മരുഭൂമിയിൽ എത്താം. വർഷത്തിൽ വെറും 10 ഇഞ്ച് മഴ ലഭിക്കുന്ന ഹാപൂനാ ബീച്ച് പാർക്ക്. ഒരു കൊച്ചു ബീച്ച് ആണിത്, ഗൾഫ് രാജ്യങ്ങളിലെ മരുഭൂമിയും ആയി താരതമ്യം ചെയ്യാൻ കഴിയില്ല. പക്ഷെ മരുഭൂമിയുടെ എല്ലാ ലക്ഷണങ്ങളും ഉള്ള ഒരു കൊച്ചു കഷ്ണം മരുഭൂമി.\nഉയരത്തിൽ മഞ്ഞ പുല്ലുകൾ നിൽക്കുന്ന , കുതിരകളെ വളർത്തുന്ന റാഞ്ചുകൾ ഉള്ള ചില ഇടങ്ങളും ഉണ്ട്. പക്ഷെ ഏറ്റവും അത്ഭുതപ്പെടുത്തിയത് ഒരു മൺസൂൺ പ്രദേശം ആണ്, വെറും 10 മൈൽ മാത്രം ചുറ്റളവിൽ ഉള്ള പൗയിലോ എന്ന സ്ഥലം കേരളത്തിലെ മൺസൂൺ ആണ് ഇപ്പോഴും, വളരെ ഉയരത്തിൽ മരങ്ങൾ വളർന്നു നിൽക്കുന്ന ഒരു സ്ഥലം. വെറും പത്തു മിനുട്ട് നേരത്തേക്ക് നിങ്ങൾ കേരളത്തിൽ പോയ പ്രതീതി.\nപറഞ്ഞു വരുന്പോൾ ഒരു പെട്ടിയിൽ സാധ്യമായ എല്ലാ ഉടുപ്പുകളും പാക്ക് ചെയ്തിട്ട് വേണം ബിഗ് ഐലൻഡ് ചുറ്റിക്കറങ്ങാൻ, അല്ലെങ്കിൽ പണി കിട്ടും 🙂


Walayar sisters death case parents demand cbi enquiry\nവാളയാര് കേസ് സി.ബി.ഐ അന്വേഷിക്കണം; മുഖ്യമന്ത്രിക്ക് മാതാപിതാക്കളുടെ നിവേദനം\nഹൈക്കോടതി വാളയാർ കേസിൽ പുനർവിചാരണ പ്രഖ്യാപിച്ചപ്പോൾ ഒരു പരാമർശം കൂടി നടത്തിയിരുന്നു. ആവശ്യമെങ്കിൽ സർക്കാരിന് തുടരന്വേഷണം ആവശ്യപ്പെടാം\n07 Jan, 2021 at 12:51 PM\nവാളയാർ പെണ്‍കുട്ടികളുടെ ദുരൂഹ മരണത്തില് സി.ബി.ഐ അന്വേഷണം ആവശ്യപ്പെട്ട് പെൺകുട്ടികളുടെ അമ്മ മുഖ്യമന്ത്രിക്ക് നിവേദനം നൽകി. സർക്കാറിന്റെ അന്വേഷണ ഏജന്‍സികളില് വിശ്വാസമില്ലെന്നും അമ്മ പറഞ്ഞു. കേസിലെ പ്രോസിക്യൂട്ടർമാരുടെ വീഴ്ച്ചപറ്റിയെങ്കില് അതിന് സർക്കാറിനും ഉത്തരവാദിത്തമുണ്ടെന്ന് മുൻ സ്പെഷൽ പ്രോസിക്യൂട്ടർ ജലജാ മാധവൻ മീഡിയവണിനോട് പറഞ്ഞു.\nഹൈക്കോടതി വാളയാർ കേസിൽ പുനർവിചാരണ പ്രഖ്യാപിച്ചപ്പോൾ ഒരു പരാമർശം കൂടി നടത്തിയിരുന്നു. ആവശ്യമെങ്കിൽ സർക്കാരിന് തുടരന്വേഷണം ആവശ്യപ്പെടാം. ഇതിന്റെ പശ്ചാത്തലത്തിലാണ് സി.ബി.ഐ അന്വേഷണത്തിനായി മുഖ്യമന്ത്രിക്ക് കുട്ടികളുടെ അമ്മ നിവേദനം നൽകിയത്.\nകേസിന്റെ അന്വേഷണ ഘട്ടത്തിൽ പ്രവീൺ എന്ന യുവാവിനെ പോലീസ് ചോദ്യം ചെയ്തിരുന്നു. കുറ്റം അടിച്ചേൽപ്പിക്കാൻ ശ്രമിച്ചതിനാലാണ് യുവാവ് ആത്മഹത്യ ചെയ്തത്. ഇതു കൂടി അന്വേഷണ പരിധിയിൽ ഉൾപ്പെടുത്തണമെന്നും അമ്മ ആവശ്യപ്പെട്ടു. അതേ സമയം വിചാരണാ വേളയിൽ3തവണ പ്രോസിക്യൂട്ടർമാരെ മാറ്റിയത് കേസിനെ പ്രതികൂലമായി ബാധിച്ചതായി മുൻ സ്പെഷൽ പ്രോസിക്യൂട്ടർ ജലജാ മാധവൻ പറഞ്ഞു.\nകേസ് സി.ബി.ഐക്ക് വിടണമെങ്കിൽ സർക്കാർ കോടതിയിൽ അപ്പീൽ നൽകണം. ഇക്കാര്യത്തിൽ മുഖ്യമന്ത്രിയുടെ നിലപാടാണ് ഇനി അറിയേണ്ടത്.\nWalayar sisters death case